
LEBORULOK 

GANESA  ELŐTT  AKI  A  GÁTAKNAK 
ÉS  GÁTLÁSOKNAK  ISTENE.  VINA- 
YAKA  Ö,  AZ  ELEFÁNTARCÜ  ÚR,  KI- 
NEK KOSÁRFÜLEI  A  SZÉLBEN  CSAP- 
KODNAK, MINT  A  GYŐZELEM  ZÁSZLÓL 
GANESA  Ő  KINEK  HOSSZÚ  SUGÁR 
ORRMÁNYA  KŐFALON  KERESZTÜL 
HAT  ÉS  PÁNCÉLOS  MELLEN  ÁT  ÉS 
LEÉR  A  LÉLEK  FENEKÉIG.  LEBORULOK 
ELŐTTE,  HOGY  MESÉMNEK  GÁTAT  NE 
VESSEN  ÉS  MEGAKADÁS  NÉLKÜL 
VÉGIGMONDHASSAM  NEHOGY  SZÜ- 
LETETLEN  MARADJANAK  AZOK  A  LEL- 
KEK, MELYEK  MESÉMBEN  FOGNAK 
MEGSZÜLETNI  AZOKÉRT  IMÁDKO- 
ZOM ÉS  ÁLDOZOM  ÉS  GANESA  ELŐTT 

LEBORULOK 


LT  EGYSZER 
Kandrapura 
városában 
egy  Surya- 
kanta  nevű 
hatalmas  ki- 
rály, aki  há- 
rom főtulaj- 
donsága  által 
olyan  volt  a 
férfiak  között 
mint  a  kövek 
közt  az  Ada- 
manth :  tündöklő,  tiszta  és  kemény.  Tündöklő 
szépsége  minden  asszonyt  szivén  harapott  mint 
a  kobra.  Bűntelen  tisztasága  emberfeletti  erőt 
adott  neki.  De  keménysége  volt  a  legnagyobb. 
Lelkének  fája  előbbi  életekben  gyökerezett  és 
ezért  mozdíthatatlan  virágokként  termettek 
rajta  tettek  és  szavak,  melyek  ezer  év  óta 
készen  voltak.  Suryakanta  király  csak  hullatta 
őket,  de  rajtuk  nem  változtathatott. 

Suryakanta  király  utálta  a  szavakat  és  minden 
kérdésre  tettel  felelt.  A  könyörgök  és  kérel- 
mezők felett  némán  nézett  el  mozdulatlan  arc- 
cal de  mire  hazatértek  kérésük  teljesítve  volt. 

Suryakanta  király  úgy  állt  az  emberek  között 
mint  az  erdő  tétova  hajlongó  növényei  között 
a  merev  istenszobor,  melyben  a  szellem  érc- 
börtönbe zárva  örök  időkre  egyforma  és  moz- 
dulatlan. 

Egyszer  Suryakanta  király  magához  hivatta 
feleségét  a  büszke  Balapanditát.  Mikor  Balapan- 
dita  a  terembe  lépett  azon  halk  remegés  futott 
végig  mint  a  füves  réten  ha  a  felkelő  hold 
reálehel.  Mert  Balapandita  szépségében  a  hold 
gömbölyüsége,  futóinda  hajlása,  fü  remegése, 
levél  könnyűsége,  elefántorrmány  vékonyulása, 
méhek  rajzása  és  a  papagály  melle  lágysága 
egyesültek  mint  egymást  rég  kereső  szerelmesek. 

—  Mért  hivattál  Uram,  Suryakanta  király  — 
kérdezte  Balapandita.  De  Suryakanta  nem  felelt 
hanem  odalépett  a  szépcsípőjühöz  és  homlo- 
kon csókolta  olyan  jeleket  téve  mint  a  búcsúzók. 

—  Uram  Suryakanta  —  szólt  Balapandita  ak- 
kor —  homlokon  csókolsz  és  olyan  jeleket 
teszel  mint  a  búcsúzók.  Vájjon  búcsúzni  akarsz-e 
tőlem  te  férfitigris? 

Suryakanta  nem  felelt  hanem  első  miniszteré- 
hez és  ifjúságának  társához  fordult,  mondván : 
~  Razakosa  készülj  útra.  De  kiséret  ne  kövessen 
és  fullajtárok  előttünk  ne  fussanak. 

E  szavakból  Balapandita  és  Razakosa  meg- 
értették hogy  Suryakanta  király  az  erdőbe  indul 
valamely  szent  liget  látogatására,  hogy  áldo- 
zattal, fürdéssel  és  meditatióval  tisztítsa  lelkét 
és  erejét  növelje. 

Akkor  Balapandita  hangjára  nedves  fátyolt 
borított  a  fájdalom  és  így  szólt:  ~  Isten  veled 
Suryakanta.  Bizony  visszajöttöd  úgy  várom  mint 
halott  az  újraszületést.  Megfestetem  képedet, 
hogy  a  hold  világítson  lelkemre  míg  napja 
visszatér. 

De  Suryakanta  király  nem  felelt  hanem  néma 
ajkkal  és  beszélő  szemmel  nézte  feleségét  akit 
a  hűség  szekrényének  neveztek  aztán  elindult 
a  palota  kapuja  felé.  Öt  pedig  követte  Raza- 
kosa első  minisztere^  és  ifjúságának  társa. 

Mikor  már  mélyen  jártak  az  erdőben  ahol 
a  Kádamba  fa  illatától  megdühödt  pézsma- 
szarvasok túrják  magukat  a  sziromhullató  jáz- 
mínbokrokon  keresztül,  Suryakanta  király  hirte- 
len megállt. 

—  Mit  láttál  uram?  —  kérdezte  Razakosa. 

Suryakanta  király  akkor  lehajolt  és  mikor 
megint  kiegyenesedett  jobb  kezével  egy  nagy 
fekete  kígyó  torkát  fogta,  balkezével  pedig  egy  kis 
nyulat,  melyet  a  kígyó  szájából  vett  ki.  Azután 

mind  a  kettőt  eldobta  és  tovább  akart  menni. 
Hanem  akkor  a  fekete  kígyó  felágaskodott 
előtte  és  így  szólt. 

—  Mért  tetted  ezt  velem  Suryakanta  király  ? 
Nekem  a  nyulat  istenek  rendelték  tápláléko- 
mul és  ez  a  falat  melyet  most  szájamból  kivet- 
tél éhhalálom  elől  volt  utolsó  menekvésem. 
Mert  tudd  meg  óh  Suryakanta  király,  hogy  har- 
minc napja  nem  ettem  és  a  halál  sarka  van 
fejemen.  Tudsz  e  nekem  más  táplálékot  adni 
a  nyúl  helyett? 

Suryakanta  király  mozdulatlan  arccal  nézte  a 
fekete  kígyót  és  nem  felelt,  hanem  kihúzta 
tőrét  és  izmos  barna  karjából  kanyarított  egy 
darabot  és  azt  odadobta  a  kígyó  elé.  Hanem 
a  kígyó  nem  nyúlt  utána. 

—  Meghalt  —  mondta  Razakosa.  —  Nem 
mondtad,  hogy  segíteni  akarsz  rajta,  hát  eleresz- 
tette életét  mert  nem  tudta  mire  várjon  még 
tovább  szenvedve. 

Suryakanta  király  mozdulatlan  arccal  nézte  a 
hosszú,  fekete  hullát.  Lelkét  oly  kevéssé  illette 
a  halál  mint  a  vad  elefántot  az  erdei  levél 
mely  ráncos  hátára  hull 

Épen  át  akart  lépni  rajta,  hogy  tovább 
menjen  mikor  hirtelen  megjelent  előtte  Ganesa 

az  elefántarcú  isten.  Óriás  fülein  átizzott  a  nap, 
hogy  tüzes  korállbokrokként  piroslottak  benne 
az  erek.  Rózsaszín  sugár  orrmányát  táncban 
emelte  és  így  szólt: 

—  Suryakanta  öltél. 

Suryakanta  mozdulatlan  szemmel  nézett 
Ganesa  kis  szemeibe  és  így  felelt.  —  Az 
istenek  öltek  akik  természetemet  úgy  termelték 
hogy  utáljam  a  szavakat  és  tettekkel  beszéljek. 
Lelkem  virága  előbbi  életekben  gyökeredzik  és 
sem  mozdulni  sem  változni  nem  tud. 

Akkor  Ganesa  nevetett:  —  Ha  lelked  sem 
mozdulni  sem  változni  nem  tud,  hát  majd  leté- 
pem száráról,  hogy  mozduljon  és  keménysége 
miatt  többé  gyilkosságba  ne  essék. 

Ezt  mondta  nevetve  Ganesa  és  rózsaszín  hosz- 
szú  sugár  orrmányával  belenyúlt  Suryakanta  mel- 
lébe és  lelke  virágát  letépte  száráról.  Avval  eltűnt. 

A  király  melléhez  kapott  mintha  nyíl  fúrta 
volna  át  és  felkiáltott:  —  Óh  jaj  nekem! 

Akkor  Razakosa  kiejtette  kezéből  íját,  mert 
soha  senki  még  Suryakanta  király  jajszavát  nem 
hallotta. 

—  Uram  Suryakanta  —  kérdezte  halkan  mint 
aki  a  felelettől  fél  és  álomnak  szeretné  hinni 
önmagát.  —  Uram,  mi  baj  ért? 

Suryakanta  ijedten  fordította  fejét  Razakosa 
felé  és  mélyen  elpirult. 

—  Oh  kedves  Razakosa  —  mondta  szégyen- 
lősen mosolyogva.  —  Nagyon  fáj  sebem,  me- 
lyet ama  kígyó  miatt  a  karomba  vágtam. 

Akkor  Razakosa  kiejtette  kezéből  tegzét  és 
szemét  némán  lesütötte  mert  Suryakanta  olyat 
mondott,  amit  egy  közönséges  Ksatriának  sem 
szabad,  nemhogy  királynak. 

—  Elejtetted  íjad  és  tegzed,  kedves  Razakosa 

—  mondta  Suryakanta  és  felemelte  sietséggel 
mint  valami  hízelgő  szolga.  —  Mért  sütöd  le  a  sze- 
med Razakosa  és  miért  sápadsz  el?  Talán 
bizony  rajtam  látsz  valami  változást  ?  Oh  milyen 
változás  eshetnék  rajtam  ?  ,  .  . 

Suryakanta  szapora  szavainak  csörgése  úgy 
hullott  Razakosa  fülébe,  mint  egy  összetört 
drága  edény  cserepeinek  csörömpölése. 

—  Legyünk  vidámak  —  mondta  Suryakanta 

—  és  siessünk  feleségemhez  Balapanditához, 
mert  szemem  és  karom  úgy  kívánják  Bala- 
panditát,  hogy  leválnak  testemről  és  hozzá 
repülnek  ha  nem  sietek. 

—  Uram  Suryakanta  király —  mondta  Raza- 
kosa —  a  szent  liget  látogatására  indultunk, 
hogy  áldozzunk  az  isteneknek. 

Suryakanta  elváltozott  arca  mint  az  ijedt  gyer- 
meké olyan  lett.  —  Igazán  azért  indultunk  ?  Jó, 
nem  bánom.  Akkor  siessünk  a  szent  ligetbe. 

Alig  haladtak  néhány  lépést  Suryakanta  király 
hirtelen  visszafordult  és  így  szólt.  —  A  büszke 
Balapandita  arcképem  előtt  ül  és  vár.  Gondo- 
latai lábam  köré  burkolódnak  és  nem  eresz- 
tenek tovább.  Kedves  Razakosa  kérlek  ez 
egyszer  térjünk  inkább  vissza. 

Akkor  Razakosa  hangos  sírással  feljajdult: 
—  Óh  Suryakanta,  Suryakanta  mi  lett  belőled ! 

Suryakanta  elváltozott  szeme  hunyorgatva 
nézett  mint  egy  gyáva  koldusé. 

—  Mért  jajgatsz  Razakosa?  Talán  valami 
változás  esett  rajtam?  Miféle  változás  eshet- 
nék rajtam,  holott  én  vagyok  Suryakanta  király, 
férfiak  közt  olyan  mint  a  kövek  közt  az  ada- 
manth.  Én  vagyok  a  mozdíthatatlan  Suryakanta . . 

Tovább  nem  beszélt  a  király  hanem  arca 
elé  csapta  kezeit  és  hangosan  felzokogott:  ~ 
Oh  Razakosa,  ifjúságomnak  társa,  nem  vagyok 
én  többé  Suryakanta,  sem  adamanth  a  férfiak 
között!  ... 

—  Uram  —  felelte  Razakosa  —  kinek  szemé- 
ből Suryakanta  könnyei  előhívták  testvéreiket 
mint  ahogy  egy  felbukkanó  hangya  előhívja 

mind  a  többit.  —  Uram  ez  Ganesa  büntetése  a 
kígyóért.  Letépte  lelked  virágát  száráról  és  most 
mint  szakasztott  lótusz  hullámos  tavon  inog 
és  hánykódik,  részeg  táncosként,  bizonytalanul. 

—  Jaj,  jaj  Razakosa  segíts  rajtam,  kedves 
Razakosa !  Fogd  meg  lelkemnek  lelkét,  hogy 
megint  állandó  legyen.  Szólítsd  nevén,  hogy 
horgonya  legyen  a  név.  Oh  mondd  elő  nekem, 
hogy  ki  vagyok,  hogy  azt  kövessem,  mint 
vezetőjét  a  vak. 

—  Nem  tudom,  hogy  ki  vagy  Suryakanta  király. 

—  Nem-é  ?  Hiszen  miniszterem  vagy  és  ifjú- 
ságomnak társa! 

~  Ifjúságodnak  társa  vagyok  Suryakanta: 
férfibarát.  Tudom  szavaidat  és  tetteidet  tudom. 
Téged  nem  tudlak. 

—  Mért  szerettél  hát  engem,  jaj! 

—  Szavakért  és  tettekért  szeret  a  barát, 
Suryakanta  király.  Szavak  és  tettek  mögé  asz- 
szony  tud  szeretni. 

—  Óh  büszke  Balapandita,  hűség  szekrénye ! 
—  így  kiáltott  fel  akkor  Suryakanta.  —  Arc- 
képem előtt  ülsz  és  vársz  rám  és  szemedben 
őrzöd  régi  arcomat.  Szemedből  fogom  azt  elő- 
venni, hogy  újra  magamra  öltsem.  Oh  gyerünk 
Razakosa,  siessünk  Balapanditához. 

Akkor  Suryakanta  király  elindult  hazafelé  az 
erdőn,  őt  pedig  követte  első  minisztere  és 
ifjúságának  társa.  De  ha  Razakosa  nem  tudta 
volna,  hogy  ki  lépked  előtte  az  erdei  ösvé- 
nyen, járásáról  rá  nem  ösmert  volna  Suryakanta 
királyra.  Mert  aki  még  tegnap  úgy  járt  mint  a 
vad  elefánt  a  tangó  bozótban,  az  máma  úgy 
jár  mint  az  ujon  vedlett  kígyó,  amely  bőrét 
féltvén  kanyarogva  kerül  minden  kavicsot.  És 
aki  tegnap  úgy  haladt  célja  felé,  mint  Krisna 
kilőtt  nyila,  az  tétovázva  meg-megállt  most, 
jobbra-balra  nézve,  mint  a  szerelmes  asszony 
aki  először  szökik  kedveséhez  és  lábpereceinek 
csörgése  riasztja  az  éji  csendben. 

—  Óh  Suryakanta,  Suryakanta  mi  lett  belőled ! 

Már  esteledett  mikor  a  palota  elé  értek.  Már 
a  nap  ura  vándorútjának  végén  betért  az  alkony 
bíbor  palotájába  de  onnan  is  kiűzetvén  a  ten- 
gerbe vetette  magát.  Már  a  hold  ezüst  vize 
csurgott  le  a  palota  malachit  lépcsőin  és  a 
táncoló  pávák  kapkodták  lábukat,  hogy  meg 
ne  ázzék.  Már  minden  fáklya  kialudt  csak  a 
legbelső  szobában  égett  egy  illatozó  lámpa, 
mint  a  sötét  palotának  világító  szive. 

Balapandita  virrasztott  Suryakanta  király  arc- 
képe előtt. 

Mikor  a  király  remegő  kézzel  félrehúzta  a 
függönyt  és  a  szobába  lépett  volna,  a  büszke 
Balapandita  felugrott  az  oroszlánlábu  párnáról. 

—  Ki  vagy  te  és  hogy  mersz  a  királynő 
szobájába  lépni  ?  —  Kiáltotta  hátraszegett  fej- 
jel haragosan. 

—  Suryakanta  vagyok,  a  férjed.  Nem  ismersz  ? 

—  Szemtelen  csaló  te !  Suryakanta  hangja 
olyan  mint  a  bagzó  tigrisé.  De  a  te  hangod 
mint  a  herélt  szolgáké  úgy  remeg. 

Akkor  a  király  egy  lépéssel  közelebb  lépett 
a  lámpához  és  így  szólt:  --  Oh  szépcsípőjü 
Balapandita  ismerj  meg,  mert  én  vagyok  a  fér- 
jed Suryakanta  király. 

Akkor  Balapandita  egy  lépést  hátralépett  és 
így  szólt :  Suryakanta  arca  mint  a  Himalája  szik- 
lája kemény  és  mozdulatlan  a  te  arcod  puha 
és  változó  mint  a  színészeké.  Jaj! 

—  Oh  Balapandita,  Balapandita  ismerj  meg ! 
Én  vagyok  Suryakanta. 

—  Suryakanta  király  ma  elindult  az  erdőbe 
vezekelni  és  Suryakanta  szándékát  soha  meg 
nem  másítja.  Jaj! 

—  Óh  Balapandita  visszatértem  hozzád,  mert 
vágyódtam  utánad. 

—  Suryakanta  a  cél,  a  mozdulatlan  és  végső. 

Nekem  kell  ö  hozzá  mennem.  Ö  nem  jön  én 
hozzám  soha.  Jaj ! 

—  Eljöttem  hozzád,  hogy  támaszd  meg 
gyökereszakadt  ingó  lelkemet. 

—  Jaj  Suryakanta  a  szikla,  melyhez  az  én 
lelkem  ingó  hajóját  kötöttem. 

Akkor  a  király  még  egy  lépéssel  közelebb 
lépett  az  illatozó  lámpához  és  így  szólt :  —  Óh 
Balapandita  nézz  rám,  nézzed  a  királyi  éksze- 
reket mellemen.  Én  vagyok  a  férjed  Suryakanta. 

Akkor  Balapandita  még  egy  lépéssel  hátra- 
lépett és  így  szólt :  —  Ha  te  Suryakanta  nevét 
és  királyi  ékszereit  viseled  akkor  Suryakanta 
helyére  léptél  ebben  az  életben  és  Suryakanta 
király,  a  féríitigris,  az  én  férjem  meghalt. 

Ezt  mondta  Balapandita  és  büszke  arcát 
kezeinek  lótusza  mögé  rejtve  sírt. 

—  Óh  Balapandita  jaj  nekem !  Téged  a  hű- 
ség szekrényének  hívnak  és  szerelmed  állan- 
dóságában volt  ingó  lelkem  bizodalma ! 

Akkor  Balapandita  büszkén  kiegyenesedett: 

—  Bizony  holtomig  hü  maradok  Suryakantá- 
hoz  kinek  szívemet  adtam.  Suryakantához  ki 
a  férfiak  közt  olyan  volt  mint  a  kövek  közt  az 
adamanth,  de  meghalt.  Suryakantához  akit  ez  az 
arckép  ábrázol,  aki  Indrától  kapta  méltóságát,  a 

22 


tűztől  hevét,  Jamatól  haragját,  és  Rámától  állha- 
tatosságát, de  meghalt.  Bizony  hü  maradok  hozzá 
és  el  nem  hagyom  emlékét  valakiért  akinek  arca 
mint  a  színészeké,  hangja  mint  a  herélt  szolgáké, 
viselkedése  mint  a  terhes  asszonyoké,  olyan. 

Ezt  mondván  félrehúzta  az  ajtó  arannyal 
hímzett  függönyét  és  kikiáltott:  —  Oh  Cseti, 
kedves  cselédem  ébredj.  Fehér  ruhát  hozz  ne- 
kem és  szézam  magvakat  készíts  vízzel  és 
puha  darbha-füvet. 

Akkor  Cseti  megjelent  az  arany  függöny  nyílá- 
sában és  álomtól  tágult  szemekkel  nézett  a  szo- 
bába és  halkan  szólt  mint  aki  fél,  hogy  vélt  álmá- 
ból önmagát  felébreszti :  Óh  büszke  Balapandita 
a  fehér  ruha  özvegyek  ruhája  és  szézam  magvak 
puha  darbha  fűvel  halotti  áldozat.  Mért  kívánod 
mindezt  óh  királynőm  mikor  ott  látom  a  férfit 
kinek  mellén  a  királyi  ékszerek  csillognak? 

—  A  királyi  ékszereket  hordja  még  a  test 
de  a  lelket  belőle  kitépte  Yama  a  halál  ura 
kötélhurokkal  maga  után  húzván.  Szólítsd  szol- 
gáimat kik  atyám  házából  jöttek  velem,  hogy 
engem  hozzá  visszavigyenek.  Atyám  készít- 
sen máglyát  számomra,  hogy  a  tűz  füstjével 
szállhassak  a  meghalt  Suryakanta  után,  akihez 
őrökké  hű  maradok. 

Ezt  mondván  Balapandita  arcát  kezeinek 
lótusza  mögé  rejtette  és  sírva  kiment  a  te- 
remből. 

Akkor  Suryakanta  király  egyedül  maradt  az 
arcképpel,  melyen  a  lámpa  piros  fénye  lobo- 
gott. És  Suryakanta  gyáván  sandított  a  képre, 
mint  ahogy  a  büszke  Balapandita  szemébe 
nézett  és  így  szólt:  —  Hát  te  mért  maradtál 
itt  rajtam  csúfolódni  ?  Menj  csak  menj  a  hűt- 
len Balapandita  után.  Cinkosok  vagytok  és 
engem  elárultatok.  Mért  volnál  te  szebb  mint 
én?  Te  majom,  te  !  Vájjon  mért  nézel  itt  pa- 
rancsolva körül  pillantásod  dorongját  suhog- 
tatván mindenki  felett?  Hát  ki  itt  a  király: 
én-e  vagy  te?! 

Akkor  nekirontott  a  képnek  és  darabokra  tépte. 

—  Óh  Suryakanta,  Suryakanta  mi  lett  belőled ! 
A  király  ijedten  és  szégyenkezve  fordult  meg 

e  sóhajtást  hallván  és  megpillantotta  Raza- 
kosát,  ifjúságának  társát.  Akkor  sírva  fakadt 
és  így  szólt:  —  Óh  Razakosa  jaj  nekem  a 
hűség  szekrénye  eltörött  és  a  hűtlenség  szi- 
lánkjai megvéreztek  engem. 

—  Bizony  nem  törött  el  Balapandita  hűsége, 
uram.  Erős  sziklatorony  az  mely  emlékedet  őrzi. 
De  érckapui  előtted  becsukódtak. 

—  Jaj  nekem  Razakosa,  ha  már  a  hűség  is 
elhagy  engem.  Te  is  el  fogsz  hagyni  akkor 
Razakosa.  Miért  is  nem  mentél  mindjárt  Bala- 
pandita  után. 

—  ö  elment  az  eltűnt  férfi  után.  Én  itt 
maradtam  mert  a  király  itt  maradt. 

—  Óh  hűtlen  hűség!  Nincs  hát  szerelem, 
mely  bujkáló  lelkemet  nyomon  követné  mint 
antilopot  az  éhes  leopárd? 

—  Hadikocsidba  két  fehér  lovat  fogass  be 
Suryakanta  király  és  induljunk  el  együtt  az  erdőn 
keresztül  és  a  kék  tengerek  határai  közt  addig 
meg  se  álljunk  mig  olyan  asszonyt  nem  találsz 
kinek  szerelme  bujkáló  lelkedet  nyomon  kövesse 
mint  antilopot  az  éhes  leopárd.  Mert  bizony 
elveszett  lelked  lelkét  más  meg  nem  találhatja 
hanem  csak  asszony  és  annak  szerelme  lehet 
megállító  horgonyod. 

Akkor  Suryakanta  két  fehér  lovat  fogatott  be 
hadikocsijába  és  mivel  járatos  volt  a  lótudo- 
mányban  kezébe  kapta  a  gyeplöt.  Hanem  a 
lovak  faroltak  és  kiléptek  a  hámból. 

—  Óh  Suryakanta,  Suryakanta  mi  lett  belőled 
—  sóhajtott  fel  Razakosa  és  kivette  a  gyeplőt  a 
király  kezéből. 

Nemsokára  az  erdő  illata  összecsapott  a  fe- 

jük  felett  mint   ahogy  régebbi  emlékek   hullá- 
mai elborítják  a  közéjük  hullott  ujat. 

Már  mélyen  jártak  az  erdőben  ahol  a  kadam- 
bafák  illatától  megdühödött  pézsmaszarvasok 
túrják  magukat  sziromhullató  jázmínbokrokon 
keresztül,  mikor  egyszer  Suryakanta  és  Razakosa 
nagyon  megéheztek. 

—  Uram  —  mondta  akkor  Razakosa  —  csap- 
juk ki  a  lovakat  a  fűre,  mi  is  induljunk  gyümöl- 
csöt és  gyökereket  keresni  a  magunk  számára. 

Elindultak  hát  a  kádamba  és  banianfák  sűrű- 
jében. Egyszer  csak  Suryakanta  király  feje  egy 
meleg  fejhez  ütődött.  Ijedten  ugrott  hátra  mert 
azt  hitte,  hogy  valamely  fekete  párduc  lógatja 
le  magát  az  ágról.  Akkor  látta,  hogy  egy  veze- 
kelő brahmin  csügg  a  fán  fejjel  lefelé  térde 
hajlásával  fogván  az  ágat,  úgy  vezekel. 

—  Ki  az,  aki  vezeklésemet  zavarja?  — 
szólalt  meg  a  lógó  brahmin. 

—  Óh,  szent  aszkéta  —  felelte  Suryakanta 
remegve,  —  bocsáss  meg,  hogy  vezeklésedet 
zavartam.  Bizonyára  az  istenek  vezették  erre 
utamat,  hogy  beléd  ütődjem  mint  sorsom  ha- 
rangjába, hogy  megszólalj  és  életem  titkát  előt- 
tem megnyilvánítsad. 

-  Mit  kivánsz? 

Akkor  Suryakanta  mélyen  elpirult  és  dadogva 
mondta :  —  Óh  szent  aszkéta,  mondd  meg . . . 
mondd  meg  nekem  merre  találhatnék  jó  bethel- 
leveleket  vagy  gyümölcsöt  vagy  gyökeret  éhsé- 
gem csillapítására, 

—  Mit  kivánsz  ?  —  kérdezte  újra  a  brahmin 
hangosan. 

Hanem  Suryakanta  még  jobban  elpirult  és 
hallgatott.  Akkor  előlépett  Razakosa  és  elmond- 
ván Suryakanta  király  történetét  a  kígyóval  és 
Ganesával  és  Balapanditával,  így  szólt:  — 
Óh  szent  brahmin  te,  aki  ilyen  nagy  önkínzás- 
sal  vezekelvén  bizonyára  beleláttál  a  hármas 
világ  titkába,  mondd  meg  hol  talál  az  én  kirá- 
lyom Suryakanta  olyan  asszonyt  kinek  szerelme 
tettek  és  szavak  mögé  lelkének  lelkébe  szeret 
és  hűsége  beleharapja  magát  mint  vadmacska 
a  szarvas  nyakába,  hogy  csüggjön  rajta  bár- 
hova menekül? 

—  Jobb  sarkam  irányában 
Hét  napi  járóföldre 
Alakai  kristálypalotában 
Két  váró  királyleány 
Kamalila  és  Anangaraga 

—  Melyik  lesz  Suryakanta  megváltója  a  kettő 
közül  ? 

—  Hűtlen  a  hűség  de  az  állandót  nem  kell 
követni. 

—  Homályos  szavaid  éjszakájának  meg  fog- 
juk várni  virradatját  Csak  azt  mondd  még  meg, 
oh  szent  brahmin,  hogy  mi  módon  nyerje  meg 
Suryakanta  a  királylányok  szerelmét  ha  alakja 
és  jelleme  így  elváltozott? 

—  Kék  lótuszok  csendes  tavában 
Suryakantát  várja  Suryakanta. 
Csendes  tóban  arcát  mosva 
Suryakanta  rejtőzzék  Suryakanta  mögé 
Hervadó  lótusz  hívására 
Álarc  mögül  tűnjék  el  az  arc. 

—  Homályos  szavaid  csukott  bimbóját  őrizni 
fogjuk  míg  kivirul  belőlük  az  értelem  virágja. 
Köszönjük  jóságodat.  Vezeklésed  győzze  le  az 
istenek  hatalmát. 

Akkor  Suryakanta  király  és  az  ő  minisztere  el- 
indultak tovább  az  erdőben.  De  nem  találtak 
sem  bethel  leveleket  sem  banian  gyümölcsöt 
sem  gyökeret  mellyel  éhségüket  csillapíthatták 
volna.   Már  lábuk  elpuhult  és  a  halál  sarkát 

28 


érezték  fejükön  mikor  egy  szikla  mögül  elő- 
lépve hirtelen  megpillantottak  egy  gyönyörű 
tavat,  mely  úgy  rejtőzött  a  sötét  erdő  mélyén 
mint  a  sötét  gyűlölet  fenekén  a  szenvedő  jó- 
ság. Szent  pippal  fák  és  kék  lótuszok  nézték 
benne  tükörképüket  mintha  ikertestvérüket  néz- 
nék vágyó  szeretettel  és  körül  a  parton  szürke 
darvak  ültek  néma  meditatioban,  meg  sem 
mozdulva  a  két  férfi  közeledtére.  Mikor  Surya- 
kanta  és  Razakosa  a  csendes,  lótuszvirágos 
tavat  meglátták,  éhségük  és  minden  testi  ne- 
hézségük elmúlt  mint  a  szív  bánata  a  kedves 
mosolyától. 

Akkor  Razakosa  így  szólt.  —  Oh  Suryakanta 
király,  bizonyára  ez  a  tó  az  melyhez  a  brah- 
min  küldött,  mert  a  sors  ízét  érzem  testemben. 
Menj  egyedül  és  lépj  egyedül  partjára,  hogy 
sorsodat  belőle  kihalásszad. 

Akkor  Suryakanta  habozva  és  lábujjhegyen 
elindult  a  tó  felé.  Hanem  mikor  a  partjához 
érve  fölébe  hajolt  volna  hát  megpillantotta 
benne  arcképét,  mely  előtt  Balapandita  virrasz- 
tott vala  és  melyet  ő  haragjában  összetört.  De 
íme  a  tóban  egészen  és  érintetlenül  ragyogott 
a  kép,  a  régi  Suryakanta  képe,  pillantásának 
dorongját  suhogtatván  mindenki  felett. 

—  óh  Razakosa  gyere  gyorsan!  —  kiáltott 
fel  meglepetésében  a  király. 

De  a  kiáltástól  megrezzent  a  tó  sima  tükre 
és  a  kép  benne  összetört,  mint  a  hold  képe 
a  vizén  ha  az  evező  beléje  csap.  És  épen 
úgy  annyi  darabra  hullt  szét  ismét  mint  a 
palotában  mikor  öklével  reácsapott. 

Akkor  Suryakanta  ijedten  elhallgatott  és  íme 
lassan  elsimult  a  víz  és  összeállt  a  kép  tö- 
retlenül ragyogva  mintazadamanth.  Suryakanta 
akkor  a  partra  guggolt  hasonlóan  a  néma 
darvakhoz  és  csendes  meditatióba  merülve 
nézett  be  a  vízbe.  Aztán  vágyva  nyújtotta  ki 
karjait  és  így  szólt :  —  Óh  lelkemnek  lelke  el- 
hagytál engem  hűtlenül  a  hűtlen  Balapanditá- 
val.  De  íme  lopódzva  környékezed  utamat  mint 
éhes  tigris  az  elefánt  útját  a  bozótban.  Bár  ru- 
hám lehetnél  ha  testem  nem  vagy,  te  szép !  Bár 
álarcom  lehetnél  ha  arcom  nem  vagy,  te  jó  ! 

Ezt  mondván  lehajolt,  hogy  megmosdjék  a 
tó  vizében  és  két  tenyere  öblével  a  vizet  me- 
rítvén kiemelte  belőle  régi  képét  és  mosakod- 
ván arcára  terítette  mint  tapadó  nedves  fátyolt. 
Azután  tépett  egyet  a  kék  lótuszok  közül  és 
felállt  és  óvatosan  lépkedve  szótlanul  közele- 
dett Razakosa  felé,  hogy  a  fényes  álarc  le  ne 

csurogjon  arcáról.  Kezében  tartotta  a  kék  ló- 
tuszt,  mint  egy  szent  harangot. 

Mikor  Razakosa  megpillantotta  a  közeledőt 
ujjongva  felkiáltott :  —  Óh  dicső  Suryakanta,  te 
férfitigris !  —  és  szemeit  elöntötte  a  köny, 
melynek  vizében  Suryakanta  újra  meglátta  tün- 
döklő arcát  mint  a  tóban. 

—  Most  siessünk  vissza  kocsinkhoz,  óh  kirá- 
lyom, most  vezessük  fehér  lovainkat  Kamalila  és 
Anangaraga  palotája  elé!  Bizony  szépséged 
ismét  szíven  fog  harapni  minden  asszonyt  mint 
a  kobra. 

És  Razakosa  sietve  előre  ment  utat  keresni, 
őt  pedig  követte  Suryakanta  király  óvatosan, 
lassan  lépkedve  és  szótlanul. 

Már  a  kámforillatú  hold  félrehúzta  az  éjnek 
függönyét  és  nehéz  bársonyát  gyűrve  ezüst 
ujjai  között  ezüst  korsóiból  öntözte  az  alakai 
kristálypalota  tetőit.  A  hosszúszemü  Kamalila 
álmában  hallotta  a  holdvíz  suhogását  a  tető- 
kön és  sóhajtva  megszólalt:  —  Óh  húgom 
Anangaraga  ébren  vagy-e? 

—  Ébren  vagyok  —  felelte  a  gyöngyvirág- 
mosolyú  Anangaraga  —  mert  messziről  kö- 
zelgő hadikocsi  dübörgését  hallom. 

Akkor    a    hosszúpillájú    Kamalila  felébredt 

álmából    és    így   szólt:    —    Mondtál   valamit 
kedves  Anangaraga? 

—  Azt  mondtam  messziről  közelgő  hadi- 
kocsi dübörgését  hallom. 

—  Bizonyára  az  asszonyszelidítő  Krisna  isten 
kocsijáról  álmodtál,  mert  tizennégy  esztendős 
vagy  és  Madana  suhogtatja  feletted  virágos 
nyilait.  íme  én  a  holdvíz  suhogását  is  hallom  a 
tetőkön  és  közelgő  kerekek  dübörgését  még 
sem  hallom. 

—  Hogy  álom  volt-e,  kedves  Kamalila,  azt 
nem  tudom,  de  egész  eddigi  életemből  mint 
álomból  ébresztett  fel. 

Akkor  Kamalila  felkelt  fekhelyéről  és  így 
szólt:  —  Gyerünk  hát  ki  a  palota  tetejére 
kedves  Anangaraga  és  nézzünk  ki  az  útra. 

—  Akit  az  istenek  küldenek,  annak  nem 
kell  elébe  menni. 

—  Te  a  mondás  szavaival  felelsz,  kedves 
Anangaraga,  mert  fiatal  vagy  és  még  a  taní- 
tást ismered  csak,  a  szívedet  nem. 

Ezt  mondván  az  alázatos  Kamalila  kiment 
a  palota  tetejére.  Sötét  hajában  csampaka- 
virág  koszorú  világított  mintha  a  csillagok  tük- 
röződése lett  volna  fekete  tó  vizében  és  fehér 
bokái   tükröződtek   a   sötétkék  kristálypadlón 

mint  két  lidércláng.  Hanem  mikor  kiért  a  palota 
tetejére  megfogódzott  az  egyik  faragott  osz- 
lopba nehogy  a  holdvíz  ezüst  zuhatagja  elso- 
dorja finom  testét.  Ott  az  alázatos  Kamalila 
felemelte  hosszú  pilláinak  függönyét  és  kiné- 
zett az  útra. 

Akkor  az  úton  két  fehér  ló  hozott  száguldva 
arany  hadiszekeret.  A  szekérben  pedig  két 
férfi  állt :  Razakosa  a  gyeplötartó  és  a  mozdu- 
latlan Suryakanta  kék  lótusszal  kezében.  Mikor 
pedig  a  palota  előtt  porzott  volna  el  a  kocsi 
Suryakanta  feltekintett  a  kristálytetőre  és  pillan- 
tásának horga  belehullott  Kamalila  szemeinek 
sötét  tavába.  És  ime  a  kocsi  hirtelen  megállt 
mintha  mély  árokba  rekedt  volna  meg.  Raza- 
kosa haragosan  sürgette  a  lovakat  és  a  fehér 
mének  izmai  feszültek,*  erei  dagadtak,  gerincük 
görbült  mint  az  íj  és  még  sem  tudták  elmoz- 
dítani a  kocsit.  Hanem  Suryakanta  és  Kama- 
lila szemei  összefogództak  mozdulatlanul. 

Akkor  Kamalila  leeresztette  pilláinak  hosszú 
függönyét  és  íme  a  szekér  mint  eleresztett 
parittya  köve  zuhant  előre,  hogy  a  lovak 
térdre  buktak  és  Razakosa  a  gyeplőtartó  ki- 
esett a  kocsiból.  De  Suryakanta  király  kiugrott 
belőle  és  futván  futott  fel  a  kék  kristálylépcsőkön. 

Akkor  Kamalila  illendően  menekült  a  köze- 
ledő férfi  elől  de  úgy,  hogy  az  láthassa  útját 
és  követhesse  a  belső  szobáig.  Ott  megállt  és 
szembefordulván  vele  remegve  megszólalt :  - 
Óh  idegen  ki  vagy  te?  Melled  ékszerei  és 
homlokod  fénye  királynak  mondanak. 

—  Suryakanta  vagyok  Kandrapura  királya.  — 
Akkor  Kamalila  sötétfürtű  fejét  alázatosan  lehaj- 
totta mondván :  —  Óh  Suryakanta  mit  kivánsz 
tőlem?  Szemed  éles  karmaival  lecsaptál  rám 
mint  sólyom  a  gyenge  kokilamadárra.  íme  itt 
vagyok  és  nem  védekezem.  Mit  kivánsz  tőlem 
te  férfitigris? 

—  Szeress  és  kövess. 

—  Szeretlek  és  követlek  Suryakanta. 

Akkor  a  király  kitárta  két  karját  és  felkiál- 
tott :  —  Óh  alázat  virága  te,  a  női  szüzesség 
tüzének  illatos  füstje,  mondd  meg  neved,  hogy 
lelkemre  égessem  mint  ahogy  a  mezei  gazda 
csatangoló  lovának  tomporába  égeti  nevét. 

—  Kamalila  az  én  nevem  és  szolgálód 
vagyok. 

—  Feleségem  vagy  és  velem  jössz. 

—  Mit  vigyek  magammal,  uram? 

—  Emlékeidet  kíséretül  és  ruházatul  a  világ- 
tájakat 

—  Engedd  meg  uram  Suryakanta  király,  hogy 
elbúcsúzzam  kedves  húgomtól  Anangaragától. 

Ezt  mondván  Kamalila  odalépett  ifjú  húgához, 
aki  aranyszövésü  szőnyegen  ülve  szeme  szögle- 
téből nézte  némán  mosolyogva  Suryakantát.  ö 
hozzá  lépett  Kamalila  és  sírva  elbúcsúzott  tőle. 

Akkor  Suryakanta  szívén  a  csudálkozás  vil- 
láma futott  keresztül :  —  Bizony  azt  hittem  — 
mondotta,  —  hogy  Laksmi  mosolygó  szobra  ül 
ott  az  aranyszövésü  szőnyegen,  mint  ahogy 
arany  lótuszon  ülve  emelkedett  ki  a  tenger 
vizéből.  Bizony  szavammal  el  nem  érhetőnek 
hittelek,  mint  az  Isteneket. 

Akkor  Anangaraga  szeme  szögletéből  mo- 
solygott a  királyra,  mint  aki  a  szenvedések 
egész  útját  látva  annak  már  végére  néz. 

—  Az  emberek  messzebb  vannak  mint  az 
Istenek  —  mondotta  mosolyogva. 

—  Isten  veled  Anangaraga  —  búcsúzott  tőle 
Suryakanta,  gondolatával  meg  nem  történt 
dolgok  emlékeit  keresve  előbbi  életekben. 

—  Bizony,  ha  Laksmi  szobrának  véltél  — 
felelte  a  gyöngyvirágmosolyú,  az  eljövendő  fáj- 
dalmakért megbocsájtó  ember  hangjának  lágy- 
ságával,  —  akkor  szerelmi  ajándékomért,  aján- 
dék jár  nekem. 

—  Valóban  elviszem  tőled  nővéredet  — 
felelte  Suryakanta  ~  Ezt  a  kék  lótuszt  adom 
hát  helyette  emlékül  neked. 

—  A  mondás  is  mondja,  hogy  fehér  nap- 
ernyő, szép  ló,  hím  elefánt  bőven  jut  ha  ke- 
gyes kedvében  van  a  király. 

—  így  tréfálsz-e  kedves  Anangaraga  mikor 
nővéred  sírva  búcsúzik. 

—  A  mondás  mondja,  hogy  szomorú  az  út 
és  derült  a  cél. 

Akkor  Kamalila  alázatos  fejhajtással  Surya- 
kanta elé  lépett  mondván :  —  Mehetünk  uram  ha 
parancsolod. 

És  elindultak  ketten  a  sötétkék  kristálylép- 
csőkön és  Suryakanta  vállán  keresztül  vissza- 
nézett és  látta,  hogy  az  ifjú  Anangaraga  a 
vállán  keresztül  utánuk  néz  aggódó  mosollyal 
mint  az  anya  járni  tanuló  gyermekei  után. 

Mikor  leértek  az  útra  Suryakanta  így  szólt 
Razakosához  aki  a  fehér  lovak  mellett  állt  az 
út  porában:  —  Óh  ifjúságomnak  társa  ime 
lásd  ez  Kamalila  akihez  engem  a  brahmin, 
sorsom  harangja  küldött. 

Razakosa  homlokával  az  út  porát  érintette 
és  így  felelt:  —  Üdvözlégy  uramnak  nője.  A 
szenvedés  fekete  elefántjának  talpai  szépsége- 

det  szét  ne  gázolják  sem  a  keserű  megbánás 
szenyes  nyomát  lelkedben  ne  hagyják. 

E  szókat  hallván  Suryakanta  haragosan  felkiál- 
tott :  —  Vájjon  mért  beszélsz  feleségemnek  a 
szenvedés  fekete  elefántjairól.  Ijeszteni  akarod 
talán  avval,  hogy  nem  mindig  fog  oly  szép- 
nek látni  mint  amilyennek  a  palota  kristály- 
tetöjéröl  látott  ?  Nem  vagyok-e  én  Suryakanta, 
kemény  és  mozdíthatatlan  mint  a  Himalája 
sziklája?  Maradj  te  csak  magadnak  kocsiddal 
és  fehér  lovaiddal.  Ne  kövess  bennünket  és 
ijesztő  kígyóként  Kamalila  lelkének  sima  füvét 
ne  borzold. 

Akkor  Suryakanta  kézenfogta  a  hosszúszeműt 
és  elindult  vele  az  erdőbe.  Már  a  nyugvó 
hold  mint  fehér  elefántcsont  levél  hullott 
le  az  éjszaka  fájáról,  mikor  megállt  egy  jáz- 
min lugas  előtt  mondván :  —  Itt  fogunk  meg- 
hálni és  feleségemmé  teszlek  a  Qandherva* 
szertartás  szerint. 

Hanem  mikor  megpillantotta  a  fekvő  Kama- 
lila tündöklő  szépségét  akinek  hószín  bőrét  az 
apró  levelek  remegő  árnyékfoltjai  a  párducéhoz 
tették  hasonlóvá,  akkor  félelem  szállt  Suryakanta 
bizonytalan  szivébe  és  így  szólt:  Bizony  szép- 
séged nem  olyan  alázatos  mint  szavaid  hanem 

perzsel  mint  a  harci  fáklya.  Vájjon  hű  ma- 
radsz-e hozzám  mindig  és  kitartasz-e  mellet- 
tem bármi  sors  érjen? 

—  Óh  Suryakanta  —  felelte  sóhajtva  a 
hosszúszemü  —  a  hűséget  mint  nehéz  terhet 
hurcolta  mostanig  magányos  szivem.  Most  csak 
átnyújtom  neked  mint  rég  készített  drága 
koronát. 

—  De  ha  én  elváltoznék,  amitől  Razakosa 
is  fél?  Ha  csatából  tört  karokkal  és  bezúzott 
arccal  térnék  vissza  hozzád?  Vagy  ha  vala- 
mely isten  idegen  testbe  bűvölne? 

—  Árnyékod  vagyok  Suryakanta  és  változá- 
soddal változom. 

—  De  ha  én  most  mindjárt  megváltoznék 
Kamalila?  Ha  most  próbára  tennélek  és  tré- 
fából kicsit  megváltoznék?  Most  rögtön? 

Ezt  mondta  Suryakanta  és  szivében  gyanakvó 
félelem  és  sötét  vágy  füstölögtek  és  arcán  visz- 
ketett a  tóból  merített  régi  arc.  Akkor  felemelte 
kezét  és  vakarta  az  arcát  és  a  tóból  merített 
kép  lecsurgott  róla  mint  a  színes  verejték.  Ka- 
malila ijedten  ugrott  fel  jázmin  fekhelyéről  és 
felkiáltott:  —  Óh  Suryakanta  mi  lett  belőled! 

—  Mi  lett  belőlem?  Ugyan  mi?!  —  Kér- 
dezte Suryakanta  hunyorgató  szemeiből  a  düh 

nyálát  köpködve  —  Mondjad  meg  hát  mi  lett 
belőlem?  Ugyan  mi?! 

—  Szeretlek  —  felelte  Kamalila. 

—  Hazudsz !  Hogy  is  szerethetnél  ha  meg- 
változtam? Mért  sütöd  le  hosszú  szemeidet 
azon  gondolkodói  hogyan  hagyjál  el? 

Ezt  mondván  Suryakanta  arcul  ütötte  Kama- 
lilát. 

—  Szeretlek  —  felelte  a  nehézpillájú. 

—  Hazudsz !  Mert  ha  előbb  talán  még 
szerettél  is,  most  bizonyára  gyűlölsz  mert 
arcul  ütöttelek.  Gyűlölsz  és  el  fogsz  hagyni 
engem. 

Ezt  mondván  Suryakanta  letépte  Kamalila 
fejéről  a  csampaka  virág  koszorút  és  egy  le- 
tört tüskés  ággal  verte  hószínű  vállait  melyek 
mint  a  Himalaya  lejtői  ragyogtak  előtte. 

—  Szeretlek  —  felelte  csendesen  sírva  a 
nehézpillájú.  Akkor  Suryakanta  eldobta  a  tűskés 
ágat  melyen  vércseppek  csüngtek  mint  a  kecske- 
rágó piros  bogyói  ősszel  és  elhúzódva  Kama- 
lilától  így  szólt. 

—  Talán  az  elébb  még  szerettél  bár  arcul 
ütöttelek.  De  én  nagy  hűségedet  tüskés  ággal 
köszöntem  neked.  Ezért  most  bizonyosan  utálsz 
és   gyűlölsz    és  el    akarsz  hagyni.    Hát   csak 

menj  is,  nem  kellesz !  Visszaviszlek  az  alakai 
kristálypalotába. 

Ezt  mondván  Kamalilát  hajánál  fogva  visz- 
szahurcolta  az  útra  ahol  Razakosa  az  arany 
hadikocsiban  ülve  fejét  térdére  hajtotta  és 
aludt. 

—  Hej  Razakosa  ébredj  —  kiáltotta  Surya- 
kanta.    —   íme  itt  hozom  a  hűtlen  Kamalilát! 

Akkor  Razakosa  álomtól  tágult  szemekkel 
lenézvén  a  kocsiról  halkan  megszólalt  mint  aki 
fél  hogy  vélt  álmából  önmagát  felébreszti :  Óh 
bár  ne  volnék  még  ébren  és  várna  rám  máso- 
dik ébredés! 

—  Mért  szeretnéd  álomnak  hinni  amit  látsz  ? 
—  kérdezte  Suryakanta  és  hunyorgó  szemei  a 
gyíílölet  nyálát  köpködték.  —  És  mért  nézed 
folyton  Kamalila  vérző  vállait?  Mért?! 

Akkor  Razakosa  leszállt  a  kocsiról  és  egye- 
nesen szemébe  nézett  urának  és  így  felelt :  — 
Te  vagy  a  király! 

—  Te  is  meggyülöltél  Kamalila  vérző  vállaiért 
és  te  is  el  akarsz  engem  hagyni  ? !  Áruló  ! 

Ezt  mondván  öklével  Razakosa  arcába  vágott. 

—  Te  vagy  a  király  —  szólt  Razakosa 
mozdulatlan  szemmel  melyben  a  kitépett  gyű- 
lölet férfikínja  vérzett. 

—  Vájjon  szerethetsz-e  ha  hűségedért  meg- 
ütöttelek? öklöm  mely  arcodba  csapott  bizo- 
nyára hűségedet  is  összetörte.  Óh  jaj  nekem 
mert  ime  mindenki  elhagy  engem! 

Ezt  mondván  Suryakanta  kezeit  arca  elé  csapta 
és  sírva  elrohant  az  erdőbe,  egyedül.  A  har- 
matos ágak  összecsukódtak  mögötte  mint  a 
tenger  elsimuló  hullámai. 

Akkor  Razakosa  és  Kamalila  némán  álltak 
az  út  porában  és  nem  néztek  egymásra.  Végre 
Kamalila  megszólalt:  —  Ö  a  király  —  mondta 
csendesen. 

—  Te  szereted  öt.  —  Felelte  csendesen 
Razakosa. 

És  akkor  elindultak  ők  ketten  az  erdőbe, 
hogy  Suryakantát  megkeressék.  Hét  nap  és  hét 
éjjel  járták  az  őserdőt  kiáltván:  „Suryakanta 
király  hol  vagy?!"  —  De  nem  felelt  senki 
hanem  tarka  papagályok  százezrei  rebbentek 
fel  mint  rikoltó  szines  felhők  vakítván  kereső 
szemüket.  Egyszer  Kamalila  megpillantott  vala- 
miféle embert  aki  egy  fa  alatt  ült  és  bethel- 
leveleket  rágott.  Az  az  ember  olyan  kövér  volt 
mint  a  zibeth-macska  ősszel  ha  a  parti  béká- 
kon gömbölyűre  hizlalta  magát. 

—  Óh  Razakosa   —  szólalt  meg  akkor  a 

hosszúszemü  —  egy  ember  ül  ott  a  fa  alatt 
és  bethelt  rág. 

~  A  királyi  ékszerek  csillognak  mellén,  — 
felelte  halkan  Razakosa. 

És  odamentek  ők  ketten  a  fa  alá  és  így 
szóltak:  —  Hogy  vagy  mi  urunk  Suryakanta 
király?  Kivánsz-e  valamit,  hogy  szolgáid  tel- 
jesítsék kívánságodat? 

Suryakanta  nem  felelt  hanem  kiköpte  a  bethelt 
szájából  aztán  felállt  és  útnak  eredt ;  őt  pedig 
követte  Kamalila  és  Razakosa  ifjúságának 
társa.  így  mentek  az  erdőn  hanem  Suryakanta 
meg  sem  szólalt  csak  leselkedő  szemmel  az 
őrültek  módjára  kerülgette  őket.  Egy  éjjel 
mikor  Razakosa  és  Kamalila  aludtak  leszedte 
róluk  takaró  ruhájukat  és  megszökött.  Reggelre 
kelve  Razakosa  és  Kamalila  szégyenkezve  látták 
Suryakanta  tettét  és  szemeiket  lesütve  sokáig 
hallgattak.   Végre  megszólalt  a  hosszúszemü : 

—  Ö  a  király  —  mondta. 

—  Te  szereted  őt  —  felelte  Razakosa. 

És  elindultak  az  őserdőben  Suryakantát  ke- 
resni. Hanem  az  esős  időszak  közeledett.  A  vi- 
harok istene  jött  dörgő  dobokkal  és  a  szelek 
kürtjeivel.  Az  esőcseppek  csörögtek  a  vastag 
pálmaleveleken  mint  kövön   az   ezüstpénzek, 

melyeket  az  átvonuló  király  a  szegényeknek 
szórat.  És  félelmükben  dühöngő  vad  elefánt- 
csordák bömbölve  süppedtek  el  a  felázott 
ingoványba,  melyből  összebogozott  orrmányaik 
nyúltak  csak  ki  mint  vonagló  kígyók.  Razakosa 
és  Kamalila  pedig  fáztak  mert  nem  volt  takaró 
ruhájuk. 

Egyszer  megszólalt  a  hosszúszemü,  mondván : 
—  Óh  Razakosa  egy  szőrös  arcú  állat  mászik 
amott  és  nem  tudni  medve-e  vagy  majom  ? 

—  A  királyi  ékszerek  lógnak  le  nyakáról 
mint  a  kolonc. 

Akkor  ők  ketten  odamentek  a  szőrös  arcú 
állathoz  és  így  szóltak.  —  Hogy  vagy  mi  urunk 
Suryakanta  király  ?  Kivánsz-e  valamit,  hogy  szol- 
gáid teljesítsék  kívánságod. 

Az  elváltozott  Suryakanta  azonban  nem  felelt 
hanem  szőrös  fejét  földnek  csüggesztvén  kul- 
logott tovább.  Öt  pedig  követte  Kamalila  és 
Razakosa,  ifjúságának  társa. 

így  mentek  az  erdőn.  És  egyszer  csak  meg- 
kondult egy  mély  hang  a  fejük  felett:  — 
Suryakanta !  — 

Hát  íme  a  brahmin  volt  az  aki  fejjel  lefelé 
csüggött  a  fáról  térde  hajlásával  fogván  az 
ágat.  Akkor  az  elváltozott  Suryakanta  mordulva 

megszólalt :  —  Óh  fáról  lecsüggö  sorsom 
harangja!  —  és  leheveredett  alája  orrát  betúrván 
a  moha  közé. 

Mikor  Razakosa  megpillantotta  alógó  brahmint 
alája  lépett  és  így  szólt :  —  Óh  szent  aszkéta 
aki  ily  nagy  önkínzással  bizonyára  megfogtad 
az  istenek  kegyelmét  mint  a  kócsagnőstény  a  ha- 
lat, szólalj  meg  még  egyszer  Suryakanta  sorsát 
világítván.  Mert  ime  Suryakanta  szavaid  szerint 
cselekedett  midőn  feleséget  hozott  az  alakai 
kristálypalotából,  a  női  szüzesség  tüzének  illa- 
tos füstjét,  kinek  hűsége  ugy  csügg  rajta  mint 
antilop  nyakán  a  vadmacska  és  íme  mégis 
változnak  Suryakanta  változásai  és  gyökeréről 
tépett  lelkének  nincsen  horgonya. 

—  Hűtlen  a  hűség.  —  Szólt  a  lógó  brahmin. 

—  Óh  szent  aszkéta,  szavaidnak  csukott 
bimbójából  még  nem  virult  Iá  az  értelem  virága. 

—  Hűtlen  Kamalila.  —  Szólt  a  lógó  brahmin. 

—  De  hiszen  négyszer  változott  Suryakanta  és 
négyszer  követte  szerelmével  Kamalila. 

—  Négyszer  volt  hűtlen  Kamalila. 

Akkor  Razakosa  ég  felé  emelte  karját  és  jaj- 
dulva felkiáltott :  —  Óh  jaj  hajnalodik  már  rejtett 
szavaidnak  sötétje !  De  szólj,  óh  szent  aszkéta 
ha  nem  segített  Suryakantán  Balapandita  ma- 

radó  hűsége  sem  Kamalila  követő  hűsége,  van-e 
még  a  kék  tengerek  határai  között  harmadik 
fajtája  az  asszonyszerelemnek  mely  Suryakanta 
lelkének  megállító  horgonya  lehetne? 

—  Hűtlen  a  hűség  de  az  állandót  nem  kell 
követni. 

—  Mi  tevők  legyünk? 

—  Hagyjátok  sorsával  egyedül. 

Akkor  Razakosa  megfogta  a  hosszúszemű 
Kamalila  kezét  és  így  szólt  a  földön  heverő 
Suryakantához. 

—  Isten  veled  óh  Suryakanta  király.  Magadra 
hagylak,  hogy  szemérmes  sorsodat  el  ne  riasz- 
szam.  Kamalilát  elviszem  a  kandrapurai  mala- 
chit-palotába  és  elrejtem  háremed  függönyei 
mögé  én  pedig  leülök  a  legalsó  lépcsőfokra 
és  ültő  helyemből  el  sem  mozdulok  míg  téged 
az  utón  arra  jönni  nem  látlak. 

Akkor  Kamalila  fejét  lehajtotta  mint  az  alá- 
zat hervadó  virágja  és  így  szólt :  —  Isten  veled 
Suryakanta.  Köszönöm,  hogy  teljesítetted  rajtam 
amit  az  istenek  számomra  rendeltek. 

így  szóltak  ők,  Razakosa  és  Kamalila  és  el- 
indultak együtt  az  erdőben  a  kandrapurai  mala- 
chit-palota  felé.  Hanem  az  elváltozott  Suryakanta 
fekve  maradt  a  lógó  brahmin  feje  alatt  mint 

az  alvó  kutya  gazdája  küszöbén.  Akkor  kon- 
dulva megszólalt  felette  a  lógó  brahmin  szava : 
—  Suryakanta! 

Suryakanta  szőrös  arcát  felemelvén  talpai  kö- 
zül felnézett  és  könnyes  szemei  olyanok  voltak 
mint  a  lélek  két  halálos  sebe.  És  földöntúli 
énekben  szólt  a  brahmin  szava: 

—  Kék  lótuszok  csendes  tavában 
Suryakantát  várja  Suryakanta 
Csendes  tóban  arcát  mosva 
Suryakanta  rejtőzzék  Suryakanta  mögé 
Hervadó  lótusz  hívására 
Álarc  mögül  tűnjék  el  az  arc. 

Ezt  az  éneket  hallván  Suryakanta  feltápászko- 
dott és  mintha  élete  irányát  megfordítva  emlé- 
keinek utján  indult  volna  visszafelé,  ugy  indult 
el  lassú  medvecammogással  az  erdőn,  isme- 
retlenül ismerős  utakon.  így  ment  az  erdőn 
és  egyszer  egy  szikla  mögül  kilépve  hirtelen 
megpillantott  egy  gyönyörű  tavat,  mely  úgy 
rejtőzött  a  sötét  erdő  mélyén,  mint  a  sötét 
gyűlölet  fenekén  a  csendes  jóság.  Szent  pippal 
fák  és  kék  lótuszok  nézték  benne  tükörképüket 
mintha  ikertestvérüket  néznék  vágyó  szeretet- 

tel  és  körül  a  parton  szürke  darvak  ültek  néma 
meditatióban  meg  sem  mozdulva  Suryakanta 
közeledtére.  Hanem  mikor  Suryakanta  a  tó  part- 
jához érve  a  víz  fölé  hajolt,  megpillantotta  benne 
az  ö  arcképét  mely  előtt  Balapandita  virrasz- 
tott vala,  melyet  ö  haragjában  összetört,  melyet 
ö  a  tóból  két  tenyerével  kimerített  arcára 
terítvén  mint  tapadó  fátyolt  és  melyet  ő  arcáról 
újra  levakart,  hogy  lecsurgott  róla,  mint  színes 
verejték.  De  íme  a  tóban  egészen  és  érintet- 
lenül ragyogott  a  kép  mint  az  adamanth,  pillan- 
tásának dorongját  suhogtatván  mindenki  felett. 

Akkor  Suryakanta  leült  a  partra  hasonlóan  a 
néma  darvakhoz  és  csendes  meditatióba  me- 
rülve nézett  be  a  vízbe.  Aztán  vágyva  nyúj- 
totta ki  két  körmös  tenyerét  és  így  szólt :  — 
Óh  lelkemnek  lelke  elhagytál  engem  hűtlenül 
a  hűtlen  Balapanditával  és  én  magam  el- 
hagytalak téged  hűtlenül  a  hű  Kamalilával. 
De  íme  lopódzva  környékezed  utamat  mint 
az  éhes  tigris  az  elefánt  útját  a  bozótban. 
Bár  ruhám  lehetnél  ha  testem  nem  vagy,  te 
szép!  Bár  álarcom  lehetnél  ha  arcom  nem 
vagy,  te  jó! 

Ezt  mondván  lehajolt,  hogy  megmosdjék  a 
tó  vizében  és  két  körmös   tenyere  öblével  a 

vizet  merítvén  kiemelte  belőle  régi  képét 
és  mosakodván  arcára  terítette  mint  nedves 
fátyolt.  És  ime  felegyenesedvén  termete  egye- 
nes volt  és  karcsú  mint  a  forró  szökőkút 
sugara.  Mikor  pedig  újra  beletekintett  a  tóba 
abban  tükörképének  tükörképét  látta  testi  súly 
nélkül  való  tisztaságban  ragyogni  mint  az  álom- 
ban álmodott  álom  álmát.  És  akkor  így  szólt : 
—  Jobb  az  álom  állandósága  nekem  a  valóság 
változásainál  és  inkább  maradok  itt  örökre 
mozdulatlanul  volt  lelkem  tükörképének  tükrö- 
zéseként, minthogy  ocsmány  inkarnatiókon 
keresztül  hömpölyögjek  mint  a  bűzös  dögökön 
keresztül  szivárgó  esővíz. 

Ezt  mondván  Suryakanta  mozdulatlanul  ma- 
radt állóhelyében  mint  önmagának  szobra  és  a 
napok  multak  és  világos  két-hetek  váltakoz- 
tak sötét  két-hetekkel  felette. 

Hanem  az  alakai  kristálypalotában  a  gyöngy- 
virág-mosolyú  Anangaraga  ült  egyedül  arany- 
szövésű  szőnyegen,  mint  Laksmi  maga,  amint 
arany  lótuszon  ülve  épen  kiemelkedik  a  tenger 
hullámaiból.  Előtte  állt  kék  kristálykehelyben  a 
kék  lótusz,  melyet  Suryakantától  kapott  Kamali- 
láért  és  hervadt.  Hervadt  a  kék  lótusz  és 
könnyű    szirmai   lágyan    leválva    hangtalanul 

hulltak  az  aranyszönyegre,  mint  ahogy  az 
emlékezet  edényéből  hullanak  ki  hangtalanul 
és  észrevétlenül  régi  emlékek.  De  a  könnyű 
szirmok  lágy  hullásától  megkondult  a  világ 
mintha  pörölyütések  zuhannának  óriás  harangra 
és  Suryakanta  a  csendes  tó  partján  állva  meg- 
hallotta a  hervadó  lótusz  szirmainak  hullását. 
Meghallotta  és  a  kondulásukra  visszakondult 
az  ö  szíve  és  fájt.  És  mint  aki  álmában  fel- 
kel ágyáról  és  csukott  szemmel  biztosan  jár 
háza  párkányán,  ugy  indult  el  Suryakanta  király 
a  nagy  kongás  irányában. 

Már  a  kámforillatú  hold  félrehúzta  az  éjnek 
függönyét  és  nehéz  bársonyát  gyűrve  ezüst 
ujjai  között  ezüst  korsóiból  öntözte  az  alakai 
kristálypalota  tetőit.  A  gyöngyvirágmosolyú 
Anangaraga  akkor  beszólította  szolgáló  lányait 
és  így  szólt:  —  Hozzatok  kámforkenőcsöt  és 
szantálvizet  és  testemet  megmossátok  vele, 
hogy  fehéren  ragyogjon  mint  a  halcímerü 
szerelemisten  dicsősége.  Kollyriumot  hozzatok 
szemeim  számára  és  vörös  asoka-virágból 
készült  festéket,  hogy  két  talpamat  pirosítsam. 
Tüzes  opál  köveket  és  sápadt  holdkövet 
akasszatok  ruhámra  és  fejemre  tűzzetek  arany 
tiarát. 

Akkor  a  szolgálólányok  egymásra  mosolyogva 
teljesítették  a  parancsot  és  lopva  kilestek  az  abla- 
kokon, hogy  meglássák  úrnőjük  kinek  fogadá- 
sára készül.  De  az  ifjú  Anangaraga  nem  mozdult 
helyéből  sem  az  ablakon  ki  nem  nézett  hanem 
mozdulatlan  szemmel  a  hervadó  kék  lótuszt 
nézte  melyen  már  csak  egy  utolsó  szirom 
csüngött  és  száráról  leválni  készült.  Mikor 
pedig  az  utolsó  szirom  lehullott  az  arany 
szőnyegre  hangtalan  lágy  eséssel,  ő  arcát 
mosolyogva  az  ajtó  felé  fordította,  melynek 
holdfényes  nyílásában,  mint  ezüst  lapon  fekete 
rajz,  Suryakanta  király  karcsú  alakja  jelent  meg. 
Akkor  a  gyöngyvirágmosolyú  felkelt  a  szőnyeg- 
ről és  Suryakanta  elé  lépve  a  vendégfogadó  kö- 
szöntéssel köszöntötte  így :  —  Lépj  be  házamba 
Suryakanta.  Fürödj  meg  és  egyél. 

De  Suryakanta  meglátván  az  ifjú  Anangaraga 
finom  testét,  melyet  a  fátylain  átsütő  hold  úgy 
vett  körül  mint  rózsaszín  lángot  az  illatos  füst,  a 
csodálkozás  villáma  futott  szívén  keresztül  és 
mozdulatlanul  állva  maradt. 

—  Óh  ifjú  Anangaraga  —  mondta  -  Hima- 
laya  leánya,  emlékeztél  reám  és  nevemet  nem 
feledted? 

Anangaraga  szeme  szögletéből  mosolygott 

Suryakantára,  mint  az  aszkéta  aki  szenvedő 
vezekléssel  már  az  Istenek  elé  fárasztotta 
magát  és  így  szólt :  —  Hárman  vannak  a 
nagy  bánatok:  Utón  lenni  az  esős  évszak 
idején,  szegénynek  lenni  a  fiatalság  idején  és 
távolból  emlékezni  az  első  szerelem  idején. 

—  Vártál? 

—  Ha  az  ember  vár  akkor  a  fiatalság  nap- 
jai elmennek  mint  a  bajadér  gonosz  vendégei 
akik  sorra  ölelik,  semmit  sem  fizetnek  és  soha 
vissza  nem  térnek. 

—  Én  kerestelek. 

Anangaraga  mosolyogva  csóválta  fejét  és 
így  szólt :  —  A  mondás  is  mondja,  hogy  ki- 
rályok asszonyok  és  folyóindák  abba  fogódz- 
nak  aki  a  közelben  van. 

—  Óh  Anangaraga  fehér  arcod  úgy  világít 
rám  hajad  sötétjéből  mint  a  hold  képe  az  éj- 
szakai tóból.  De  te  a  mondás  szavaival  felelsz 
szívem  szavaira  és  szíved  szándékát  nem  értem. 

Anangaraga  szeme  szögletéből  mosolygott 
Suryakantára,  mint  az  anya  gyermekére  akit 
ajándékkal  meglepni  készül  és  így  szólt:  — 
Ötféle  halott  van  az  élők  között :  a  szegény,  a 
beteg,  az  idegenben  élő,  a  mindig  szolgáló  és 
az  aki  a  szavak  értelmét  nem  érti. 

—  Anangaraga! 

—  Suryakanta? 

Akkor  Suryakanta  előre  lépett  és  megfogván 
Anangaraga  kezecsuklóját  így  szólt:  —  Sze- 
retsz?! 

—  Látlak.  —  Felelte  mosolyogva  ö  és  Surya- 
kanta szemébe  nézett  egyenes,  csendes,  erős 
nézéssel  mint  szélcsendben  a  délutáni  napfény. 

Akkor  Suryakanta  mellében  mint  naptól  forró 
nagy  rózsa  bomlott  ki  a  lélek  a  férfi  bizton- 
ság érzésében  és  ő  jókedvűen  nevetett. 

Hanem  akkor  Anangaraga  ifjú  szemeit  elön- 
tötte a  könny:  —  Bizony  —  mondta  szomo- 
rúan —  puszta  érintésével  öl  az  elefánt,  puszta 
megszagolással  a  kígyó  és  puszta  nevetéssel  öl 
a  király. 

—  Feleségem  vagy  Anangaraga  és  velem 
jösz. 

-—  Mit  vigyek  magammal  uram? 

—  Emlékeidet  kíséretül  és  öltöző  ruhának 
a  világtájakat. 

Ezt  mondván  kézenfogta  a  gyöngyvirág- 
mosolyú,  ifjú  Anangaragát  és  levezette  az 
alakai  palota  sötétkék  kristálylépcsőin  melyek- 
ben kis  vörös  talpai  tükröződtek  mint  a  búcsú- 
zás kínjától  fakadt  véres  sebek.  Aztán  belép- 

tek  az  erdőbe  és  a  harmatos  ágak  összecsu- 
kódtak fejük  felett. 

Már  a  nyugvó  hold  mint  fehér  elefántcsont- 
levél hullott  le  az  éjszaka  fájáról  mikor  Surya- 
kanta  megállt  egy  jázminlugas  előtt  mondván  : 
—  Itt  fogunk  meghálni  és  feleségemmé  tesz- 
lek a  Qandherva  szertartás  szerint. 

—  Feleséged  voltam  már  előbbi  életeimben 
és  édes  vagy  nekem  uram  mint  a  szép  em- 
lékezés. 

—  Hű  maradsz-e  hozzám? 

—  Hűtlen  a  hűség  de  az  állandót  nem  kell 
követni. 

—  És  ha  megváltozom? 

Ezt  hallván  Anangaraga  kacagott  és  gyöngy- 
virág hullott  szájából  nevetvén :  —  Suryakanta 
nem  változik.  Mert  Suryakanta  olyan  a  férfiak 
közt  mint  a  kövek  közt  az  adamanth :  tündöklő, 
tiszta  és  kemény.  Lelkének  virága  előbbi  éle- 
tekben gyökeredzik  és  sem  változni  sem  moz- 
dulni nem  tud. 

Akkor  Suryakanta  lehajolt  Anangaraga  fölé  ki- 
nek fehér  bőre  ugy  csillogott  mintha  az  összetört 
hold  szilánkjai  hullottak  volna  a  lugas  jázmin- 
tetőjén  keresztül  és  feleségévé  tette  a  Gand- 
herva  szokás   szerint.  Reggelre  kelvén  pedig 

elindult  feleségével  az  erdő  útjain  és  várta, 
hogy  milyen  változás  fogja  próbára  tenni 
Anangaraga  szerelmének  hatalmát. 

De  Suryakanta  nem  változott  többé. 

—•  Óh  Anangaraga,  születésemnek  gyümölcse 
—  mondta  akkor  a  király  —  mi  módon  tudta 
a  te  szerelmed  lelkemnek  lelkét  inkább  meg- 
találni mint  Kamaliláé? 

Anangaraga  gyermeki  csodálkozással  nézett 
Suryakantára  és  így  felelt :  —  Én  nem  találtam 
meg  lelkedet  uram,  mert  nem  is  kerestem. 
Születésem  előtt  már  előbbi  életekben  lelked 
gyökere  köré  fonódott  szerelmem  és  ott  van 
az  ő  lakása.  De  ki  keresi  vájjon  házát  mely- 
ben lakik? 

így  beszéltek  és  tovább  mentek  az  erdőn, 
mintha  életük  irányát  megfordítva  emlékeiknek 
utján  mentek  volna  visszafelé  ismeretlenül  isme- 
rős utakon.  Egyszer  egy  szikla  mögül  előlépve 
megpillantották  a  kék  lótuszos  tavat. 

—  íme  ebből  a  tóból  merítettem  ki  önma- 
gamat kétszer  és  téptem  a  lótuszt  melynek 
sziromhullása  hozzád  hívott  Anangaraga. 

Alig  mondotta  ki  Suryakanta  e  szavakat 
a  mozdulatlan  meditatióban  ülő  darvak  fel- 
emelkedtek a  levegőbe  és  szürke  felhővé  go- 

molyodva  elszálltak  énekelvén :  —  Suryakanta 
hazatért. 

Alig  tűnt  el  a  szürke  felhő,  a  kék  lótuszok 
mint  nagy  vizilepkék  felszálltak  a  tóról  és  kék 
felhővé  gomolyodva  elrepültek  énekelvén : 
—  Anangaraga  hazatért. 

Aztán  tovább  mentek  az  erdőn  és  egyszer 
egy  konduló  hang  szólal   meg  a  fejük  felett: 

—  Suryakanta ! 

Suryakanta  azt  hitte,  hogy  a  lógó  brahminhoz 
értek  és  feltekintett  a  fára  és  ime  nagy  fekete 
kígyó  lógott  fejjel  lefelé  gyűrűs  farkát  csavar- 
ván az  ág  körül. 

—  Óh  Suryakanta,  én  vagyok  az  a  kígyó  akit 
hallgatásoddal  megöltél.  Sakana  vagyok  a  Nagak 
királya  aki  vezeklő  brahmin  képében  kivezet- 
telek az  ingoványból  melybe  miattam  kerültél, 
íme  visszatértél  önmagadhoz  és  most  vissza- 
térhetsz házad  népéhez. 

—  Jöjj  velem  Sakana  és  légy  vendégem  — 
szólt  Suryakanta  és  feltartotta  karját  melyre  a  fe- 
kete kígyó  rácsavarodott  mint  eleven  karperec. 

így  indultak  most  hárman  át  az  erdőn  Kand- 
rapura  városa  felé.  Amikor  pedig  a  város  kapuja 
elé  értek  oly  nagy  csengés-bongás  fogadta 
őket  mintha  valami  ezüst  tengeren  harsogna 

vihar  és  olvadt  ezüstből  való  hullámok  törnének 
szét  ércsziklákon,  mert  hétezer  brahmin  jött 
harangozva  Suryakanta  elé.  Mikor  pedig  a  királyi 
palota  elé  értek  oly  nagy  csend  fogadta  őket 
mint  Karala  sírkertjében  éjfél  idején.  A  malachit 
lépcsők  szobrait  belepte  apor  és  a  madarak  szeny- 
nye  és  vállukon  és  fejükön  vad  papagály  ok  ültek. 
Hanem  mikor  Suryakanta  átlépte  a  kapu  küszö- 
bét az  egyik  szoborról  rikoltva  rebbentek  fel 
a  papagályok.  Mert  az  a  szobor  megmozdult  és 
felállt  és  Suryakantához  közeledett.  Mert  Raza- 
kosa  volt  az  aki  a  lépcsőn  ült  vala  a  szobrok 
között  a  király  hazajöttét  várva  és  fejét  és 
vállát  belepte  a  por  és  a  madarak  szennye. 
Razakosa  pedig  Suryakanta  elé  lépett  és  homlo- 
kával megérintve  az  út  porát  felzokogott : 
—  A  király  hazatért. 

(19  13) 

HAJO«    BlIITHIMEK  MESELTEiVl 


GYSZER  GUI- 
DOBALDO 
gróf,  mikor 
egyedül  va- 
dászott volna 
kitévedt  az 
erdőből  a  Du- 
na partjához. 
Hanem  ott  az 
ő  hódas  feke- 
te lova  csak 
meghorkant 
és  megállott. 

Annak  a  lónak  neve  Aldazar  volt  és  Guidobaldo 

a  saracénoktól  hódította  karddal. 

—  Itten  vársz  rám  Aldazar  ~  mondotta 
neki  Guidobaldo. 

Aztán  leugrott  és  tölgyfagerelyét  jobb  ke- 
zébe szorítván  előre  lopódzkodott.  Hanem 
amint  kiért  a  sűrűből,  meglátta  a  kék  Duna 
vizét  és  egy  szépséges  fehér  leányt,  amint 
fürdőzött. 

—  Ezt  nem  anya  szülte  —  gondolta  magá- 
ban Guidobaldo  —  mert  hogy  ilyen  szépet  még 
nem  látott.  És  amint  körültekintett,  meg  is 
pillantotta  a  fehér  hattyúruhát  a  parton.  Guido- 

baldo  odaugrott  és  rálépett.  A  lány  is  akkor 
észrevette  és  kiáltva  igyekezett  a  partra : 

—  Add  vissza  a  hattyúruhámat  —  mondotta 
kérve. 

—  Nem  adom  vissza  —  felelte  Guidobaldo. 
—  Mondd  meg  a  nevedet,  szépséges  tündér- 
lány, mert  most  már  az  enyém  leszel. 

—  Tündér  Ilona  az  én  nevem  —  felelte  a  lány. 
Akkor  Guidobaldo  ölbe  kapta  és  vitte.  Hanem 

a  Tündér  Ilona  nem  jajgatott  és  nem  sírt,  de  csen- 
desen nézett  a  lovag  szemébe  és  mosolygott  vala. 
Guidobaldo  nézte,  hogy  Tündér  Ilona  mosolyog 
és  azt  gondolta,  elolvadt  az  ö  melle  a  páncél  alatt, 
mintha  csak  forró  bor  volna  vaskehelyben. 

—  Hej  Aldazar  —  kiáltott  Guidobaldo  —  nem 
vittünk  még  ilyen  zsákmányt.  Hát  téged  milyen 
téli  csoda  vert,  hogy  fehér  lettél,  amíg  odajártam? 

Aldazar  visszanyerített  és  mjegrázta  sörényét, 
fehér  felhőt  vervén  vadalmavirágból,  mely 
behullatta,  hogy  a  fiatal  ágakat  tépdeste.  Mert 
virágzó  tavasz  volt  épen  akkor. 

Hát  fölültek.  Guidobaldo  gerelyre  tűzte  a 
hattyúruhát  és  Aldazar  még  egy  nagy  virágos 
ágat  tépett  magának  az  útra. 

Mikor  meglátta  őket  az  őr  a  toronyablak- 
ból, azt  mondta : 

—  Fekete  lovon  ment  el  Quidobaldo  gróf, 
fekete  páncélban  és  fekete  tekintettel.  íme 
fehér  lovon  tér  meg,  fehér  lobogóval  és  pán- 
célját is  fehérség  övezi.  Mire  véljem  ? 

Mikor  Quidobaldo  belovagolt  a  vára  udva- 
rára, azt  mondta  a  toronyőrnek: 

—  Most  már  ereszd  le  a  csapóhidat  toronyőr 
és  a  kapu  is  maradjon  tárva.  Békesség  legyen 
most  már  a  környéknek  és  minden  utasoknak. 

Hát  boldogságban,  szerelemben  éltek,  élde- 
géltek Quidobaldo  gróf  és  Tündér  Ilona.  De 
attól  fogva  boldogabb  volt  mindenki  is  a  vár- 
ban. Quidobaldo  anyja  elfelejtette,  hogy  öreg 
és  beteg,  Quidobaldo  két  árvája  elfelejtette, 
hogy  meghalt  édesanyjuk  és  minden  szolga 
elfelejtette  az  ő  szolgaságát,  mert  mosolyogva 
járt  közöttük  Tündér  Ilona  és  mindenek  meleg 
örömet  éreztek  szivükben,  merthogy  úrnőjük- 
től is  távol  maradt  a  bánat.  Hanem  ez  azért 
volt,  mert  a  tündérek  nem  tudnak  sírni. 

Történt  azonban,  hogy  Quidobaldo  anyja 
meghalt.  —  Nagy  lett  a  szomorúság,  mert 
mindenki  is  az  öreg  asszonyt  nagyon  szerette. 
Nagy  siránkozás  közben  tették  sírba.  De  mikor 
a  gödör  körül  állnának  egyszer  csak  azt 
mondja  haraggal  a  Quidobaldo  első  kapitánya  : 

62 


—  Mégis  nincsen  szíve  Tündér  Ilonának, 
hogy  most  is  mosolyog. 

Azt  felelte  akkor  Guidobaldo  gróf: 

—  Fogjátok  meg  a  kapitányt  és  vessétek  a 
legmélyebb  tömlöczbe.  Mitévő  lennék  én  ha 
még  ö  is  sírna,  az  egyetlen  fényesség  is 
elromlana?  Óh  százszor  áldott  az  ö  sebezhe- 
tetlen tündérszíve. 

Hanem  a  várnép  fele  nem  szerette  többé 
mosolygó  Tündér  Ilonát.  De  Guidobaldo  gróf 
még  százszor  jobban  szerette  és  még  nagyobb 
szerelemben  éltek,  éldegéltek  attól  fogva. 

Történt  azonban,  hogy  betegség  ütött  ki  és 
Guidobaldo  két  árvája  egy  éjszaka  meghalt 
mind  a  kettő.  Hát  a  sírás-rívás  majd  föl- 
vetette a  várat.  A  gróf  is  Tündér  Ilona  térdére 
fektette  a  fejét,  hangosan  zokogván  és  önön 
húsát  tépte  kínjában. 

Hanem  mikor  a  gödör  körül  állnának,  egy- 
szer csak  azt  mondja  haraggal  Guidobaldo 
második  kapitánya: 

—  Itt  temetjük  a  két  édes  árvát.  Velük  játsza- 
dozott mindig  Tündér  Ilona.  Térdén  ébresz- 
tette, keblén  altatgatta.  Értük  az  ő  ura  önön 
húsát  megtépte  kínjában.  Mégis  gonosz  a  szíve 
Tündér  Honának,  hogy  most  is  mosolyog. 

Akkor  kardot  rántott  Quidobaldo  gróf  és  a 
második  kapitányt  ott  levágta. 

Mindenki  haraggal  fordult  el,  de  a  gróf  magá- 
hoz ölelte  Tündér  Ilonát  és  sírván  mondta: 

—  Mosolyogj,  mosolyogj  egyetlen  sugaram, 
mert  megszakad  a  szívem,  ha  te  is  elborulsz ! 

Attól  fogva  mindenki  gyűlölte  már  Tündér 
Ilonát,  de  Quidobaldo  még  százszor  jobb 
szerette  és  még  százszor  nagyobb  szerelem- 
ben éltek,  éldegéltek  attól  fogva. 

Történt  azonban,  hogy  egy  szerelmes  éjsza- 
kán azt  mondta  Quidobaldo  Tündér  Ilonának : 

—  Óh  én  mosolygó  szerelmem.  Ha  te  el- 
hagynál halálra  válnék. 

Aztán  elgondolkodott  és  később  azt  kérdezte : 

—  Vájjon  mosolyognál-e,  ha  én  téged  elhagy- 
nálak? 

—  Nem  tudok  sírni,  Quidobaldo  —  felelte 
Tündér  Ilona. 

Erre  Quidobaldo  az  ajkába  harapott  aztán 
leszállt  a  nyoszojáról  és  búcsú  nélkül  kiment 
Tündér  Ilona  szobájából.  Hanem  másnap  reg- 
gel az  ajtónál  kopogott.  Csak  halkan  kopogott 
és  halkan  nyitott  be  és  szíve  tele  volt  szé- 
gyennel és  aggodalommal,  hogy  Tündér  Ilonát 
nagyon  megbántotta.  De  Tündér  Ilona  kitárta 

két  liliomkaiját  és  még  sokkalta  ragyogóbban 
mosolygott  rá,  mint  azelőtt.  Mikor  is  ezt  gróf 
Guidobaldo  meglátta,  hogy  sokkalta  ragyogób- 
ban mosolyog  rá  mint  azelőtt,  egy  szót  sem 
szólt  hanem  sarkonfordult  és  kiment  a  szobából. 
Hanem  estére  kelve,  fölparancsolta  a  második 
kapitány  maradott  özvegyét.  Hangosan  mula- 
tott vele,  hogy  hallassék  Tündér  Ilona  szobá- 
jában és  magához  vette  éjszakára.  Hanem 
reggelre  kelve  szöges  korbáccsal  verte  ki  a 
palotából  a  második  kapitány  maradott  özve- 
gyét. Aztán  Tündér  Ilona  ajtajához  ment  és 
sokáig  állt  ott  és  kopogni  nem  mert  rajta. 
Hanem  Tündér  Ilona  elébe  jött  és  kinyitotta 
az  ajtót.  Kinyitotta  az  ajtót,  kitárta  liliom  kar- 
ját és  még  sokkalta  ragyogóbban  mosolyog  rá, 
mint  azelőtt.  Mikor  is  ezt  gróf  Guidobaldo 
meglátta,  hogy  sokkalta  ragyogóbban  mosolyog 
rá,  mint  azelőtt,  az  öklére  csavarta  Tündér  Ilona 
aranyhaját  és  őt  lerántotta  a  földre. 

—  Csak  nem  sírsz?  Nem  sírsz ?  Még  se  sírsz ? 
Akarom,  fájjon  !  Akarom,  jajgass  !  sírj  hát,  sírj ! 
—  és  ütötte,  rúgta  Tündér  Ilonát,  hogy  habtesté- 
ből kiserkedt  a  vér.  De  Tündér  Hona  csak  egyre 
halványodott,  ragyogó  kék  szeme  elfakult,  de  egy 
csepp  nem  sok,  annyi  könny  nem  hullott  belőle. 

—  Nem  tudok  sírni  Guidobaldo  --  mon- 
dotta csendesen. 

Akkor  gróf  Guidobaldo  letépte  róla  a  ruhát 
és  hajánál  fogvást  kivonszolván  a  palotából, 
régi  hattyúruháját  utánadobta. 

Tündér  Ilona  pedig  elvánszorgott  az  istállóba, 
ahol  Aldazar  volt  bekötve  és  véres  sebes  testét 
befektette  az  ö  jászolába.  A  hódos  fekete  paripa 
hízelegve  és  szomorún  nyihogott  rá  és  véres 
sebeit  puha  nyelvével  nyaldosta,  hogy  estig 
be  is  heggedtek.  Akkor  kikelt  a  jászolból. 

Másnap  reggel  Guidobaldo  kilépne  a  palotá- 
ból, hát  a  küszöbön  fekszik  Tündér  Ilona,  fehér 
hattyúruhája  a  feje  alatt,  úgy  alszik.  Akkor 
gróf  Guidobaldo  arcát  elöntötte  a  meleg  könny. ' 
Csak  nézte  Tündér  Ilonát,  hogy  alszik  és  szólni 
nem  mert,  mozdulni  se.  Hát  fölébredt  Tündér 
Ilona  és  fölnézett  a  grófra.  Még  kék  szeme  is 
halvány  volt,  de  vértelen  ajkán  szép,  édes 
mosoly  ragyogott  Guidobaldo  felé.  Akkor  gróf 
Guidobaldo  lerúgta  a  küszöbről. 

—  Menj  el  a  váramtól,  mert  boszorkányfaj 
vagy  és  nem  tudlak  megölni!  — 

És  gróf  Guidobaldo  ráuszította  a  kutyáit. 
Hanem  az  ebek  behúzták  farkukat  és  hason 
csúsztak  Tündér  Ilonához.  Akkor  a  gróf  rá- 

uszította  szolgáit  és  azok  kiűzték  a  mezőre, 
mert  mindenki  gyűlölte  már  Tündér  Ilonát. 

Gróf  Quidobaldo  kiállt  a  toronyba  és  onnan 
nézte,  hogy  Tündér  Ilona  hattyú  képében  a 
levegőbe  emelkedik.  A  levegőbe  emelkedett  de 
nem  szállt  el,  hanem  a  vár  fölött  kerengett 
lassú  röpüléssel.  Akkor  Quidobaldo  fogta  íjját 
és  minden  erejével  a  hattyúra  lőtt.  De  a  nyíl 
nem  vitt  odáig,  hanem  ragyogó  ívben  hajolt  el 
alatta. 

Akkor  a  hattyú  hirtelen  lecsapott  elébe  a 
nyílnak  és  mellel  fogadta. 

Aztán  lassan  a  hatty^ú  felemelkedett  és 
nyugatnak  szállt.  Nyugatnak  szállt,  mellében 
a  nyíllal  és  dalolni  kezdett.  Hanem  a  világ 
minden  könnye  csak  esővíz,  annyi  szomorúság 
volt  abban  az  énekben. 

Akkor  Quidobaldo  gróf  azt  mondta  a  torony- 
őrnek  : 

—  Most  már  csukd  be  a  láncos  kapukat  toronyőr 
és  húzd  fel  a  csapóhidat. 

(19  0  9) 

OL  VOLT,  HOL 
nem  volt  .  .  . 
Volt  egyszer 
egy  nagy  vá- 
ros.Széleskék 
folyó  partján 
feküdt,  a  má- 
sikvégepedig 
dombokra  fu- 
tottföl,  melye- 
ken már  csupa 
kert  volt  és 
csak  fényes, 
nagy  paloták,  meg  egész  kis  viskók.  Hát  a  leg- 
magasabb dombon,  épen  a  legszebb  villának 
a  legszebb  parkja  mellett  egy  szegény  kertész 
virágos  kertecskéje  lapult  meg.  A  házikója  is  a 
kerítésfalhoz  épen  a  fehér  ház  tövibe  volt  építve, 
mint  egy  madár  szárnya  alá.  Ha  nyugat  felül  fútta 
az  esőt  a  szél,  a  kis  házikó  meg  se  ázott. 

Az  öreg  kertész  nagy  csöndben  egyedül 
éldegélt  a  virágaival  Nem  volt  zaj  a  szomszéd- 
ban sem,  mert  az  uraság  ritkán  lakott  ott.  A 
nagy  fehér  ház  le  volt  csukva,  az  ablakai  betéve 
és  az  öreg  gyakran  gondolta :  olyan  mint  egy 
nagy  behunyt  szemű  alvó,  ki  tudja  mit  álmodik? 

Mindig  kicsit  lábujjhegyen  járt  a  közelében. 

Hanem  az  öreg  kertész  nagyon  csudálatos 
volt.  Nem  tűrhette  az  embereket.  Azt  mondták 
„mint  a  harapós  kutya."  Azon  meg  nevettek, 
hogy  a  virágaival  mit  művelt.  Azon  nevet- 
tek, hogyan  csókolgatta  és  beszélgetett  velük 
hogyan  várta,  hogy  kipattanjon  a  bimbó,  mintha 
kedves  vendége  volna  és  ha  elhervadtak, 
hogyan  állt  esténként  az  őszi  ködben  mozdulat- 
lanul, mint  egy  nagy  görbe  oszlop  és  csudált 
utánuk  a  messzeségbe.  Mintha  látná,  hová  lettek, 
hol  nyilnak  most,  honnan  jönnek  tavasszal 
vissza  ugyanarra  a  szárra. 

Az  embereket  nem  tűrhette.  De  valakit  mégis. 
És  azt  jobban  szerette  az  alvó  nagy  háznál, 
a  fáinál,  talán  még  virágainál  is. 

Volt  a  kis  házikóban  egy  kis  szoba  amit 
kiadott  hónap  számba.  Ahogy  bejött  az  ember, 
le  kellett  menni  három  kőlépcsőn,  aztán  balra 
a  konyhán  át,  aztán  jobb  kéztől  volt.  Ritkán 
maradt  meg  azelőtt  lakó  benne,  mert  egyik  se 
birta  sokáig  az  öreggel.  Most  félév  óta  lakott 
benne  valaki,  halvány  karcsú  muzsikus  fiú.  Igen 
csakhogy  az  egészen  más  volt.  Mert  az  öreg 
ott  ült  farigcsálva  a  lugasban,  amelyik  öt  lépés- 
nyire   volt   a   fiú    ablakától    és   végig-végig 

nézett  a  virágágyakon,  aztán  benézett  a  kis 
szobába  és  ott  látta  a  fiút  a  zongorája  előtt 
vagy  kótákat  írva. 

Akkor  sokáig  nézte  a  vadszőlőleveleken  ke- 
resztül és  azt  gondolta :  —  Ez  is  virág.  —  Ritka 
csudavirág,  a  legszebb  a  kertemben.  Ép  olyan 
fehér  az  arca,  mint  a  florenci  liliom  ott  a  har^ 
madik  ágyon,  puha  fekete  haja  hajlik  le  két- 
oldalt, mint  a  finom  virággyapju  amelyik  némely 
fajtának  a  kelyhéből  fakad.  Igaz,  hogy  jár  és 
mozog,  de  csak  úgy  félálomban  mint  mind  a 
hosszúszárú  virág  a  kertben  ha  gyönge  szélben 
hajladozik. 

Mikor  pedig  muzsikált  azt  gondolta  az  öreg: 
ez  az  illata. 

—  Virág  ez  is  —  és  el-elnézte  csodálkozva, 
kíváncsian.  Ezért  volt,  hogy  olyan  furcsán 
hegyes  kézzel,  kétujjal  dolgozott  körülötte, 
mint  ahogy  a  legérzékenyebb  virágaihoz  nyúlt. 
Ha  behozta  a  reggelijét,  ha  megvetette  az 
ágyát,  ha  ruháját  tisztogatta  hegyes  kézzel, 
két  ujjal  mindig. 

—  De  végre  mégis  ember  —  gondolta  az  öreg 
—  fiatal. 

És  egyszer  megkérdezte.  —  Maga  se  szereti 
már  az  embereket? 

A  fiú  akkor  nagyon  elpirult.  Az  öreg  pedig 
felnézett  a  kerítés  mellé  a  La  Francé  rózsa^ 
bokorra  meg  vissza. 

—  De  nagyon  szeretem  —  felelte  a  fiú. 

—  Hát  mért  nem  megy  soha  a  városba? 
Miért  nem  megy  az  emberek  közé?  Maga  se 
szeret  már  élni? 

—  Nagyon  szeretek.  De  van  egy  nagy  fal. 
Amögött  van  az  élet.  Van  valahol  egy  kapuja, 
azt  kellene  megtalálni,  hogy  bejuthassak.  Oda- 
lent a  városban  az  emberek,  az  nem  az.  Akkor 
inkább  itt  várok  a  virágok  között.  Az  élet  egy 
nagy  éneklő  kert.  Majd  egyszer  megtalálom  a 
kapuját. 

Az  öreg  csendesen  nézte  csodavirágját:  Milyen 
biztosan  beszél.  Mintha  nem  itt  az  agyvelejé- 
ben születnének  gondolatai,  hanem  lent  a  föld 
közepében,  ahova  a  gyökere  nyúlik  és  magya- 
rázatlanul, készen,  változhatatlanul  szállnának 
fel  beléje. 

Hát  csak  tovább  éltek  együtt  csendesen, 
mig  aztán  nem  történt  valami. 

Tavaszodott  és  egyszer  csak  a  nagy  fehér  ház 
is  felébredt,  kinyitván  a  szemeit,  mintha  rajta 
is  ép  akkor  volna  a  sor,  mikor  a  barackvirágo- 
kon és  tulipánokon.  Visszaköltözött  az  uraság. 

Ibolyaszín  tavaszi  este  volt  akkor.  A  fiú  az 
ablaknál  állt  és  karcsú  fehér  kezeivel  bele- 
fogódzott  a  rácsba.  Lenézett  a  domboldalon : 
az  csupa  habos  volt  a  virágzó  gyümölcsfáktól 
Aztán  át  a  kék  hegyek  felé. 

—  Milyen  csendes,  nagy  tavasz  van  — 
gondolta.  —  Mért  vagyok  szomorú  ?  Lomhán, 
nehezen  hevert  a  föld  nappal  és  most  vigan, 
könnyen  száll  bele  az  éjszakába.  Violaszín 
köd  van  a  virágzó  lejtön,  árnyak  a  völgyben, 
ott  a  halvány  folyó  benne,  a  füst  a  város  felett, 
a  kék  hegyek  odaát,  kigyúló  lámpák  minde- 
nütt. Egymásba  omló  hab  az  egész  világ,  se 
partja,  se  határa  semminek.  Megszédülök  és 
mégis  fáj,  olyan  nehéznek,  magamba  csu- 
kottnak  érzem  magam.  Ha  én  is  beleoszol- 
hatnék! 

Végig  simított  a  homlokán :  Schumann 
melódiák  jutottak  eszébe.  Leült  a  zongorához. 
„Glückesgenug."  Eljátszotta  aztán  lehorgasztott 
fejjel  ülve  maradt. 

Egyszer  csak  felrezzent.  Nöi  hang  szólalt 
meg,  amilyet  sohase  hallott  még.  Egész  közel 
csak  a  palota  ablakából  lehetett. 

Ép  mintha  mellette  állt  volna  kéz-kézben 
és  nézett  volna  ki  vele  az  estébe,  ö  mondotta 

volna,  amit  gondolt:  —  Látod?  —  megszédülök 
és  fáj.  —  Az  pedig  megszorította  volna  a 
kezét  és  rábólintva  halkan  ismételte  volna  az 
utolsó  szavakat :  —  megszédülök  és  fáj  — 
ha  beleoszolhatnék. 

Mi  volt  ez  ?  Talán  csak  képzelödés.  És  a  fejé- 
hez nyúlt.  De  a  hang  újra  megszólalt  és  csengőb- 
ben egy  dalába  kezdett  Schumann-nak. 

Igazi  hang  volt,  mert  lehellet-melegen  érezte 
a  fülében  és  végig  csurgott  minden  idegén. 
A    fiú   belefogott   a   billentyűkbe   és    kisérte. 

Figyeltek  egymásra,  egymásnak  zenéltek. 
Hol  a  fiú,  hol  az  asszony  kezdett  uj  dalba  és 
pitymallott  már,  mikor  abbahagyták. 

Másnap  csodálkozott  rajta  a  kertész,  hogy 
nem  jött  ki  az  ö  eleven  virágja  reggel,  csak 
délfelé.  Azon  is  csodálkozott,  hogy  piros  és 
valami  izgatott  reszketés  van  a  járásában. 
Meg,  hogy  mért  néz  le  mindig  görcsösen  a 
földre?  Máskor  körül  szokott  nézni.  Most  föl 
és  lejárt  az  árvácskákkal  szegett  úton  és  fel 
nem  tekintett,  se  jobbra,  se  balra. 

Az  öreg  megkérdezte:  Miért  néz  a  földre? 
Mért  nem  néz  körül?  A  nagy  háznak  kinyíl- 
tak az  ablakai. 

A  fiú  akkor  még  pirosabb   lett  és   vissza- 

ment  a  szobába.  Később  még  egyszer  kijött, 
mintha  meg  akarta  volna  próbálni,  hogy  rfiost 
fel  tud-e  nézni,  de  lesütött  szemmel  tért  vissza. 

Odabent  rávetette  magát  az  ágyra,  behunyta 
a  szemét  és  hallgatta  a  hangot.  Nincs  többet 
kivül  a  falon.  Körülötte  mindennek  dallama 
van  csak  meg  kell  érinteni,  hogy  kibuggyanjon 
belőle  az  a  hang.  íme  az  éneklő,  tündöklő 
kert. 

És  megint  sötét  ibolyaszirmokkal  borította 
el  a  világot  az  este,  megint  csend  lett.  Akkor 
kelt  fel  csak  az  ágyról  és  a  zongora  elé   ült. 

Félt.  De  aztán  mégis  belenyúlt  és  széles 
hívó  akkordokkal  idézett. 

Halk,  hízelgő  trilla  felelt  rá. 

Ezután  minden  este  így  zenéltek  együtt. 

A  fiú  megtanította  dalaira  a  láthatatlan  han- 
got és  ha  ő  énekelte  újra  élte  az  első  pilla- 
natot, melyben  felfakadtak  a  lelkében.  A  hang 
pedig  csodálatos  kiáltással  fogadta  minden 
dalát  és  az  a  mámoros  hála  reszketett  a 
zenéjében,  ami  a  szerelmes  asszony  hangjában 
ölelés  után.  Soha  szöveget  nem  énekelt,  csak 
puszta  tiszta  hang  volt  és  minden  este  talál- 
kozott a  zongorával  a  virágzó  gyümölcsfák 
fölött.  Ott  összeölelkeztek,  egymásba  olvadtak 

és  úgy  szálltak  el  a  nagy  város  fölött  a  kék 
hegyek  felé. 

A  fiú  azután  is  kiment  néha  a  kertbe,  hogy 
fel  tud-e  nézni.  De  mindig  lehajtott  fejjel  jött 
vissza. 

Egy  este  meleg,  nagy csöppü  eső  csurgott  a 
levelekre,  szirmokra  és  lemosta  lágyan  a  gyü- 
mölcsfák virágait ;  lenyomta  a  kerti  virágok 
illatát  és  beszorította  a  fiú  szobájába.  Megint 
ott  állt  az  ablaknál  és  karcsú  két  fehér  kezé- 
vel bef ogódzott  a  rácsba. 

—  Milyen  szaga  van  a  földnek  —  gondolta. 
Mint  egy  meztelen  asszonytestnek.  Most  für- 
dik a  föld  .  .  . 

Halk  lucskolás,  csobogás,  .  lihegés  volt  a 
sötét  bokrokban,  meg  a  lombban.  Titkos,  ka- 
cér felkacagás  néha.  Odakint  minden  árnyék 
mögött,  meztelen  asszonytest  fürdik  talán  a 
langyos  esőben.  Milyen  illata  van  a  földnek! 

Akkor  halkan,  hizelgö  forrón  megszólalt  a 
trilla. 

A  fiú  megrázkódott,  mintha  tűz  futott  volna 
végig  rajta.  —  Aztán  nem  tudta,  hogy,  hogy 
nem  a  zongoránál  ült  és  játszott.  Azt  a  lán- 
got hajította  vissza.  De  az  asszony  se  hallga- 
tott el.  Sziláján  csattogott,  fonódott  a  hangja 

a  dalba  és  mikor  befejezték :  Melyikük  csinálta  ? 
Kettőjüké  volt.  És  ha  valaki  valamikor  hallotta 
volna,  abban  örök  szerelemvágy  gyúlt  volna 
ki !  De  soha  senki  sem  hallotta. 

Lassan  csúsztatta  le  a  kezét  a  billentyűk- 
ről és  mámoros  zsibbadtan  nézett  ki  a  szagos 
éjszakába.  Szeretjük  egymást  —  gondolta. 

Éjszaka  felriadt  álmából.  Az  asszony  hang- 
ját hallotta,  de  oly  közel,  mint  még  soha. 
Mintha  itt  a  kertben.  Felugrott  és  az  ablak- 
hoz lépett.  Holdfény  borított  el  ezüst  zuhatagban 
bokrokat  és  virágágyakat.  Eső  után  párolgott 
a  föld  és  ezüst  fátylak  takartak  mindent.  Talán 
csak  álom  —  gondolta. 

De  most  újra  megszólalt.  A  szomszéd  bo- 
korból, mint  egy  csalogány  vagy  az  ablak 
alatt  a  falhoz  lapulva? 

Szebb  volt  és  szomorúbb,  mint  eddig.  A  fiú 
belemarkolt  a  rácsba  és  megrázta.  A  kettőjük 
dalát  énekelte.  Még  egy  fájdalmas  kiáltás, 
aztán  csend  lett. 

Kinnt  volt  a  kertben.  Ezüst  szálakba  volt 
fonva  a  föld,  mint  egy  nagy  pókhálóba.  Fel- 
kutatott minden  bokrot,  falombot,  de  nem  ta- 
lált senkit. 

Csak  álom  —  gondolta  és  felnézett  a  holdra. 

Milyen  nagy.  Óriás  ezüstpók  szívja  ki  a  föld 
vérét.  Szívja.  Ezüstsápadt  már  minden  és  úgy 
remeg,  mint  ő,  minden.  És  akkor  felnézett  a 
fehér  ház  ablakaira.  Először. 

Csak  holdezüst  csillogott  a  betett  nagy  üveg- 
táblákon. Ezüst,  ezüst,  ezüst,  mindenütt. 

Csak  álom  —  gondolta  és  visszament  a 
szobájába. 

Másnap  délután  ahogy  kijött  az  öreg  ker- 
tész, meglepetve  nézte.  Megint  fehér  lett  és 
még  mindig  lehajtott  fejjel  jár. 

Megszólította :  Mért  nem  néz  fel  ?  Nézze  az 
uraság  megint  elutazott. 

A  fiú  felnézett  a  márványpárkányos  ablakokra. 
De  a  nagy  fehér  ház  megint  behunyta  a  szemeit 
és  az  öreg  lábujjhegyen  jár  majd  közelében. 

—  Mi  bajod  drága  csudavirágom?  —  kér- 
dezte az  öreg  kertész  ijedten  és  vigyázva,  he- 
gyes kézzel  törülgette  a  könnyeket  a  halott- 
halvány arcról. 

A  fiú  elmesélte.  —  Szeretjük  egymást  és 
nem  láttam  és  nem  tudom,  hol  van. 

Az  öreg  akkor  a  félnemü  csalánvirágokra 
gondolt,  melyekre  távoli  mezőről  hozza  a  him- 
port  a  méh  vagy  a  szél.  Megremeg,  megfo- 
gan és  nem  látja,  nem  tudja,  hol  van  a  másik. 

;  —  Majd  én  átmegyek  és  mégkérdezem. 

Átment  az  öreg,  vissza  is  jött. 

-—  Csak  két  vén  szolga  van  a  házban.  Azok 
soh'se  látták  és  nem  tudják  a  nevét.  Vala- 
honnan az  északi  tenger  partjáról  való.  On- 
nan jött  az  urasággal  vendégnek  és  oda  utaztak 
vissza.  Egyebet  nem  tud  senki. 

Attól  fogva  ideig  a  fiú  naphosszat  hevert 
az  ágyán  behunyt  szemmel.  Nem  játszott  és 
nem  írt  kótákat.  De  idő  multán,  reggeltől  estig 
szakadatlanul  zongorázott.  És  akárhányszor  ki- 
jött az  öreg  hajnalkor  a  kertbe,  hogy  ott  látta 
még  a  sáppadó  lámpa  mellett. 

Két  esztendő  múlt  el  így.  A  fiúból  híres 
zongoraművész  lett  és  dalait  sok  országban 
énekelték. 

Egyszer  azt  mondta  az  öreg  kertésznek : 
Híres  zongoraművész  lettem,  bejárhatom  az 
egész  világot  és  mindenki  tudja,  hol  járok.  így 
talán  megkereshetem. 

Az  öreg  nem  mondott  semmit,  csak  még 
sötétebb  lett  az  arca.  És  mikor  a  fiú  elment, 
úgy  állt  a  kertben,  mint  egy  csodálatos  görbe 
oszlop  és  mozdulatlanul  bámult  a  messzeségbe, 
mint  ahogy  az  őszi  ködben  a  hervadt  virágai 
után, 

Minden  tavasszal  várta  és  mikor  nem  jött 
azt  gondolta:  vannak  virágok,  melyek  csak 
nagy  idő  múlván  nyilnak  újra.  Van,  amelyik 
minden  száz  esztendőben. 

A  fiú  pedig  bejárta  a  világot  és  mindenki 
tudta  merre  jár. 

Valahányszor  egy  nagy  város  hangverseny- 
termében a  zongorája  elé  lépett,  tündöklő  szí- 
nes tenger  harsogott  felé.  Ragyogó  selymek, 
habos  csipkék,  csillárokat  tükröző  gyémántok 
és  gyöngyök.  Végignézett  rajta  és  azt  gon- 
dolta :  Most  talán  itt  van.  Úgy  akarok  játszani, 
hogy  belemarkoljon  a  szívébe.  Ha  itt  van,  fel- 
sikolt majd,  vagy  idejön  hozzám,  mint  az  álom- 
járó. 

Mialatt  játszott  az  ezernyi  ember  a  nagy 
teremben  mind  úgy  érezte,  hogy  épen  az  ő 
szívébe  markol,  hogy  ő  az,  akit  hív  és  keres. 
Sikoltani  szeretett  volna  mind  vagy  odamenni 
hozzá,  mint  az  álomjáró.  Pedig  a  fiú  nem  törő- 
dött velük. 

Utána  pedig  csodálkozva  mondták  egymás-* 
nak :  olyan  lelkesen  nézett  le  ránk,  mikor  kilé- 
pett a  zongorája  elé  és  aztán  hogy  tapsoltunk, 
virágot,  csókot  dobáltunk,  elkomorodott  az  arca, 

mintha  fájna  neki,  mintha  csalódott  volna  vala- 
miben. Vájjon  mért  van  az? 

Egyre  híresebb  lett  és  egyre  szomorúbb. 
Később  nem  jött  többé  délre,  mindig  az  északi 
partok  körül  maradt. 

Valamelyik  nyáron  aztán  az  egyik  fjordnál 
egy  fürdőhelyen  pihent.  Egyedül  járta  a  mogorva 
parti  fenyveseket,  mint  valamikor  a  kis  virá- 
gos kertet,  de  most  még  egy  öreg  kertész  se 
volt,  akivel  szóba  állt  volna.  Még  jobban  sze- 
retett kis  csólnakban  kievezni  a  széles  hullámú 
barna  tengerre.  Olyankor  alig  hajtott.  Vitette 
magát  az  árral  és  az  néha  kisodorta  egész 
a  fjord  torka  körül  tolongó  kis  szigetek  közé. 

Valamelyik  délután  kinnt  állt  a  parton.  Hideg 
csipős  szél  fujt  észak  felől,  hogy  a  háta  mögött 
csikorogtak  a  nagy  vörös  fenyők  és  az  arcába 
szitált  a  szúrós  parti  homok.  A  barna  rőt  fel- 
hők lennt  gurultak  a  hullámokon.  Két  höm- 
pölygő tenger  egymás  fölött.  Az  alsó  violaszin 
hullámnyelveivel  nyaldosta  a  másikat.  Két  óriás 
sötét  búsharagos  testvér,  akik  összebújtak  és 
örök  bánatjukat  beszélik  egymásnak  félelmes 
tompa  mormolással. 

A  fiú  kitárta  feléjük  karját,  mintha  azt  akarta 
volna  mondani :  én  is  had'  bújok  hozzátok. 

Eloldotta  a  csónakot  a  parttól  és  a  hullá- 
mok hamar  behajították  messze   a  tengerbe. 

Alászállt  a  köd,  a  hullámok  nőttek  és  egy- 
színű sötét  gomolygás  támadt  körülötte  nemso- 
kára. Nem  lehetett  felhőt  és  vizet  megkülön- 
böztetni. 

Most  meg  fogok  halni  —  gondolta.  Behúzta 
az  evezőt,  felállt  a  csolnakban  és  énekelni 
kezdett.  Azt  a  dalt:  a  kettőjükét. 

Mikor  befejezte,  a  háta  mögött  a  ködben 
nem  is  nagyon  messze  megcsendült  a  trilla, 
hízelgő   kacéran,    aztán    belehajlott   a   dalba. 

Talán  csak  őrület  —  gondolta  —  de  most 
máskép  énekel.  Nem  fájdalmasan  reményte- 
lenül. Ugy  cseng,  mint  az  ígéret. 

Megmarkolta  a  lapátokat  és  belecsapott  a 
hullámokba.  A  hang  egyre  szólt,  csalogatva 
boldogan  és  mindig  egyforma  távolságban 
maradt  előtte. 

Véresre  harapta  már  ajkát  és  az  utolsó 
erejét  szedte  össze.  Az  asszony  egyre  dalolt 
a  ködben.  Megemyedtek  az  izmai,  az  evező 
kicsúszott  a  kezéből  és  elájult. 

Mikor  kinyitotta  a  szemét,  tündöklő  csilla- 
gos eget  látott ;  feketén  simán  ragyogott 
körülötte  a  tenger.  Valami  ruhát  érzett  a  feje 

alatt,  aztán  látta,  hogy  a  csolnak  fenekén 
fekszik  és  szemben  vele  ül  valaki  és  evez. 
A  félálom  zsibbadt  egykedvű  kíváncsiságával 
nézte:  hatalmas  szakállas  férfi  szilhuettje 
befestve  a  csillagok  közé.  Nagy  bőrcsizmái 
vannak  —  széles  börkalapja.  Érezte  az  ázott 
bőr  szagát.  Idevaló  hajós  viselete.  Egy  vá- 
ratlan hullám  lökte  nagy  csobbanással  ol- 
dalba a  ladikot.  Hirtelen  eszébe  jutott,  mi 
történt;  fel  akart  kelni,  de  puha  bágyadtság 
feküdt  rajta  és  leölelte.  A  fekete  szilhuett 
észrevette  a  mozdulatát  és  bólintott  felé  — 
mintha  azt  mondta  volna:  várj  csak,  minden 
jó  lesz.  De  nem  szólt  egy  szót  se,  csak  erö- 
sebben  kezdett  evezni. 

Fekete  árnyék  csapódott  a  csolnakra :  lom- 
bos szigetpart  mellett  eveztek.  Hangtalanul 
csúszott  a  ladik.  Aztán  egy  benyúló  pallónál 
kikötöttek.  Az  öreg  kilépett,  partra  húzta  a 
csolnakot.  A  fiú  hallotta,  hogyan  csikorog  a 
fenék  a  kavicson.  Érezte  az  öreg  szakállát  az 
arcán,    mikor   föléje  hajolt  és  lábra  állította. 

A  hajós  hónalatt  fogta,  mert  még  reszketett 
a  térde  és  úgy  vezette  be  a  szigetbe.  Fűzfás 
úton  meritek,  aztán  bekanyarodtak  egy  keske- 
nyebb cserjével  szegett  útra.  Onnan  már  látott 

egy  kivilágított  ablakot,  mert  az  egyenesen 
a  házikóhoz  vezetett. 

Csak  mikor  egyszerre  egy  kis  hófehér  szobá- 
ban állt,  terített  asztalt,  vetett  ágyat  és  a 
sarokban  egy  szép  diófazongorát  látott  — 
akkor  változott  meg.  A  térdéből  elmúlt  a 
reszketés,  megragadta  az  öreget  és  beszélni 
kezdett  hozzá.  Kérdett  és  könyörgött  minden- 
féle nyelven.  De  a  nagy  fehér  szakállas  hajós, 
aki  csodálatosan  hasonlított  az  öreg  kertész- 
hez, csak  mosolygott  és  bólintott,  mint  a 
csolnakban :  várj  csak,  minden  jó  lesz. 

Némán  mutatta  meg  neki  a  szobát,  mit  hol 
talál,  aztán  kiment  és  mikor  a  fiú  utánna 
ugrott,  csendesen  visszatolta  és  rázárta  az 
ajtót. 

Az  pedig  dörömbölni  és  kiabálni  kezdett, 
de  később  hirtelen  elhallgatott  és  nagyon  el- 
pirult. —  Bizonyosan  itt  van  a  közelben. 
ö  hozott  ide  és  most  hallotta,  hogy  döröm- 
böltem és  kiáltoztam. 

Leült,  az  asztal  sarkára  hajtotta  fejét  és  sírt. 

Akkor  megcsendült  a  trilla.  Két  lépésnyire 
tőle  a  szomszéd  szobában,  egy  arasznyi  fal 
mögött,  ugyanegy  födél  alatt  vele. 

Melegen,  édesen  csengett.  Olyan  volt  most, 

mintha  csupa  apró  csók  volna  fűzve,  mint  egy 
gyöngysorba.  Mikor  a  fiú  ezt  meghallotta,  las- 
san felállt,  mint  az  álomjáró,  odament  a  falhoz 
és  simogatni  kezdte.  Némán  simogatta  a  falat 
melyen  a  hang  átszűrődött,  de  csak  jó  idő 
múlva  mert  megszólalni.  —  Mért  nem  jön  hozzá, 
mért  nem  láthatja?  —  Az  asszony  nem  felelt 
se  szóval,  se  dallal.  A  fiú  beszélt  minden  nyel- 
ven, amit  csak  tudott  és  egyre  simogatta  a 
falat.  De  az  asszony  hallgatott. 

Erre  a  zongora  elé  ült  és  játszani  kezdett. 
Mint  a  vérsugarak  egy-egy  sebből  buggyantak 
a  hangok  a  billentyűk  nyomán  és  elpanaszol- 
tak mindent,  amit  azóta  szenvedett,  hogy  el- 
hagyta akkor,   azon  az  ezüst  nyári  éjszakán. 

Mikor  lecsúsztatta  a  billentyűkről  a  kezét,  a 
fal  mögül  nehéz,  fuldokló  zokogást  hallott. 

Talán  egy  hete  is  élt  már  abban  a  kis  szo- 
bában, melynek  fala,  függönye,  minden  bútora 
fehér  volt,  még  a  padlója  is,  —  és  csak  az 
egy  diófazongora  állt  benne  barnán,  mintha 
a  többi  csak  köréje  volna  építve. 

Lehetett  egy  hete  is,  mert  ő  azt  se  tudta, 
mikor  van  nappal  meg  éjszaka:  Egy  szaka- 
datlan dal  volt.  A  fehérszakállas  hajós  taka- 
rította a  szobáját  és  gondozta,  de  ha  kiment, 

mindig  rázárta  az  ajtót.  A  fiú  mintegy  ketrec- 
ben járt  fel-alá  egyre  türelmetlenebbül.  Gyakran 
odalapult  a  falhoz  és  odaszorította  az  arcát, 
mert  azt  hitte,  hogy  keresztül  érzi  az  asszony 
lehelletét  és  teste  melegét  és  egyszer  késsel 
vájni  kezdte  a  falat. 

Az  asszony  hiába  csittította,  simogatta 
dalával,  mint  a  gyereket.  Egyre  lázasabb  lett 
hiszen  jóformán  nem  is  aludt  és  alig  állt  már 
a  lábán. 

Az  egyik  este  a  zongoránál  ült  és  még  egy- 
szer összeszedett  minden  hatalmat  a  szive 
mélyéről,  hogy  hívja  az  asszonyt.  —  Akkor 
már  oly  tündöklő  biborsötéten,  oly  félelmesen 
lobogott  a  zenéje,  mint  az  őrület.  —  Csend 
lett  utána  —  oly  feneketlen  némaság,  hogy 
érezte,  mint  sugárzik  át  a  falon  valami  halá- 
los sápadtság.  —  Félt,  nem  tudta  mitől  és 
mint  a  hideg  borzongás  rázott  át  meg  át  rajta 
az  indulat.  —  A  lámpája  is  pislákolni  kezdett. 
Lefeküdt  az  ágyba. 

Alig  aludt  el,  arra  ébredt,  hogy  forró  ajk 
szorul  az  ajkára,  selymes  haj  vegyül  a  haja 
közé  és  hull  a  nyakára,  hogy  meleg  asszony- 
test fekszik  mellette.  Felkiáltott  és  átkarolta. 

Mikor  odakint  pitymallani  kezdett  és  a  be- 

87 


csukott  ablaktáblák  rése  halaványan  szürkült, 
az  asszony  ki  akart  bontakozni.  De  a  fiú  gör- 
csösen átkarolva  tartotta,  mert  el  volt  szánva, 
hogy  nem  ereszti  el.  Meg  akarja  látni,  meg 
akar  tudni  mindent. 

Beszélt  is  hozzá  megint.  De  az  asszony 
csak  halkan,  egész  halkan  énekelt  —  bána- 
tosan könyörögve,  mikor  már  el  akart  menni. 

A  fiú  látni  akarta,  de  a  becsukott  ablak- 
táblák nem  eresztettek  be  elég  fényt.  A  kezé- 
vel simogatta  hát,  ahogyan  a  vakok  szoktak: 
Nagyon  szép  lehetett. 

Az  asszony  sírt,  még  se  eresztette.  Egyszer 
érzi,  hogy  a  szájához  tart  valamit.  Nehéz  szag 
csapja  meg,  és  bódulni  kezd.  Még  védekezni 
akart,  de  már  késő  volt. 

Szürke  délutáni  fény  szitált  íe  rá,  mikor 
magához  tért.  Az  ablaktáblák  nyitva  voltak  és 
étel-ital  az  asztalon.  Felkelt  és  öltözni  kezdett. 
Mosdásközben  észrevette,  hogy  arany  karika- 
gyűrű van  az  ujjába  húzva.  De  még  mámoros 
volt,  legjobb  szeretett  volna  visszafeküdni  az 
ágyba,  hátha  el  tudná  még  egyszer  álmodni 
az  éjszakát. 

Később  látta,  hogy  benyit  a  hajós  és  megáll 
az  ajtóban.    Csak   némán  nézte.    Mikor   elké- 

szült,  az  öreg  leakasztotta  a  kalapját,  köpe- 
nyegét és  odanyújtotta  neki.  A  fiú  felöltözött. 

Hagyta,  hogy  az  öreg  hónaalatt  fogja,  mint 
akkor  este  és  kivezesse.  Keresztül  mentek  egy 
kis  kerten,  onnan  is  ki,  —  ott  ráismert  a 
keskeny  cserjés  útra  és  hirtelen  dulakodni  kez- 
dett. De  a  fehérszakállas  óriás  félkézzel  le- 
fogta és  mert  nem  birt  vele  máskép,  meg- 
kötözte. Aztán  ölbekapta,  levitte  a  csolnakba 
utánna  kötötte  a  fiúét  és  kihajtott  a  tengerre. 

Ott  állt  megint  a  parton  ahol  akkor  délután. 
Csipős  hideg  szél  fujt,  hogy  a  háta  mögött 
csikorogtak  a  nagy  vörös  fenyők  és  az  arcába 
szitált  a  szúrós  parti  homok.  A  sötétbarna  felhők 
lent  gurultak  a  hullámokon,  két  hömpölygő 
tenger  egymás  felett.  Az  alsó  violaszín  hullám- 
nyelveivel nyaldosta  a  másikat.  Két  óriás,  sötét, 
búsharagos  testvér,  akik  összebújtak  és  örök 
bánatjukat  beszélik  egymásnak  félelmes  tompa 
mormolással. 

A  fiú  feléjük  tárta  a  karját.  Csak  az  arany 
karikagyűrű  a  beedzett  szívvel  mutatta,  hogy 
nem  álmodott. 

Azt  mondták  neki,  hogy  senki  se  lakik  a 
fjord  körüli  szigeteken,  csak  halászok,  de  azok 
se  ilyenkor,  hanem  halfogás  idején.  Embereket 

vezetett  oda  a  házikóhoz.  Annak  be  volt  szö- 
gezve ajtaja,  ablaka.  Azt  mondták,  hogy  nagyon 
jól  ismerik  de  ebben  emberemlékezet  óta  egy 
lélek  se  járt.  Valami  uraság  vadászháza,  aki  itt 
lakott  a  szomszéd  városban,  de  már  nagyon 
régen  elköltözött  délre. 

A  fiú  lehorgasztotta  fejét  és  nem  mondott  el 
nekik  semmit. 

Arról  a  vidékről  pedig  nem  mozdult  el  többet. 
Sok  országban  várták  az  emberek,  és  kérdezték : 
Vájjon  hol  lehet,  mért  nem  jár  többet  hang- 
versenyeket adni? 

De  ö  otthon  se  nyúlt  többet  a  zongorához, 
és  tollat  sem  vett  a  kezébe.  Egész  nap  a  parti 
hegyeket  bújta  és  ha  elindult,  az  erdőben  minden 
lépésénél  egy-  egy  nagyobb  fa  előtt  megállt  és 
azt  gondolta:  Hátha  itt  van  e  mögött?  és  hirte- 
len odaugrott.  Nagy  mély  erdőket  járt  be  így. 
Az  emberek  azt  mondták  eszelős,  mert  azt  is 
észrevették,  hogy  gyakran  ül  este  csolnakba  és 
kievez  arra  a  szigetre  a  kis  házikóhoz,  ott  egy 
bokor  mögé  bújik  és  úgy  guggolva,  lesben  tölti 
az  egész  éjszakát.  De  nem  nevettek  rajta,  csak 
aggódtak.  Nem  tudták  miért,  de  egyikük  se  tudott 
volna  máskép  hozzányúlni,  mint  hegyes  kézzel, 
két  ujjal,  ahogy  annak  idején  az  öreg  kertész. 

így  múlt  el  a  nyár,  meg  az  ősz.  Ahogy 
a  tél  közeledett  és  szakállasak  lettek  a  fenyők, 
zúzmarásak  és  nagy  viharok  zavarták  fel  a 
fjordot,  mindenki  elment  a  fürdőhelyről  és  a 
fiú  se  maradhatott  tovább.  Beköltözött  hát  a 
szomszéd  kis  városba,  ahol  valamikor  régen  a 
szigetbeli  kis  ház  birtokosa  lakott. 

Bennt  a  városban  később  ivásra  és  dorbé- 
zolásra adta  magát.  Gyakran  lehetett  látni, 
pálinkaszagú,  füstös,  homályos  hajós  kocsmák- 
ban, kérgesképü,  düUedtszemű  matrózok  és 
festett  arcú  lányok  között. 

De  azok  is,  nem  tudták  mért,  mindig  csen- 
desebbek voltak,  ha  közéjük  ült  és  nem  duhaj- 
kodtak olyan  nagyon. 

Az  egyik  este  nagy  hózivatar  volt  odakint. 
Bennt  a  kocsmában  borgőz  és  pipafüst  gomoly- 
gott a  két  pislákoló  olajmécs  körül,  amely  csak 
ép  vörösbarnára  festette  a  füstöt,  meg  a  belőle 
itt-ott  kiálló  széles  bőrkalapot,  bozontos  sza- 
kállat, gyalulatlan  asztalt,  rongyos  szoknyát. 
Otromba  röhögés,  rekedt  sikongás  volt  oda- 
bent, kint  sistergett  a  vihar,  csörgetve  az 
ablaktáblákat  és  távolról  meg-megdördült  a 
fjordon  befagyni  készülő  jég. 

Ott  ült  a  fiú  és  szeretője  az  ölében. 

—  Add  nekem  azt  a  szép  karikagyűrűt  a 
beedzett  fekete  szívvel  —  kérte  a  lány. 

—  Mondtam  már,  hogy  nem  adom. 

—  Talán  a  feleséged  adta? 

—  Igen. 

—  Milyen  a  feleséged?  Meséld. 

—  Nem  tudom. 

—  Bolond!  ~  nevetett  a  lány. 

De  a  fiú  halotthalványan  bámult  maga  elé. 

—  No  ne  búsulj  már  megint  —  mon- 
dotta a  lány  és  cirógatni  kezdte.  Azután 
átfogta  a  nyakát  és  az  ajkát  az  ajkai  közé 
fúrta. 

Akkor  az  utcán  lövés  dördült  és  az  ablak 
csörömpölve  tört  össze.  A  festett  képű  lány  a 
fiú  ölében  felsikoltott  és  holtan  zuhant  le.  A 
fiú  ruhája  is  tele  volt  vérrel. 

A  részeg  nép  rémülten  ugrált  fel  és  arra 
se  eszmélt  még,  mi  történt.  De  a  fiú  már  az 
ablaknál  állt,  meredt  szemmel  nézve  ki  a 
sötétbe  és  nagyon  józan  volt. 

Kirohant.  Csupasz  feje  körül  csapkodott  a 
hózivatar  és  nem  látott  egy  lelket  se,  de  aztán 
balra  a  sötétben  kék  lobbanást.  Lövés  dör- 
dült és  a  golyó  a  füle  mellett  fütyült  el.  Sza- 
ladni kezdett  abba  az  irányba. 

A  háta  mögött  nagy  kiáltozás  támadt  már. 
Gyűlt  a  nép  és  keresték  a  gyilkost. 

Odaért  a  lövés  helyére.  Hosszú  szánkó  állt 
ott,  előtte  pedig  az  öreg  hajós,  mint  egy  fekete 
oszlop,  a  kezében  még  a  füstölgő  puska.  A 
bakon  valami  fiatalabb  legény  ült,  hátul  a 
kosárban  is  feküdt  valaki  prémekkel  letakarva, 
mert  megmozdult.  A  szánkó  elé  nyolc  nagy 
kutya  volt  fogva.  Kettő  hevert,  a  többi  állt. 
Csudálatos  volt,  hogy  a  fiú  mindezt  jól  látta, 
mert  olyan  gyorsan  történt,  mint  egy  lázálom. 

A  szánkó  kosara  felé  akart  menni,  de  az 
öreg  megmarkolta.  Valami  bundát  vetett  rá, 
felkapta  és  beült  vele  a  középső  ülésre.  A 
legény  becsapkodott  a  kutyák  közé  és  azok 
vonítva  elindultak.  Sziszegett  és  fecskendett  a 
felhasított  hó  a  szántalpak  alatt. 

A  hátuk  mögött  akkor  már  dühös  kiáltozás 
támadt,  egy-egy  golyó  fütyült  el  a  fejük  felett. 
Szánkón  nyomukban  voltak  már. 

Sziszegett,  fecskendett  a  felhasított  hó  a  szán- 
talpak alatt  és  nemsokára  a  fjord  partjához 
értek.  A  kutyák  szűkölve  megtorpantak,  hogy 
a  hátsókat  elsöpörte  a  repülő  szán.  De  a  legény 
közéjük  vágott,  hogy  egymást  marták  és  vonítva 
neki  iramodtak  újra.  Be  a  fjord  jegére. 

Oda  nem  követték  az  üldözök.  Nem  lehetett 
tudni,  meddig  van  befagyva  és  elég  magasan 
betemette-e  már  a  hó  az  egymásra  torlódott 
jégtáblákat. 

Még  néhány  kiáltás,  még  néhány  lövés,  aztán 
csend  lett,  csak  a  kutyák  szaggatott  lihegése 
hallatszott.  Néha  zökkent  a  szánkó  egy  még 
kiálló  táblán,  elcsúszott  egy  kutya  és  a  körme 
belekapart  a  jégbe,  míg  korcsolyázott  —  távol- 
ról meg-megdördült  a  zajló  fjord. 

Felállt,  hogy  megforduljon  és  hátra  menjen 
a  szánkó  kosarába,  de  az  öreg  durván  vállon 
fogta,  leszorította  és  olyan  szemekkel  nézett 
rá,  hogy  a  fiú  mozdulni  se  próbált  többet.  Nem 
is  beszélt,  csak  hosszan  felordított,  hogy  a 
kutyák  vonítva  feleltek  rá. 

Halk  nyöszörgést  hallott  a  háta  mögött. 

Ott  van  az  asszony  —  gondolta.  Talán  be- 
teg és  nem  mehet  hozzá,  még  csak  nem  is 
láthatja.  Csak  a  kezét  kellene  hátranyujtani, 
hogy  elérje.  —  A  térdére  könyökölt  és  a  tenye- 
rébe temette  az  arcát. 

Még  vagy  egy  óráig  repült  a  szánkó.  A  ku- 
tyák lélegzetének  a  párája  mint  fehér  felhő 
szállt  előtte.  Aztán  felfutott  a  partra. 

A  szélesebbik  úton  a  fűzfák,  mint  otromba 

nagy  fehér  buzogányok  álltak  a  hóban.  Be- 
fordultak a  cserjés  útra. 

Megint  ott  volt  a  kis  fehér  szobában.  Most 
még  fehérebb  volt,  mert  csak  a  hó  világított 
be.  Az  öreg  betolta,  rázárta  az  ajtót,  még 
lámpát  se  gyújtott,  mint  akinek  nagyon  sietős 
dolga  van. 

De  a  szomszéd  szobából  sok  mozgást  hal- 
lott s  az  asszony  panaszos  nyöszörgését.  „Be- 
teg" —  gondolta. 

Nem  dörömbölt  és  nem  kiáltott,  mert  tudta, 
hogy  hiába  volna,  csak  levetette  magát  a 
földre  és  rágta  a  padlót. 

Később  rémeket  látott  a  sötétben.  Akkor 
hosszú  idő  múlván  először  zongorához  ült, 
hogy  meg  ne  őrüljön. 

Aki  hallotta  volna,  amit  játszott,  nem  neve- 
tett volna  többet  életében. 

Halkan  megszólalt  aztán  a  fal  mögül  a  hang 
is.  A  fiú  játéka  belefonódott.  Összeölelkeztek 
a  levegőben,  és  egymásba  olvadva  szálltak  ki 
az  éjszakába,  mintha  már  tudnák,  melyik  csil- 
lag felé. 

Az  asszony  bágyadt  kiáltással  elhallgatott. 
Irtózatos,  fagyasztó  némaság  ömlött  be  a  fiú- 
hoz a  szobába.   Körülörvénylette,   elborította, 

leteperte  és  egy  moccanással  se  mert  véde- 
kezni. Elájult. 

Másnap  az  öreg  hajós  élesztgette.  Ébren 
volt,  de  nem  akarta  kinyitni  a  szemét.  Az 
öreg  végre  feltámasztotta,  hóna  alatt  fogta, 
ahogy  szokása  volt  és  kivezette. 

Tiszta  ezüstpárás  hideg  reggel  vonult  fel 
odakint.  Vérvörösen  kelt  fel  a  nap.  Az  öreg 
átvezette  a  kis  kerten,  aztán  jobbra  fel  egy 
dombra.  Messzi  ki  lehetett  onnan  látni.  A  fjor- 
don át  az  egész  csillogó,  ködbe  vesző,  fehér 
végtelenséget.  Vérvörösen  kelt  fel  a  nap  és 
halvány  rózsapirban  izzott  az  óriás  hómező. 
Csendes,  mély  álmában  pirult  ki  a  fehér  föld. 

A  dombon  egy  frissen  hányt  sír  volt.  Fe- 
kete kő  állt  fejtül,  de  nem  volt  rajta  név,  se 
egy  szó.  Fehéren,  mint  palatáblán  az  írás, 
kótavonalak  voltak  rávésve  és  hangjegyek. 
Az  a  dal :  a  kettőjüké. 

(19  0  7) 

RISZTUS 
urunk  —  (di- 
csértessék az 
ö  szent  neve) 
—  születése 
után  való 
1447-ik  esz- 
tendőben tör- 
tént Eger  vá- 
rosában hogy 
tűzoltó  szent 
Flórián  tör- 
vény előtt  gaz 
rablással  megvádoltatok,  de  Isten  segedelmével 
legottan  az  ö  ártatlanságáról  nyílván  bizonyság 
tétetett.  Ez  pedig  nem  amaz  istentelen  fabulák 
közül  való  fabula  melyekben  némelyek  szentek- 
ről sem  átallanak  csintalan  tréfaságokat  hírelni, 
hanem  valóságosan  igaz  történet  melyről  esküvel 
igazított  írás  vagyon  az  egri  püspökség  archívu- 
mában, holott  megolvasható  amint  következik. 
Akkor  időben  éltek  Eger  városában  valamely 
házasok  akiket  jámborságukért  mind  az  község 
tisztelt :  Csebrek  Márton  hentes  mester  és  az  ő 
hitestársa  Ökrös  Eszter  Nagy-Kállóról.  Ama 
Csebrek  igen  kövér  ember  volt  és  vidám  férfiú, 

ökrös  Eszter  nemkülönben  kövér  volt,  de  mégis 
komoly  gondolatú  asszony.  Gyermeket  a  jp 
Isten  nem  adott  nekik  azért  is  ők  szívükben 
rekedt  szeretetükkel  egymásra  maradtak,  hogy 
egymást  szeressék.  Fel  is  vagyon  jegyezve, 
hogy  Csebrek  Márton  az  ö  hitestársát  Ökrös 
Esztert  Nagykállóról  soha  meg  nem  verte.  Ez 
dicséretes  dolog  mivelhogy  a  legjámborabb 
szeretetben  is  néminemű  civódás  el  nem  ma- 
radhatik.  Henteséknél  is  ugyan  voltak  csete- 
paték, de  mindig  egy  dologért :  a  szentekért. 
Mert  Csebrek  Márton  nem  volt  istentelen  em- 
ber és  minden  vasárnapon  elment  a  templomba 
valamint  a  gyónásokkal  és  áldozásokkal  is  sokáig 
nem  késett.  De  az  az  egy  volt,  hogy  a  szente- 
ket illendően  nem  tisztelte.  Merthogy  ö  vidám 
ember  létére  a  szenteket  is  kitréfálta  akiknek 
szép  faragott  képeik  ékeskedtek  Eger  minden 
kapuja  felett,  csak  épen  hentesek  háza  volt  kép- 
telen. Ez  Ökrös  Eszter  szívét  sűrűn  keserítette 
mivelhogy  ö  ájtatos  keresztény  asszony  volt 
aki  nemcsak  a  reggeli  misékre  járt  el  híven 
minden  napon,  hanem  alázatos  imádsággal  a 
szenteket  is  kérlelte  gyakorta  szép  gyertyákat 
és  koszorúkat  áldozván  nekik  hálás  szívvel. 
Minden  szentek  felett  azonban  egy  kis  Flóriánt 

szeretett  leginkább.  Az  a  tűzoltó  szent  Flórián 
akit  ökrös  Eszter  Nagykállóról  szeretett,  jó 
ölnyi  kis  faragott  faszent  volt  és  a  város  túlsó 
végin  állt  ott  ahol  az  út  kifordul  Szántó  felé. 

Ott  állt  egy  öreg  nagy  bikkfa  odvában. 
Ámbátor  az  messze  esett  hentesektől  mégis 
oda  kiballagott  Eszter  asszony  nap-nap  mel- 
lett, hogy  szívét  vigasztalja,  mert  arra  a  Flóri- 
ánra csak  a  ránézés  is  már  szívbeli  gyönyö- 
rűséget okozott.  Nagy  arany  sisakja  volt  őneki 
és  arany  mellvérlje.  Aztán  lándzsát  tartott  jobb 
kezében  aranyhegyűt  és  kis  arany  vödröcske 
lógott  balkezéről.  De  meztelen,  kis  kövér  tér- 
decskéi  is  olyan  izmosan  feszültek  olyan  fénye- 
sen domborodtak  ki  piros  palástja  alól,  hogy 
Eszter  asszony  szívében  erős  bizalom  vasta- 
godott tőle  ha  védő  kis  menyei  hősét  elnézte. 

Csebrek  Márton  hentesmester  bosszankodék 
vala  az  ő  hitestársa  nagy  útjain,  hogy  a  szántói 
vámig  ballag  ki  reggelenként  szent  Flórián 
nézni  aminek  okáért  gyakorta  megesik,  hogy 
a  leves  késedelemmel  kerül  az  asztalra.  De 
Csebrek  még  sem  verte  meg  érte  az  ő  felesé- 
gét sohasem,  melyet  a  szomszédok  is  mind 
esküvel  vallottak. 

Hanem  egyszer  egy  csütörtöki  napon  az  tör- 

tént,  hogy  Eszter  asszony  a  fökötőjét  igazgatta 
a  tükör  előtt,  hogy  a  piacra  megyén.  Sietett  is 
mert  kissé  odakésett  szent  Flóriánnál  és  jó 
délelőtt  volt  már  az  idő.  Hát  ahogy  Eszter 
asszony  a  tükörbe  néz  csak  látja  benne  Cseb- 
rek Mártont  nagy  zsákkal  a  hóna  alatt,  hogy 
indulna  kifelé. 

•—  Hova  megy  kelmed  a  nagy  zsákkal  Cseb- 
rek? —  Kérdezi  bele  a  tükörbe. 

—  Hát  csak  valahova  megyek  —  mondja 
Csebrek  Márton  vissza  a  tükörbe.  De  igaz, 
hogy  furcsán  mondta.  —  Hoznék  haza  valamely 
malacot  —  mondta  és  nevetett.  De  igaz,  hogy 
furcsán  nevetett. 

Ez  csak  ennyi  volt.  Hanem  mikor  Ökrös  Eszter 
azon  napon  (csütörtök  volt  épen  Anna  napja) 
a  piacról  hazatért  volna  (uborkát  vásárolt  mert 
leginkább  csak  azért  ment)  mikor  épen  a  szobába 
belépett  volna  hát  ott  látja  a  kis  tűzoltó  szent 
Flóriánt  állani  a  sarokban  egy  kis  ládikán. 
Valóságosan  ö  maga  volt  az,  aki  ezidáig  a 
bükkfa  odvában  tündöklött  a  szántói  úton. 
Meg  is  tapogatta  ijedelmében,  mert  nem  hitt 
a  szemének,  de  bizony  az  volt.  Nagy  arany 
sisakja  a  fején,  arany  mellvért  a  derekán,  jobb 
kezében  lándzsa  aranyhegyü  és  balkezében  a 

kis  aranyvödör.  Meztelen,  kövér  téidecskéi 
pedig  mintha  biztatóan  erősen  mosolyogtak 
volna,  hogy  a  hit  vastagodott  tőle  Eszter 
asszony  szívében.  Hívta  is  az  urát  nagy  kiál- 
tozással. 

—  Csebrek,  Csebrek!  Jöjjön  kelmed  mert 
csuda  történt  házunkban! 

Be  is  jött  Márton  mester  és  mosolygott  nagy 
bajusza  alatt.  De  igaz,  hogy  furcsán  mosolygott. 

—  Látod-e  kedves  feleségem  Ökrös  Eszter  — 
mondotta.  —  Csuda  történt  a  mi  házunkban. 
Mert  ma  reggel  én  is  kint  voltam  a  bükkfánál 
és  megkértem  szent  Flóriánt,  hogy  költözködnék 
közelebb  házunkhoz,  mivel  a  te  jámbor  szíved 
nap-nap  mellett  óhajtja  őt  és  ezért  a  leves 
gyakorta  kerül  késve  az  asztalra.  íme  látod-e, 
hogy  a  jó  szent  Flórián  meghallgatta  könyör- 
gésemet. —  így  szólt  Csebrek  Márton  és  nevetett. 

De  Eszter  asszony  szeme  sűrű  könybe  lábadt 
és  hálás  megrendülésében  mindjárt  is  elébe 
borult  a  kis  szentnek,  boldog  sírással  csókol- 
ván kis  falábait.  Azután  pedig  mécsest  gyújtott 
neki,  minden  gyertyáját  köribe  rakta  és  csak 
ennek  utána  látott  hozzá  a  főzéshez. 

De  Ökrös  Eszter  nagy  boldogsága  nem  sokáig 
tartott,   mert  hogy  abból   az  uborkából   amit 

104 


azon  a  csütörtöki  napon  készített  paprikával 
és  tejföllel  az  ö  hites  ura  olyan  sokat  talált 
enni  (mert  igen  nagyon  szerette  az  uborkát) 
hogy  szörnyű  csikarás  állt  a  hasába  és  a 
hideg  is  mindjárt  kilelte.  Nyavajgós  lett  Csebrek 
Márton  és  ágynak  esett.  Nagy  ijedelme  volt  ez 
Ökrös  Eszternek  Nagykálióról  mivelhogy  szerel- 
mes párját  ö  híven  szerette.  Ápolta,  gondozta 
ahogyan  jámbor  feleségtől  tellik.  Ágya  mellől 
el  se  mozdult.  Hanem  még  a  reggeli  miséket 
is  elmulasztotta,  hanem  még  a  kis  szent  Flórián- 
nal is  keveset  gondolt  aggodalmában  pedig  az 
most  ugyan  közel  őrködött  és  kis  barna  fa- 
arcával szigorúan  nézte,  hogy  mi  történik 
henteséknél.  Mégis  Csebrek  egyre  nyavalyásabb 
lett  és  nem  segítettek  rajta  Eszter  asszony 
virrasztásai  sem  a  borbélynak  érvágásai.  Eképen 
el  is  hagyta  ő  szép  kövérségét  és  olyan  sovány 
lett  mint  valamely  hitvány  szabólegény.  De 
hűséges  élete  párja.  Ökrös  Eszter  Nagykállóról 
ebben  is  követte  őt  és  a  sok  virrasztásoktól 
sűrű  könyhullatásoktól  elfogyasztva  maga  is 
úgy  lesápadott  és  lesoványodott  hogy  a  szél 
is  majd  el  vitte.  Annak  előtte  pedig  mind  a 
ketten  olyan  szép  kövérek  voltak.  Már  úgy 
tetszett,  hogy  Csebrek  Márton  hentes  mesternek 

ütött  az  utolsó  órája,  mikor  (Eszter  asszony 
épen  ott  térdepelt  sírva  az  ágyam  ellett)  meg- 
szólalt csendes  hanggal  mondván. 

—  Kedves  feleségem  Ökrös  Eszter  nem  a 
pokol  ijeszt  engem  a  haláltól  sem  a  purgató- 
rium mert  tiszta  az  én  szivem  Isten  előtt.  Az 
én  hurkáim  jók  voltak  és  híresek  megyeszerte 
és  a  szegények  előtt  sem  zártam  be  az  én  ajtó- 
mat. Ami  nagy  vétket  el  is  követtem,  avval 
senki  kárát  nem  akartam,  sem  a  szent  Flóriánét 
sem  a  tiédet. 

Inkább  azt  akartam,  hogy  békesség  legyen 
házamban  és  mi  ketten  ne  civakodjunk  sem  a 
szent  tűzoltó  miatt  sem  a  leves  miatt,  hogy 
késik.  Mert  mi  ketten  híven  szerettük  egymást 
mint  a  gerlemadarak.  Azért  is  tetőled  elválnom 
nehézség  az  én  szívemnek  és  te  veled,  hogy 
még  élhessek  azon  kérem  az  Istent.  Gondolod-e 
kedves  párom,  hogy  szent  Flórián  az  én  vét- 
kemet megbocsájtaná-e  ?  Gondolod-e,  hogy 
hozzája  ha  segítségért  könyörögnél,  engemet 
megsegítene-é  a  te  imádságodért  és  a  te 
jámborságodért  mellyel  őt  mindenkor  tisztelted? 
Mert  bizony  mondom  én  sohasem  akartalak 
téged  elvemi  tőle.  Csak  az  bikkfa  olyan  messze 
ne  lett  volna.  Kérlek  szépen  kedves  feleségem, 

hogy  öt  imádsággal  buzgón  segítségre  kérjed, 
mert  ládd-e  oda  van  az  én  szép  kövérségem 
és  már  olyan  sovány  vagyok  mint  valamely 
hitvány  szabólegény.  Bizony  már  rajta  kivül 
más  engem  a  haláltól  meg  nem  menthet.  Menj 
kedves  feleségem  és  kérjed  könyörögjed  mert 
bizonyára  sok  szép  imádságodért,  gyertyádért, 
virágodért  engemet  is  neked  meghagy.  — 

Ezt  mondotta  Csebrek  Márton  és  szava  vé- 
geztével hátrahanyatlott  a  párnára,  mintha  már 
halálra  vált  volna.  Nagy  ijedve  ugrott  fel  ek- 
kor Eszter  asszony  és  odaszaladt  a  tűzoltó 
szent  Flórián  kis  faképéhez  kétségbeesett,  in- 
dulatos hittel  elébe  vetvén  magát.  Remegő, 
fájdalmas  szívvel  imádkozott  ö  és  könyörgött 
az  aranyosan  tündöklő  kis  mennyei  hőshöz, 
hogy  bocsássa  meg  férjének  istentelen  tréfáit. 

Reszkető  kezekkel  ölelte  aranyvértes  kis  de- 
rekát, remegő  ajkakkal  csókolta  kis  kövér  iz- 
mos lábszárait  melyekről  olyan  égi  hatalom 
sugárzott  szegény  elbúsult  szívébe,  mintha  erős 
szent  térdek  melege  dagadott  volna  benne.  így 
könyörgött  Ökrös  Eszter  tűzoltó  szent  Flórián- 
hoz, hogy  hagyná  meg  neki  az  ő  élete  párját 
Csebrek  Mártont. 

És  íme  egyszer  csak  megmozdul  a  nagy 

arany  sisak  szent  Flórián  kis  fején,  valóságo- 
san megmozdul.  Fel  is  ugrik  Eszter  asszony 
térdepeltéből  reszketvén  mint  a  kocsonya.  Hát 
íme  a  kis  szent  Flórián  lelép  a  kis  ládikáról. 
Előre  nyújtja  aranyhegyű  lándzsáját  maga  sege- 
delmére és  mintha  tapogatná,  hogy  föld-e, 
aztán  ott  lelép.  íme  el  is  indul  lassan  lép- 
kedve, szigorúan  Csebrek  Márton  hentesmes- 
ter ágya  iránt  Arany  vedrecskéje  billenik,  min- 
den lépéssel  himbál  kicsi  kerek  térgye  mellett. 
És  ime  érkezik  az  ágyhoz.  Ott  fekszik  Csebrek 
Márton  elnyúlva  csukott  szemmel.  Talán  már 
meg  is  holt?  Szemet  mereszt  ökrös  Eszter, 
hogy  mi  lesz?  Mert  a  kis  szent  Flórián  épen 
csak  az  ágyperemig  ért  fel  mivelhogy  nem 
volt  nagyobb  csak  egy  ölnyi.  Hát  íme  lábujj- 
hegyre állt  a  kis  szent  Flórián  és  aranyhegyű 
lándzsáját  magasra  nyújtja.  íme  véle  el  is  éri 
Csebrek  Márton  halovány  száját.  Egyszeribe 
akkor  felnyitotta  a  hentesmester  az  ő  szemeit 
és  nézett.  Hanem  olyan  fényességet  nézett, 
amilyet  sohasem  nézett  annakelőtte.  Aztán 
mindjárt  felült  Csebrek  Márton  az  ő  ágyában 
és  mosolygott,  de  olyan  mennyei  vigasságot 
mosolygott,  mint  amilyent  nem  mosolygott 
annakelőtte. 

Amikor  ezt  észbe  vette  Ökrös  Eszter  nagyot 
kiáltott  örömmel  és  az  ágyhoz  méné,  hogy 
megölelné  az  ö  szerelmes  párját  aki  feltáma- 
dott szinte  az  halottakból.  De  Csebrek  Márton 
karjával  öt  eltolta  magától  mint  idegent  és 
nagy  fényességgel  az  ő  szemében  és  mennyei 
vigassággal  az  ö  száján  az  ágyról  leszállott, 
hanem  a  feleségét  meg  sem  tekinté. 

Ökrös  Eszter  Nagykálióról  szomorú  szóval 
mondja :  —  Csebrek,  Csebrek !  Édes  párom, 
hites  uram!  A  szent  Flórián  visszaadott  téged 
énnékem.  Az  én  szép  kérésimre  az  én  nagy 
könyörgésimre  téged  a  halálból  kiváltott  és 
te  engemet  érte  meg  sem  tekintesz,  mint 
idegent  ? 

Csebrek  Márton  hentes  mester  a  szoba  köze- 
pén állott,  egyenesen,  soványan  hosszú  fehér 
ingében  mint  zászlórúd  a  szélben.  Mosolygott 
az  ö  szája  és  valamint  a  süket  úgy  meg  se 
hallotta  az  ő  feleségének  jajait. 

íme  akkor  a  kis  fa-Flórián  megint  elindult. 
Valóságosan  elindult  lassan  lépkedvén  szigo- 
rúan aranyhegyi!  lándzsájával  és  kicsi  arany 
vödrével  a  szobán  keresztül  az  ajtó  iránt. 
Csebrek  Márton  hentes  mester  pedig  elindult 
és  méné    a   kis    szent   Flórián  után.    Szemet 

meresztett  Ökrös  Eszter,  hogy^  mi  lesz?  Hát 
látja,  hogy  kinyílik  az  ajtó  és  azon  kilépnek 
elsőbb  a  kis  szent  Flórián  és  nyomban  Csebrek 
Márton  az  ö  hites  ura.  Még  elállott  szájjal 
ámulja,  hogy  haladnak  át  az  udvaron  és  a 
nagy  kapun  az  utcára  kifordulnak.  Akkor  kap 
eszébe  Ökrös  Eszter  iramodván  utánuk.  Hát 
ime  ott  ballagnak  az  utca  közepin.  Elöl  megyén 
a  kis  szent  Flórián  nagy  arany  sisakjával 
himbáló  vödröcskéjével  nyomban  megyén 
Csebrek  Márton  hentes  mester  hajadon  főtt  és 
mezítláb  az  ő  hosszú  fehér  ingében  épen  amint 
ágyából  kikele.  így  ballagtak  az  utca  hosszán. 
Szépen  sütött  a  nap  és  a  kis  szent  Flórián 
arany  vértje  szikrázott  mint  a  tüz.  Kemény 
léptű  kis  talpai  alól  aranyos  por  füstölgött  és 
lándzsáját  úti  botként  rakosgatta  maga  elejbe 
mint  a  vándorlegények. 

ökrös  Eszter  Nagykállóról  sírva  és  jajjal 
kiáltozva  szaladt  utánuk  az  utcán. 

—  Csebrek,  Csebrek !  Édes  párom,  hitestár- 
sam !  Elhágysz-e  engemet?  Szeretetben  mi  egy- 
mással megkövéredtünk,  hűségesen  egymással 
meg  is  soványodtunk.  Én  te  érted  könyörögtem, 
könyörgésemmel  magamnak  visszaváltottalak  a 
halálból.  Azért  engemet  elhagysz-e,  Csebrek? 

De  Csebrek  Márton  hentes  mester  csak 
haladott  előre,  lépkedvén  felemelt  fővel,  nagy 
fényességgel  az  ő  szemében  és  hites  felesé- 
gének jaját  valamint  a  süket  meg  nem  is 
hallotta.  Csapzott  haja  mellyel  ágyából  kikele 
és  hosszú  fehér  inge  röpködtek  a  szélben  és 
a  sok  nép  Eger  városában  mind  gyülekezék 
az  utcára,  hogy  a  csudát  nézze. 

És  íme  érkezett  a  kis  szent  Flórián  ama 
kolostor  kapujához,  mely  vagyon  a  szántói  út 
iránt.  És  nyomban  érkezett  Csebrek  Márton. 
Akkor  a  kis  szent  Flórián  aranyhegyü  lándzsá- 
ját emelvén  megillette  a  kapunak  lakatját. 
Mindjárt  a  kapu  ki  is  nyílott  előtte.  És  ime  a 
kolostorba  ők  betérének.  Elől  lépett  a  kis 
szent  Flórián  aztán  lépett  Csebrek  Márton  hen- 
tes mester  mennyei  vigassága  mosolygással, 
hanem  az  ő  hites  feleségére  hátra  sem  tekinte, 
mint  az  idegenre. 

Ökrös  Eszter  Nagykálióról  jajjal  utánuk  ered- 
vén a  kolostorba  ugyan  berontani  akart  de  a 
fekete  barátok  az  ő  útját  elálltak  mondván : 
Apage!  Távozzál  te  asszonyi  állat  a  kolostor 
szent  küszöbéről.  —  Látták  ezt  sok  egri  embe- 
rek az  utcán  tódulván.  Akkor  Ökrös  Eszter 
Nagykálióról   nagy  hangos  sírásokkal  és  kiál- 

tasakkal  szaladván  hazatért  házába  és  benyitott 
ama  szobába  melyben  annakelötte  a  kis  szent 
Flórián  állott  a  ládikán  és  Csebrek  Márton 
feküdött  az  ö  ágyában.  Hát  akkor  meglátja  hogy 
megint  is  ott  áll  a  ládikán  tűzoltó  szent  Flórián 
de  Csebrek  Márton  hentes  mester  nem  fekszik 
az  ő  ágyában.  Ezen  éktelen  haragra  gerjedt 
Ökrös  Eszter  Nagykállóról  kiáltván: 

—  Aj  te  gézengúz  szent,  te  csaló  szent !  A 
mi  házunkba  ezért  jöttél-e  suttyomban?  így 
köszönöd-e  nékem  sok  szép  imádságaimat? 
Igy-e,  hogy  az  én  édes  páromat,  az  én  Csebrek 
Mártonomat  rablóként  tőlem  elrabolod  ?  Mert 
nem  én  nékem,  hanem  csak  te-magadnak  vál- 
tottad őt  ki  halálából.  Aj  te  rabló,  te  szent 
rabló ! 

Mondván  ragadta  a  nagy  hentes  baltát  mely 
falban  akasztva  volt. 

—  Aj  te  rabló,  te  szent  rabló! 
Mondván  a  szép  aranysisakot  kettőbe  hasí- 
totta a  nagy  hentesbaltával. 

—  Más  szegény  fehérnépeket  is  te  meg  ne 
tévesszél! 

Mondván  szép  aranyos  vértű  derekát  kettőbe 
hasította  a  nagy  hentesbaltával. 

—  Nesze  neked,  nesze  !  Szép  imádságimért 

sürü  csókjaimért,  zápor  könnyűimért,  megsza- 
kadt szívemért! 

Mondván  vadul  forgatta  a  baltát  és  apró 
fapozdorják,  aranyos  szilánkok  röpködtek  a  szo- 
bában. 

De  látták  ezt  sok  egri  emberek  az  utcán 
tódulván  akik  az  udvarba  is  bejöttek.  Akkor 
Ökrös  Eszter  Nagykállóról  a  szoba  közepében 
megállapodván  a  nagy  hentesbaltát  elejtette 
és  körülnézett.  Aztán  kezesimításával  az  ö  haját 
megigazítván  elindult  és  az  udvarban  gyülekezett 
népek  között  áthaladva,  az  utcán  gyülekezett  né- 
pek között  is  általhaladva  a  püspökhöz  mene 
aki  lakott  Eger  városában  és  sok  nép  követte  öt. 

A  püspök  öreg  ember  és  szent  férfiú  volt 
és  szíveknek  értelme  lakott  a  szívében.  Ökrös 
Eszter  Nagykállóról,  Csebrek  Márton  egri  hentes- 
mester felesége  elejbe  borult  sírván. 

—  Szent  atyám  én  nagy  bűnbe  estem  mert 
agyon  vágtam  a  kis  szent  Flóriánt  a  hentes 
baltával  ki  a  falba  volt  akasztva.  De  bizony 
mondom,  hogy  ö  bizodalmamat  megcsalta  és 
elrabolta  tőlem  az  én  hites  páromat,  melyet 
én  meg  nem  érdemeltem. 

És  sírván  elmondotta  Ökrös  Eszter  Nagy- 
kállóról az  ö  esetét  amint  történt. 

—  Ezt  tette  ö  velem  —  panaszolta  —  pedig 
én  szerettem  öt  és  nap-nap  mellett  hozzája 
kiballagtam  a  szántói  útra  mikoron  még  a 
bikkfa  odvában  lakott  ahonnan  csoda  erejével 
az  én  házamba  jött  a  levesek  késedelme  miatt. 

—  Kedves  leányom  —  felelte  az  öreg  püspök 
—  panaszodat  hallja  az  én  fülem  és  fájdalmadat 
az  én  szívem  hallja  mert  jó  keresztény  voltál 
és  üdvösségedre  nem  gondviseletlen  hanem  a 
szenteket  tisztelted  és  módfölött  tűzoltó  szent 
Flóriánnak  tiszteletet  adtál  mégis  te  miatta 
nagy  fájdalomba  estél.  Hanem  hogy  keserű 
szívedben  igaztalan  harag  ne  gyülekezzék 
azért  meghallgasd  szómat.  Épen  mostani  napon 
panasszal  vádolták  a  te  hites  uradat  Csebrek 
Márton  egri  hentes  mestert,  hogy  ama  reggelen 
melyen  csuda  történtét  alítod  a  szántói  útról, 
vén  bikkfa  odvából  a  tűzoltó  szent  Flóriánt 
ellopá  és  zsákban  haza  vitte  házához,  melyet 
több  tanúk  hittel  erősítenek.  Ennek  okáért 
mondom  hogy  tűzoltó  szent  Flórián  nem  csodá- 
nak erejével  hanem  csalárdságnak  erejével  kerüli 
házadba.  íme  látod-e  kedves  leányom,  hogy  az 
úr  kegyelméből  mely  más  csoda  történt  minde- 
nek okulására  és  hitnek  erősítésére  a  fáradt 
szívekben  ?  Bizony  az  történt  hogy  tűzoltó  szent 

Flórián  a  maga  igazát  maga  eligazítván  el- 
rabolta azt  aki  öt  elrabolta,  Istennek  dicsősé- 
gére és  az  anyaszentegyház  jóvoltára.  Ámen. 
Ebben  csendes  sírásokkal  megnyugodék  a 
hentes  felesége  Ökrös  Eszter  Nagykállóról. 
Ennek  utána  szívének  szomorúságában  követ- 
vén hites  urának  példáját  ő  is  apácának  áiiott 
és  ámbátor  még  sok  esztendőket  élt  és  a 
szenteket  szorgalmasan  tisztelte  igen  őrizkedék, 
hogy  valamely  csudáért  könyörögjön  imád- 
sággal. 

(19  1  4) 

OL  VAN,  HOL 
nincs  .... 
.  .  Odafenni 
a  havasban, 
melynek  ge- 
rince szüzró- 
zsaszínt  mo- 
solyog, mikor 
a  völgyekbe 
beleselkedik 
és  elindul  az 
este,  ott  van 
egy  mély  do- 
lina, annak  is  a  fenekén  egy  tó. 

Jókora  környékét  is  elkerülik  az  emberek, 
mert  a  havast  tündérek  lakják.  Az  a  tó  pedig 
a  közepén  van  és  abban  lakik  a  Csend. 

Meredő  sziklák  elfogják  a  szálló  felhőt,  hogy 
árnyékuk  nesze  ne  hallassék  a  völgyben; 
lent  pedig  szakállas  vén  fenyők  állják  körül 
a  tavat,  tárt  karokkal  nehéz  zöld  függönyöket 
tartván,  hogy  elfogják  a  csengő  napsugarakat. 
Nem  rezdül  azon  a  tavon  soha  egy  fodor  és 
nap  se  éri  azt  máskor,  hanem  csak  álló  délben, 
mikor  egy  szempillantásra  megáll  a  világ  órája. 
Sötét  violaszínü  a  tó  tükre,  hanem  a  fenekéről 

csendes  biborizzás  szivárog  fel,  mert  ott  van 
a  gyönyörű  nagy  vörös  korállpalota. 

Abban  a  nagy  vörös  korállpalotában  lakik 
a  Csend,  mióta  a  világ.  Ö  a  legszebb  és  leg- 
fiatalabb a  tündérek  között,  mert  régibb  vala- 
mennyinél és  még  egész  fiatal  volt  az  Isten, 
mikor  öt  teremtette. 

A  Csend  pedig  néha  kiszáll  a  tóból  és  lábujj- 
hegyen lejön  az  embervidékre.  A  fűszál  nem 
hajlik  meg  talpa  alatt  és  amerre  jár,  ott  nem 
zúg  az  erdő,  elhallgat  a  patak  és  nem  dong 
a  bogár.  A  mezőn  a  barom  dermedten  csodál 
maga  elé,  hogy  meg  ne  rezdüljön  nyakán  a 
kolomp  és  a  kutya  két  első  lába  közé  fekteti 
le  a  fejét. 

Hát  egyszer  így  jártában  egy  borongós  este 
kiért  az  erdő  szélére.  Ott  is  megpillantott  egy 
kis  nádfedeles  viskót,  melynek  az  ablakában 
épen  kigyuladt  a  világosság.  Odalopódzott  a 
kunyhóhoz,  körül  leselkedett,  aztán  bekandi- 
kált az  ablakon.  Alacsony  paraszti  gerendás 
szobát  látott,  beteg  öreg  asszonyt  szalma- 
ágyon és  egy  siheder  fiút,  aki  az  asztalra 
könyökölt  és  a  mécsesbe  bámult  bele. 

A  tündér  rajta  felejtette  a  szemét.  Olyan 
nyakigláb,   sovány  ügyetlen  mozgású  legény 

volt;  olyan  haloványképü,  akinek  összeszorul 
az  ajka  és  barna,  nagy  szeme  szüntelenül 
forog,  mintha  tartana  valamitől. 

Hát  nyugtalan  lett  a  legény  nemsokára. 
Felállt  a  székről  és  tétovázva  nézett  a  fekete 
ablakba. 

—  Mi  lel,  fiam  ?  —  kérdezte  halkan  a  beteg 
asszony.  Mert  fájt  neki  a  beszéd. 

—  Milyen  csendesség  lett  odakint  édesanyám. 

—  Bár  csak  bejönne  már. 

A  fiú  összerezzent  és  ijedten  nézett  körül 
a  szobában.  —  Milyen  hangosan  ketyeg  az 
óránk!  Soh'se  hallottam  még  így. 

Hallgatták  az  óra  nyugtalan  ketyegését. 

Aztán  megszólalt  az  öreg  asszony: 

—  Péter,  fiam,  menj  ki  az  erdőre  és  hozz 
egy  nyaláb  rőzsét,  mert  fázom. 

—  Jaj  anyám  —  felelte  a  fiú  dideregve, 
—  olyan  nagy  csendesség  van  odakint. 

—  Tedd  meg  a  kérésem,  édes  fiam.  Mert 
már  úgyis  a  végét  járom. 

Hát  kifordult  a  fiú  a  szobából,  aztán  futás- 
nak eredt,  mintha  farkas  hajtotta  volna  és 
meg  se  állt  az  erdőig.  Ott  is  lelkendezve,  nagy 
zajjal  törte,  szedte  a  rőzsét,  köhécselt  és 
fütyörészett    és    a    világért    se   nézett   volna 

körül  a  sötétben.  Hanem  mikor  már  volt  egy 
nyalábra  való  és  menni  kellett  volna  vele 
hazafelé,  akkor  eszébe  jutott  öreg  édesanyja. 
Csak  kihullott  a  rözse  a  kezéből,  leült  egy 
fatörzsre  és  térdére  lógatván  fejét,  sírt.  Addig 
sírt,  sírdogált,  mig  egyszer  csak  nagy  puha 
jóságot  érzett  a  kebelében.  Megijedt  Péter,  hogy 
mért  jó  neki  az  édesanyát  siratni  ?  Ijedten  ugrott 
fel  a  fatörzsről,  mintha  csak  megérintette  volna 
valaki.  Hát  ott  áll  előtte  a  Tündér. 

—  Péter.  Jó-e  nálam? 

Rémülten  nézett  Péter  a  violaszín  nagy 
szemekbe,  melyeknek  fenekéről  csendes  izzás 
szivárgott  fel.  Onnan  értett  tiszta  beszédet. 
Mert  a  Tündér  ajka  meg  nem  nyílott  és  nem 
hallatszott  a  hangja. 

—  Péter,  jó-e  nálam? 

—  Jó  —  hebegte  a  legény  két  kezét  a  mel- 
lére szorítva,  ahol  a  nagy  puha  jóságot  érezte. 

—  Maradj  nálam.  Péter  .  .  . 

—  Anyám  beteg  és  fázik  —  jajdult  fel  erre 
a  legény. 

—  Maradj  nálam  Péter,  szeretlek. 

—  Anyám  beteg  és  fázik  —  szepegte  Péter 
már  gyengébben  és  egyszer  csak  látja,  hogy 
házuk  az  édes  anyjával  benne,   meg  körül  az 

egész  ismerős  vidék  távolodni  kezd,  és  sülyedni 
a  messzeségbe.  Akkor  kinyújtotta  a  karját, 
mintha  kapni  akarna  utána. 

—  Édes  anyám  —  jajdult  fel  és  futni  kez- 
dett a  rőzsével  inaszakadtából  hazafelé. 

A  tündér  mosolyogva  nézett  utána. 

Nem  szólt  Péter  az  anyjának  semmit  csak 
lehajította  a  rőzsét  a  kemence  mellé  és  rakni 
kezdte  a  tüzet. 

—  De  nagy  zajjal  vagy  fiam  —  szólt  az  öreg 
asszony.  —  Mi  lelt?  A  szemed  is  olyan  me- 
redt, mintha  csudát  láttál  volna. 

Péter  elpirult,  de  csak  szótlan  maradt. 

—  Gyere  ide  fiam,  hadd  búcsúzom  el  tőled, 
mert  ütött  az  én  órám  és  holnap  elindulsz  te 
vándorútra.  Látod-e  ott  a  tűzhely  fölött  azt 
a  tarisznyát?  Abból  ki  nem  fogy  a  régi  ke- 
nyér, míg  ujat  nem  találsz.  Hanem  hagyok 
neked  annál  nagyobb  kincset.  Mert  nagyobb 
baj  az  éhségnél  az  elhagyatottság. 

Az  asszony  sóhajtott,  mert  belefáradt  a  be- 
szédbe. Azután  folytatta.  —  Nesze  itt  ez  a 
karikagyűrű  az  ujjamon,  húzzad  az  ujjadra. 

Feljajdult  Péter:  —  Édes  anyám,  nagyon 
fáj  ez  a  karikagyűrű  az  ujjamon.  Ugy  fáj 
mintha  szívemre  vertek  volna  abroncsot. 

122 


—  Tudom  fiam,  hogy  fáj,  de  csak  tűrjed, 
mert  ez  a  választógyűrű.  Meg  nem  szabadulhatsz 
most  már  tőle,  amig  annak  az  ujjára  nem  hú- 
zod, akit  mindennél  jobban  szeretsz  a  világon. 
Ujjadon  a  gyűrű,  szíveden  az  abroncs  addig. 
Hanem  ha  annak  az  ujjára  húzod,  akit  min- 
dennél jobban  szeretsz,  akkor  nem  leszel  többé 
elhagyatott,  akkor  azt  soha  el  nem  veszítheted. 
Az  asszony  megint  pihent  egy  kicsit  a  beszédtől. 

—  De  vigyázz  rá  fiam,  hogy  kinek  adod,  mert 
ez  a  választógyűrű.  Ha  nem  annak  adod,  akit  leg- 
jobban szeretsz,  ha  másikat  választasz,  bizony  az 
élettől  elválasztod  és  ujjadra  a  gyűrű,  szívedre  az 
abroncs  visszaszáll.  Az  van  ebbe  a  karikagyűrűbe. 

Az  öreg  asszony  visszafeküdt  a  szalmára.  — 
Áldjon  meg  az  Isten  fiam — és  behunyta  a  szemét. 

Péter  akkor  rávetette  magát  az  anyjára  és 
rémülten  rimánkodott:  —  Nem  kell  nekem  a 
tarisznya,  édes  anyám.  Félek  a  csendtől! 

Az  öreg  asszony  behunyt  szemmel  mosoly- 
gott: —  Félsz? 

—  Ne  hagyjon  egyedül  édesanyám.  Úgyis 
magát  szeretem,  mindennél  jobban  a  világon  I 

Az  öreg  asszony  csak  mosolygott  behunyt 
szemmel  és  csóválta  a  fejét. 

—  De  igen  igen,   —  kiáltozta  erőszakosan 

Péter  és  vörös  lett  az  arca.  —  Édes  anyám 
el  ne  hagyjon.  —  Avval  lerántotta  a  gyűrűt 
az  ujjáról  és  ráhúzta  az  anyjáéra. 

Az  öreg  asszony  csak  mosolygott  behunyt 
szemmel  és  nem  mozdult  többet. 

Nagy  csendesség  lett  a  szobában.  Az  óra  meg- 
állt, a  tűz  a  kemencében  elhamvadt  és  a  mécses 
lángja  nem  lobogott,  mintha  megfagyott  volna. 

Péter  felugrott  és  az  ajtóra  meresztette  a 
szemét :  ugy  rémlett  neki,  hogy  valaki  belé- 
pett: Aztán  tétován,  félve  nézett  vissza  az 
anyja  arcára.  Ilyen  békés  tiszta  mosolyt  még 
sohasem  látott  rajta.  Összeszorult  az  abroncs 
a  szívén.  Ott  ült  a  tündér  az  ágy  szélén, 
gyönge  kezével  simogatta  az  asszony  fehér 
homlokát  és  Péterre  mosolygott : 

—  Rosszul  választottál  Péter.  Add  nekem 
a  karikagyűrűt. 

A  fiú  rémülten  nézett  az  ujjára,  hát  ott  volt 
a  gyűrű.  Csak  feljajdult  erre  és  kifutott  a 
szobából.  A  tarisznyát  a  falon  hagyta,  az  ajtót 
is  nyitva  hagyta.  Csak  rúgta  a  földet  hosszú, 
sovány  lábaival:  neki  a  rétnek,  aztán  be  az 
erdőbe !  A  baglyok  nyíva  röppentek  fel  előtte 
és  a  megtaposott  kígyók  sziszegve  nyúltak 
utána.  A  sűrűbe  besütött  a  hold  és  az  ezüst 

124 


foltok  mint  sugárhálók  hullottak  köréje  és  a 
kusza  fekete  ágak  utána  nyúltak  és  beleka- 
paszkodtak. Péter  csak  futott,  Azt  hitte,  fut 
valaki  utána  csendesen,  lábujjhegyen,  hogy  a 
fűszál  se  hajlik  a  talpa  alatt. 

Végre  majdnem  összetörte  már  az  abroncs 
a  szívét  és  a  térde  roskadozott,  de  aztán 
szürkült  már  a  hajnal  és  a  cinkék  fütyörészni 
kezdtek.  Akkor  könnyebbséget  érzett  Péter. 
Nemsokára  kiért  az  országútra.  Hideg  hajnali 
szél  csapott  az  arcába  és  a  távolból  ostor- 
pattogást hallott.  Attól  is  könnyebbséget  érzett 
Péter.  Leült  hát  egy  mérföldköre  pihenni. 

Azután  körülnézett  figyelmesen  és  vizsgálta 
a  sürgönycölöpöket,  a  közeli  falu  tornyát,  meg 
a  távoli  halmokat.  Még  a  homlokát  is  össze- 
ráncolta, úgy  vizsgálta,  mégis  eszébe  jutott  az 
este  és  nemsokára  sürgönycölöpökröl,  falu- 
tornyáról, távoli  halmokról  a  tündér  mosoly- 
gása rémlett  feléje. 

Akkor  kavicsokat  szedett  és  az  egyik  osz^ 
lopnak  hajigálta,  hogy  megdobja.  Vigyázva 
célzott  és  számolta,  hogy  tiz  közül  mennyi 
talál.  De  mindig  kevesebb  találta  és  kezdte 
már  újra  megszállni  a  rémület,  amikor  hangos 
dalt  és  zengő  harmonika  szót  hallott  közeledni. 

Arra  nézett,  hát  egy  derék  szőke  legény 
jött  jól  lépkedve,  hogy  az  út  porzott  a  talpa 
alatt.  Nagy  könnyebbséget  érzett  Péter  ha  csak 
a  harmonikás  jókedvű  piros  képére  nézett. 
Mikor  pedig  az  dalolva  elmasirozott  mellette, 
lehorgasztott  fejjel,  szó  nélkül  ballagni  kezdett 
az  oldalán,  egyszerre  lépkedvén  vele  a  nótára. 

A  szőke  legény  haladt  tovább.  A  nótát  se 
hag3rta  abba,  csak  félszemmel  sandított  kíván- 
csian az  uj  cimborára. 

Végtére  megszólalt:  —  No  te  ugyan  fázós 
legényke  lehetsz,  hogy  most  is  olyan  halvány 
a  képed  és  úgy  vacog  a  fogad. 

—  Nem  vagyok  fázós. 

Péter  egyre  csak  a  csizmája  orrát  vigyázta, 
egyiket  másika  után  nyújtogatván  előre. 
Kis  vártatva  megint  megszólalt  a  szőke:  - 

—  Hogy  hívnak,  te  halovány  képű? 

—  Péternek. 

—  No  engem  Pálnak.  Hát  aztán  velem  tar- 
tasz? 

—  Igen. 

Szótlanul  ballagtak  egy  ideig,  aztán  megint 
a  harmonikás  szólalt  meg.  —  Csendes  legény 
vagy  te  Péter. 

Vörös  lett  erre  a  Péter  arca:  —  Hogy  én 

csendes  legény  volnék?!  —  kezdett  hango- 
san kiáltozni.  —  Dehogy  vagyok  én  csendes! 
Nem  vagyok  én !  —  és  hadonázott  a  hosszú 
sovány  karjával.  —  Csuhaj,  azt  a  hétszent- 
séges  szüzmáriáját.  —  Aztán  hirtelen  elhall- 
gatott. 

A  harmonikás  csak  álmélkodva  nézte  —  No 
én  csak  furcsa  Péternek  hívlak  ezentúl,  mert 
furcsa  legény  vagy  te.  Nem  bánom  hát  — 
egy  kenyérnek  két  fele  van,  gyere  velem  ván- 
dorolni. 

Szótlanul  ballagtak  megint  tovább.  Ragyogó 
meleg  nap  emelkedett  a  hátuk  mögött  az  égre 
és  a  fehér  országút  úgy  vakított,  hogy  csak 
az  előttük  nyúló  árnyékukba  tudtak  belenézni. 

—  A  tied  hosszabb,  mint  az  enyém  —  mondta 
Pál.  —  Olyan,  mint  egy  csámpás  gyík  —  és 
nevetett  rá. 

—  A  tied  olyan,  mint  egy  teknősbéka. 

—  No  Péter,  dalolj  most  már  velem,  ha  nem 
vagy  csendes. 

Avval  rázendített  a  harmonikán,  de  ahogy 
Péter  elkezdett  danolni,  csakhamar  rászólt :  Ne 
ordíts  olyan  istentelenül,  hallod-e,  mert  elron- 
tod a  nótámat! 

Péter  elhallgatott.  Akkor  meg  azt  mondta: 

—  No  csak  ne  lógasd  mindjárt  az  orrod,  ha 
csak  egy  szót  szólnak  —  hé!  Gyere,  gyere, 
te  furcsa  Péter! 

Mentek  mendegéltek,  sok  földet  bejártak. 
A  pirosképű  Pál  dalolt  nagy  házak  udvarán 
és  harmonikázott  kis  kocsmákban  a  táncolók- 
nak,  úgy  keresték  meg  a  kenyerüket.  Hol  volt, 
hol  nem  volt.  Akárhányszor  nézett  utánuk  a  ka- 
puból egy  gazda,  mondván:  —  Kár  az  ilyen 
két  derék  legénynek  csavarogni.  Álljatok  be 
hozzám  szolgálatba.  De  ők  rá  se  hederítettek. 

Péter  legjobb  szeretett  kocsmában  lenni, 
kivált  vasárnap  este,  mikor  dörgött,  csörgött, 
mint  a  pokol.  Pál  egy  hordó  tetején  ült  a 
sarokban,  húzta  a  harmonikát  és  nevetett, 
komázott  a  legényekkel.  Péter  pedig  ott  állt 
mellette  a  falnak  támaszkodva,  mozdulatlanul. 

—  El  ne  ereszd  azt  a  falat,  hékás,  mert 
eldűl  —  szóltak  oda  neki  az  egyik  asztal 
mellől.  Meg  ilyen  szó  hangzott,  hogy:  — 
Hallod-e  te  harmonikás,  hol  szedted  ezt  a 
halványképüt,  olyan  ijedten  jár  körül  untalan 
a  szeme,   mintha   darázs   kerülgetné  az  orrát 

De  erre  aztán  visszaszólt  Pál :  —  Ne  bánt- 
sátok a  cimborámat,  emberek,  mert  velem 
gyűlik  meg  a  bajotok. 

Később  már  a  legények  közé  ült,  hogy 
elfelejtse  a  gyűrűt  az  ujján,  az  abroncsot  a 
szívén.  Rangosabb  volt  valamennyinél  és  so- 
kat ivott,  pedig  hamar  a  fejébe  szállt  a  bor. 
Pál  csak  mosolyogta  a  hordó  tetejéről. 

Odaszóltak  neki  az  asztal  mellől :  —  Hallod-e 
harmonikás,  furcsa  legény  ez  a  te  cimborád. 
Úgy  zajong,  hogy  majd  felveti  a  kocsmát,  de 
mosolyogni  még  nem  láttuk. 

—  Hadd  el!  -  felelte  Pál. 

Épen  egy  álló  esztendeje  vándoroltak  együtt, 
mikor  egy  helyt  vasárnap  éjféltájban  egy 
ragyásképű  kis  feketeszemű  ült  Péterrel  szem- 
ben. 

Szótlanul  hasalt  a  pohara  mögött,  hogy  az 
álla  majd  az  asztalt  érte.  Csak  elnézte  Pétert, 
hogy  nem  fér  a  bőrébe,  végre  azt  mondja 
neki  lassan: 

—  Ne  ordíts  meg  hadonássz  te  olyan  nagyon. 
Nem  neked  való  a  kocsmázás.  Inkább  való 
neked  a  csend. 

Fejébe  szökött  erre  Péternek  a  vére.  Felugrott 
a  padról  és  rávágott  a  ragyásra. 

No,  csendesség  lett  erre  az  ivóban,  hogy  a 
szomszéd  nádasból  behallatszott  az  éji  madár 
rikoltása. 

A  ragyás  felállt  lassan  és  odalépett  Péter- 
hez. Pál  meg  halkan  lecsúszott  a  hordó  tete- 
jéről. A  ragyás  megmarkolta  Péter  mellényét: 
Mért  volt  ez,  te  halványképü  ?  —  mondta  csen- 
desen és  felemelte  az  öklét. 

Hanem  Pál  félrelökte  vállal:  —  Énrám  is 
várj  hé! 

No  szörnyű  ordítás  támadt  erre.  Összeröffent 
az  egész  legénység  és  csúnya  nagy  vereke- 
dés kezdődött.  Péter  csak  álmélkodva  nézte 
leeresztett  karral,  mintha  semmi  köze  se  lenne 
hozzá.    Azt  se  tudta,   hogyan   került  közibük. 

Hanem  a  nagy  kavarodásban  egyszer  csak 
látja,  hogy  mellbevágja  a  ragyás  az  ő  cimbo- 
ráját és  az  összeroskad.  Közibük  ugrott  akkor, 
mintha  csak  valami  bokrok  volnának,  fölkapta 
Pált  a  vállára  és  körülcsapott  a  sovány,  hosszú 
karjával  utat  is  nyitott  az  ajtóig,  csak  mint 
valami  ágbogak  között.  Aztán  uccu  ki  az 
éjszakába. 

Reggelre  kelve  letette  végre  egy  hancsik 
mellett.  De  nem  soká  kellett  Pált  költögetni. 
Mikor  a  fényes  nap  az  arcába  sütött,  mindjárt 
kinyitotta  a  szemét.  Előbb  a  harmonikája  után 
nyúlt,  hogy  nem  törték-e  össze.  Azután  föl- 
kelt, leverte  a  port  nadrágjáról  és  azt  mondta : 

—  No  ez  is  megvolt,  gyerünk  tovább. 
Mentek  hát,   mendegéltek.    Olyan  gyönyö- 

rííen  mint  az  aranysárkány  szállt  fel  a  nap. 
De  Pál  hallgatag  volt. 

Péter  aggódott.  —  Fáj-e  még  az  ütés?  — 
Kérdezte  végtére. 

—  Már  el  is  felejtettem. 

Péter  aprózta  a  lépést  és  nyugtalanul  nézett 
jobbra-balra:  —  Szólalj  meg  hát  vagy  gyújt- 
sunk rá  egy  nótára. 

El  is  kezdte  mindjárt.  De  a  harmonikás 
beleszólt : 

—  Csendesen  Péter.  Minek  mindig  ez  a 
hejehuja.  Ballagjunk  csak  úgy  egymás  mellett. 

Csak  úgy  ballagtak  hát  egymás  mellett.  Pé- 
ternek úgy  rémlett,  hogy  jö  valaki  a  hátuk 
mögött,  suhanó  lépéssel,  de  nem  mert  hátra- 
nézni. 

Elérkeztek  egy  rengeteg  erdőbe. 

—  No  —  mondja  Pál  —  üljünk  le  itt  az 
árok  partjára  déli  pihenőre.  Szép  pipacsok 
vannak  itt. 

Mikor  leültek  egymás  mellé,  azt  kérdi  Péter 
lesütött  szemmel:  —  Miért  nem  tréfálsz,  meg 
dalolsz  mint  máskor? 
A  harmonikás  ránézett  hosszan  és  ezt  fe- 
9*  131 


lelte:  —  Mert  az  jutott  az  eszembe  te  furcsa 
Péter,  hogy  mi  barátok  vagyunk. 

Erre  a  szóra  Péternek  a  szívén  úgy  elszo- 
rult az  abroncs,  hogy  elfordította  az  arcát. 
Nagyot  hallgattak. 

Azután  megszólalt  megint  Pál,  mondván.  — 
De  tündöklő,  fényes  ez  a  mai  nap.  Nem  leb- 
ben az  árnyék,  még  csak  a  pillék  se  röpköd- 
nek. Mind  leült  a  maga  virágjára. 

Péter  erre  hirtelen  felállt  és  körültekintett 
pislogó,  bizonytalan  nézéssel:  —  De  hallat- 
szik ma  minden  —  szólalt  meg,  de  olyan  hal- 
kan, hogy  Pál  alig  értette  szavát.  —  Ide- 
hallik  a  kocsizörgés  a  harmadik  határból  és 
ha  egy  makk  hull  le  odabent  az  erdőben. 
Mintha  üvegből  volna  a  világ. 

Aztán  megint  nagyot  hallgattak. 

Egyszer  megszólalt  Pál :  —  Hallasz-e  olyan 
muzsikát,  mintha  száz  kicsiny  meg  nagy  ezüst- 
harang csöngenek. 

—  Nem  —  felelte  Péter  és  félénken  nézte 
a  harmonikást. 

Arra  jött  épen  egy  parasztember. 

—  Nem  tudja  kend  megmondani,  micsoda 
harangozás  az,  amit  az  erdőből  hallok? 

—  No,  ha  hallja  kend,  akkor  ritka  ember  kend. 

—  Micsoda  harangozás  az  —  türelmetlen- 
kedett Pál. 

—  Már  csak  a  Muharos  lesz  az. 

—  Ki  az  a  Muharos  ? 

—  Ennek  a  rengeteg  erdőnek  közepében 
van  egy  nagy  hegy,  annak  a  tetejében  lakik 
a  Muharos ! 

—  Nem  mutatná  meg  kend  az  útját? 

—  Induljon  kend  a  hang  után,  ha  hallja. 
Indulok  én  is  a  magam  útján.  —  Avval  rán- 
tott egyet  a  tarisznyáján  és  elindult. 

—  No  te  furcsa  Péter,  gyerünk  a  Muharoshoz. 

—  Ne  —  ne  —  ne  menjünk  —  dadogta 
Péter,  —  messzi  van  még  a  város,  gyerünk 
tovább. 

—  Már  pedig  én  nem  megyek  tovább,  amíg 
meg  nem  tanultam  ezt  a  nótát.  Te  meg,  ha 
szeretsz  engem,  velem  jössz. 

Még  jobban  összeszorult  Péter  szívén  az 
abroncs  erre  a  szóra.  Csak  elindult  a  harmo- 
nikás  után. 

Mikor  már  jó  mélyen  haladtak  a  sűrű  zöld 
sötétségben,  megkérdi  Pál  : 

—  No  te  furcsa  Péter,  hallod-e  már  a  mu- 
zsikát? 

—  Hallom. 

Egyszer  csak  elértek  egy  nagy  hegy  tövibe. 

—  Ide  kapaszkodjunk  fel  —  mondta  Pál.  — 
Mert  úgy  hallatszik  ide  le,  mint  az  orgona  a 
templom  kórusából. 

Nagy  ügygyel-bajjal  kapaszkodtak  a  mere- 
dek éles  sziklák  között.  Meg-megálltak  pi- 
henni. Olyankor  Pál  hallgatózott,  azután  fel- 
állt mondván :  —  Gyerünk  Péter,  siessünk. 

De  Péter  meg  se  szólalt. 

Végre  felértek  egy  kis  laposra.  Nagy  sötét 
kövek  álltak  kétoldalt,  szembe  kilátás  volt  a 
napos  rónaságra.  Hanem  a  hátuk  mögött  a 
sziklafalban  árnyékos,  hűvös  nagy  barlang 
szája  nyílott.  Onnan  ömlött  ki  a  zene. 

Hát  megfordultak  és  beléptek  a  kapuja  alá. 
Olyan  óriási  csepköbarlang  volt,  hogy  a  boltja 
meg  a  háta  sötétségbe  veszett.  Száz  rózsa- 
színű meg  sárga,  átlátszó  csepkőoszlop,  vékony 
meg  vastag  nyúlt  a  padlóról  fel  a  kupola 
sötétségébe.  Az  óriás  Muharos  ott  állt  a  köze- 
piben.  Két  vállára  omlott  le  a  fehér  haja.  Az 
ovin  volt  keresztülhúzva  a  fehér  szakálla.  A 
szemöldöke  olyan  busa  volt,  hogy  alig  villo- 
gott ki  alóla  a  szeme  bogara. 

A  balkezében  nagy  ezüst  kalapácsot  tartott, 
a  jobb  kezében  meg  egy  kicsit.  Azokkal  ütö- 

gette  a  vékony  meg  vastag,  rózsaszín  sárga 
átlátszó  csepköoszlopokat.  Az  egész  barlang 
reszketett  a  leggyöngébb  hangra  is,  mint  a 
tambura  fája. 

Látta  az  öreg  Muharos  a  két  árnyékot  be- 
csapódni a  barlang  száján.  De  még  egy  ideig 
ütögette  az  oszlopokat,  amig  befejezte  az 
áriát.  Mikor  pedig  lassan  leeresztette  mind  a 
két  karját,  fölnézett  a  sötét  kupolába  és  moz- 
dulatlanul figyelte,  hogy  zeng  utána  a  barlang, 
amig  egészen  el  nem  hangzott.  Azután  a  bal- 
kezébe fogta  mind  a  két  kalapácsot,  a  jobbat 
pedig  a  tenyerét  előbb  a  combjához  törölvén 
a  jövevények  felé  nyújtotta: 

—  Isten  hozott  legények,  kerüljetek  beljebb. 

Pál  belecsapott  a  tenyerébe :  —  Adjon  Isten 
jónapot  kendnek. 

Péter  egy  lépéssel  hátrébb  állt  és  nem  szólt 
semmit. 

Az  öreg  hosszan  végignézett  rajtuk,  azután 
azt  mondta :  —  Meleg  nap  van  máma.  Üljetek 
csak  oda  az  asztalhoz  a  bejárat  alatt,  jól  esik 
majd  egy  kis  ital.  Onnan  leláttok  az  egész  nap- 
sütötte világra,  magatok  meg  hűvösben  vagy- 
tok. •—  Avval  elindult  a  barlang  feneke  felé. 

Sötétzöld  egy  darab  ragyogó  köböl  faragott 

asztal  volt  az;  ugyanolyan  három  karosszék 
állt  körülötte.  Leültek  a  legények  jobbrul  és 
balrul  és  olyan  csendesen  kuporodtak  a  nagy 
köszékekben,  mint  két  megszeppent  gyerek. 
Hamarosan  visszajött  a  vén  Muharos.  Szik- 
rázó hegyi  kristályból  csiszolt  nagy  korsót  ho- 
zott, teli  sötét  vörösborral  és  három  szikrázó 
kristálykelyhet.  Mikor  letette  az  asztalra,  meg- 
csendültek, mint  a  citera.  Azután  a  legények 
közé  ült  és  töltött : 

—  Nohát,  éltessen  az  Isten.  Ritkán  talál  ide 
hozzám  ember. 

A  koccintás  úgy  csengett,  mint  hirtelen  elfoj- 
tott csengő  leánykacagás  és  Péter  kezében 
megrezdült  a  kristálykehely. 

—  Nem  ittam  még  ilyen  erős,  illatos  bort, 
mondta  Pál.  —  Olyan  mintha  a  föld  szívevére 
volna. 

—  Olyan  —  bólintott  rá  a  vén  Muharos.  — 
Hanem  a  te  halovány  cimborád  nem  az  ízé- 
ért issza,  hogy  egyhajtásra  issza. 

Azután  nagyot  hallgattak.  Az  öreg  egyre 
töltögette  a  poharakat,  végre  megkérdezte :  — 
Mi  járatban  vagytok? 

—  Csak  vándorolunk.  Bejárjuk  a  világot. 

—  Miért? 

—  Csak  —  mondta  Pál.  Azután  hozzátette  sze** 
rényen. — Ide  nótát  tanulni  jöttem,  ha  megengedi. 

A  vén  Muharos  nem  felelt,  hanem  Pétert 
figyelte  hosszan,  azután  megkérdezte  tőle:  — 
Hát  téged  mi  hajt? 

—  Nem  tudom. 

—  De  tudod  te  azt  Péter. 

Péter  akkor  lecsüggesztette  a  fejét ;  a  kelyhe 
fölé  hajolt.  Kerek,  biborsötét  szem  nézett  vissza 
reá.  Hát  behunyta  a  szemét  és  homlokát  a 
hideg  köasztalra  fektetette.  A  vén  Muharos  pedig 
csendesen  a  Péter  tarkójára  tette  a  kezét. 

Pál  erein  végigcsurgott  a  bor,  hátra  vetetté 
magát  a  köszékben,  de  le  nem  vette  a  kezét 
a  kristályról,  úgy  nézett  ki  táguló  szemekkel  a 
messze  vidékre. 

—  Vén  Muharos  —  szólalt  meg  mámorosan 
—  úgy  hever  alattunk  ez  a  mozdulatlan  napos 
rónaság,  mint  a  hímzett  selyemkendö. 

Füzespartú,  csillogó  folyók  kígyóztak  kereszt 
tül  rajta;  fehér  gulyák  deleltek  és  imitt-amott 
cserepes,  meg  nádfedelü  faluk  is  mint  össze-r 
bujt  nyájak  hevertek  a  napon.  Halmok  és  völ- 
gyek és  a  távolban  tornyos,  kéményes  váro- 
sok füstje  keveredett  el  a  messzeség  sugaras 
párájával. 

137 


—  Lám,  öreg  Muharos,  ha  erről  a  köröl  így  az 
egész  világot  láthatnám  mindig,  sohse  kivan- 
kőznék  le  innen,  hogy  megnézzem  mi  van  ott  a 
hegyek  mögött.  Hallga  csak!  Nem  zúg  az  erdő 
és  nem  zörög  a  haraszt.  A  gulya  lehevert,  hogy 
meg  ne  csörrenjen  a  kolomp  és  a  kutya  két 
első  lába  közé  fekteti  a  fejét.  Milyen  nagy 
csöndesség  bontja  fölénk  a  szárnyait. 

—  Közeleg  a  dél  —mondotta  Muharos.  Levette 
Péter  fejéről  a  kezét  és  felállt.  —  Be  kell  haran- 
goznom. Hallgasd  csak  harmonikás  és  tanuld 
meg,  ha  tudod.  —  Avval  belépett  a  barlangba. 
'  Megkondultak  a  nehéz,  nagy  ütések.  Mintha 
a  föld  közepéből  jött  volna  a  hang.  Azután 
beleszikrázott  a  vékony  oszlopok  csilingelése. 
Pál  behunyta  a  szemét  és  az  asztalra  könyö- 
költ, a  két  ökle  közé  szorítván  a  fejét. 

A  harangütések,  mint  a  ragyogó  aranyke- 
rekek gördültek  végig,  egy  a  másik  után  a  moz- 
dulatlan, napos  rónaságon. 

Mikor  az  utolsó  is  végiggördült  és  belefosz- 
lott a  reszkető  párába,  nagy  csendesség  lett. 
A  vén  Muharos  megállt  az  ajtóban  és  a  két 
legény  még  úgy  ült  ott  mozdulatlanul,  az  egyik 
a  homlokát  az  asztal  lapjához  szorítva,  a 
másik  a  fejével  a  két  ökle  között. 

—  No  megtanultad-e  harmonikás  ?  —  szólalt 
meg  az  öreg  kis  vártatva. 

Pál  felrezzent,  mintha  álomból  ébredt  volna ; 
aztán  felállt,  lekötötte  a  hátáról  a  harmonikát, 
megforgatta  a  levegőben  és  úgy  elhajította, 
hogy  nagy  ivben  röpült  le  a  hegyről  a  mély- 
ségbe, még  szólt  is  egyet  röptében,  mintha 
sóhajtott  volna ;  azzal  sápadtan  visszaült  helyére 
és  felhajtotta  borát. 

Péter  rémülten  felkiáltott :  —  Pál ! 

—  Ne  sajnáld  azt  a  harmonikát  Péter,  — 
mondta  akkor  a  Muharos.  Nem  szeretted  te 
azt.  Jobb  szereted  te  a  csendet. 

—  Pál,  Pál  gyerünk  innen  —  kiáltotta  Péter. 

—  Nem  vándorolunk  többet,  cimbora!  ~ 
felelte  Pál.  —  No  te  vén  Muharos  eldobtam 
a  harmonikámat.  Befogadsz-e  tanulóinasnak? 

—  Be. 

Pál  hátrafeküdt  székében  és  széttárta  a  kar- 
ját. —  Látom  most  már  innen  az  egész  világot. 
Miért  reszketsz  úgy,  te  furcsa  Péter,  mint  a 
nyárfalevél?  Nézz  le,  itt  van  elébed  terülve, 
mint  egy  selyemkendő. 

—  Gyerünk  innen  —  hebegte  Péter. 

—  Minek  csavarognánk  ?  Ha  igazán  szeretsz, 
itt  maradsz  velem  csendesen  a  vén  Muharosnál. 

Péter  szivén  az  abroncs  úgy  összeszorult, 
hogy  megmarkolta  a  karikagyűrűjét. 

—  Mindennél  jobban  szeretlek  téged.  Gyere 
innen. 

Pál  félig  lehunyta  a  szemét  és  mámorosan 
mosolygott:  —  Hallga,  te  furcsa  Péter,  elült 
minden  zaj.  Egy  fűszál  se  rezzen,  egy  nyug- 
talan gondolat  se  rezdül  az  egész  napfényes 
világon.  Megállt  a  világ  órája. 

—  Itt  a  dél,  —  mondotta  csendes  erősen 
a  vén  Muharos. 

Akkor  Péter  hirtelen  áthajolt  az  asztalon  és  Pál 
ujjára  húzta  a  karikagyűrűt.  Az  csak  behunyta 
a  szemét,  a  keze  lecsúszott  a  kristálykehely- 
ről,  feje  előre  csuklott  és  vége  volt. 

A  nagy  kristálykorsóban  pedig  az  asztal  köze- 
pén füstölni  kezdett  a  vörös  bor.  Bibor  párák  emel- 
kedtek lassan  gomolyogva  és  megjelent  a  tündér. 

—  Rosszul  választottál  Péter,  add  nekem 
a  karikagyűrűt. 

Az  ujjára  nézett  Péter,  hát  ott  a  gyűrű. 
Csak  följajdult  erre,  egyet  fordult  és  rohant  le 
hanyathomlok  a  hegyről.  Vissza  se  nézett 
többet,  se  Pálra  se  a  vén  Muharosra. 

Futott,  futott  keresztül  az  erdőn,  végig  az 
országúton.    Futott,    futott   tanyák   mellett  el, 

falvakon  keresztül.  A  kutyák  az  inába  eredtek 
és  a  gyerekek  hujántottak  utána.  —  Nézd  a 
bolondot!  Boszorkány  üzi!  Vigyázz  hé,  mert 
elveszted  a  lábad. 

De  Péter  csak  futott,  mert  azt  hitte,  fut 
valaki  utána  suhanó  léptekkel,  melyek  alatt  a 
fűszál  se  hajlik. 

No  de  elérkezett  egy  nagy  városba.  Olyan 
nagy  volt  ott  a  szekerek  zörgése  és  a  kémé- 
nyes gyárak  robogása,  hogy  majd  megsiketült 
és  a  zsivajgó  emberáradat  majd  leverte  a 
lábáról.  Nagy  könnyebbséget  érzett  ott  Péter. 
Álmélkodva  nézelődött  körül.  És  irigykedett 
azokra  az  emberekre,  hogy  bár  ö  találna 
valamit,  amiért  úgy  kiabálhasson  és  hadonász- 
hasson. Minduntalan  a  legzajosabb  gyárak 
között  kóborolt. 

Rászólt  az  egyik  ajtóból  egy  bőrkötényes, 
kormosöklü:  Hallja  hé,  mit  ácsorog  maga 
itten,  talán  bizony  munkát  keres  ?  Jöjjön  csak 
be,  jöjjön,  épen  gazdátlan  az  egyik  üllő. 

Összerezzent  Péter  a  szóra  és  elindult  né- 
mán a  bőrkötényes  után,    mint  a  parancsra. 

Odabent  búgtak  a  kerekek,  csattogtak  a 
szijjak,  döngölt  a  kalapács  az  üllőn  és  békét- 
len, izgatott  volt  a  munkások  tekintete.  Szere- 

tett  ott  lenni  Péter.  Hát  felcsapott  és  be  is 
állt  mindjárt  az  üllője  elé. 

Mikor  egy  hét  múlva  osztották  ki  a  bért,  azt 
mondja  a  felügyelő:  Te  Péter  mostantól  előbbre 
fogsz  haladni  —  a  többi  munkásnak  pedig  azt 
mondta:  —  Lássátok  ez  azt'  a  munkás.  Első 
a  műhelyben  és  utolsónak  teszi  le  a  kalapá- 
csot és  csurog  róla  a  verejték,  úgy  dolgozik. 

Mikor  az  este  összeültek  néhányan  a  kocs- 
mában, azt  beszélgették: 

—  Előbbre  haladt  az  a  furcsa  Péter. 

—  Én  bizony  nem  irigylem. 

—  Én  sem.  Mért  is  dolgozik  az  olyan  lelke- 
szakadva ? 

—  Nem  telik  öröme  a  munkában,  sohase 
fütyörészik. 

—  Én  is  azt  mondom.  Hanem  olyan,  mintha 
félne  letenni  a  kalapácsot. 

—  Olyan. 

—  Valami  furcsaság  lehet  a  dologban.  Aztán 
mindig  idejár  közénk  a  kocsmába.  Iszik  is 
velünk.  Két-három  korsóval  is  megiszik.  Mégse 
tudott  még  egyikünkkel  se  megbarátkozni. 

—  Titka  van. 

Akkor  benyitott  Péter   és   köszöntötte  őket 
halkan.  —  Adjon  Isten  jó  estét. 

~  Adjon  Isten  —  feleltek  a  munkások. 
Péter  közéjük  ült,  koccintgatott,  beszélgetett 
velük,  hanem  azok  csak  csodálkoztak  rajta ; 
Péter  pedig  ő  rajtuk. 

Lányok  is  dolgoztak  a  gyárban.  Este  ha 
vége  volt  a  munkának,  már  a  nagy  téglás 
udvarban  kezdődött  a  hangos  tréfa,  cicázás. 
Volt  egy  köztük,  egy  fekete  hajú,  parázs-szemű, 
az  volt  a  legszebb.  Ilonának  hívták  és  ha  da- 
lolva, tapsolva  végigtáncolt  az  udvaron,  mind 
megbolondította  a  legényt.  A  legszabadabb 
szája  neki  volt,  kikezdett  mindegyikkel,  de 
valamennyinek  fittyet  hányt  és  tudták,  hogy 
csak  neki  nincsen  szeretője. 

A  gyári  lányok  irigykedtek  rá,  hanem  azért 
köréje  gyülekeztek,  mint  valami  vezér  köré, 
mert  megbecsülték.  Olybá  vették,  mint  a  leg- 
jobb katonájukat  a  legényekkel  való  csetepaté- 
jukban és  jól  esett  nekik  ha  megszégyenített 
egy  férfit,  mint  elégtétel  a  maguk  gyönge- 
ségéért. 

Péter  is  a  tréfáló,  cicázó  csoporttal  ment 
ki  esténként  a  gyárból.  Szótlanul  kullogott 
néhány  lépésnyire  mögöttük,  amíg  csak  szét 
nem  oszoltak. 

Hát  egyszer  összesúgtak  a  lányok.  —  Nézd 

a,    megint   itt   jön    a    hátunk    mögött   az   a 
nyakigláb,  halványképű. 

—  Ugyan  mit  akar,  ha  olyan  fennen  hordja 
az  orrát,  hogy  meg  nem  szólított  még  egyikün- 
ket se !  ? 

—  Még  csak  nem  is  köszön. 

—  Dehogy  hordja  az  fennen  az  orrát.  Nem 
látod,  hogy  lehorgad? 

—  Csak  bamba  szegény  vagy  félkegyelmű. 
Nagyot  nevettek  erre  a  lányok. 

Ilona  akkor  lopva  hátranézett.  Péter  épen 
egy  gázlámpa  alatt  jött  el  és  a  szemük  össze- 
találkozott. 

Azt  mondja  akkor  Ilona:  -  Ne  kezdjek-e 
egy  táncot  evvel  a  málészájúval,  lányok? 

A  lányok  meg  biztatták :  —  Jó  lesz !  Nagy- 
szerű lesz!  Rajta  Ilona,  rajta. 

•—  No  hát  menjetek  csak  előre  és  bújjatok  oda 
a  másik  sarok  mögé.  Én  majd  bevárom  itten.  Mire 
odaérünk,  már  elő  is  jöhettek  nevetni.  No  hát! 

Ilona  nagyot  lélegzett,  aztán  megállt  és 
végig  simított  a  frizuráján. 

Odaérkezett  Péter,  hát  rámosolyog  Ilona  és 
súgva  mondja:  —  Adjon  Isten  jó  estét. 

—  Adjon  Isten,  Ilona  —  felelte  Péter  és 
kezet  nyújtott. 

A  lány  meglepetve  hallgatta,  hogy  olyan 
csendes  öröm  van  a  hangjában,  mintha  már 
régóta    barátkoznának.     Aztán    azt    mondja: 

—  Hát  olyan  ember  maga,  hogy  elébe 
kell  jönni?  Mi?  Mért  nem  jön  oda  soh'  se 
hozzám? 

Egészen  odalépett  Péter  mellé  és  a  karjába 
akasztotta  a  karját.  —  Gyerünk  hát,  sétáljunk 
tovább.  Azt  hiszi  maga,  hogy  nem  látom,  hogy 
utánam  jár  és  mindig  rajtam  a  szeme?  Mért 
nem  szólított  meg? 

—  Mert  voltak  ott  mindig  mások  is  — 
felelte  Péter. 

—  Ugy-e  hát  mit  bántja  az  magát,  ha  más 
is  van  ott?  Egy  „jó  napot"  csak  köszönhetett? 

—  Nem,  Idegenek  előtt  szégyeltem. 

Ilona  meglepetve  nézett  fel  a  Péter  szemébe. 
—  Mit?  Idegenek  előtt?  .  .  .  Furcsa  maga, 
Péter!  Barna  a  szeme,  ugy-e? 

—  Nem  tudom. 

Szótlanul  mentek  tovább  egy  ideig,  hanem 
az  első  sarkot  már  elhaladták  és  hallatszott  a 
lányok  fojtott  vihogása. 

Akkor  Ilona  megállt  és  összehúzta  a  fekete 
szemöldökét ;  —  Megálljunk  csak ! 

Aztán  rágta  az  ajkát  és  kisvártatva  gyorsan 

mondja:  —  Forduljunk  meg!  Ne  menjünk  itt 
tovább.  Gyerünk  vissza. 

Avval  sebesen  húzta  visszafelé  Pétert. 

Befordultak  egy  sarkon  és  elérkeztek  egy 
sötét  sétakertbe. 

—  Üljünk  le  erre  a  padra  —  súgta  Ilona. 

—  Itt  nem  láthat  senki  —  és  helyet  törült  a 
kötényével  Péternek. 

Mikor  már  egymás  mellett  ültek,  megszólalt 
Hona :  —  Azt  mondta  az  elébb,  hogy  idegenek. 
Hát  mi  nem  vagyunk  idegenek  egymásnak? 

Péter  a  lány  derekára  tette  a  karját  és  cso- 
dálkozva nézett  rá:  —  Mi  ketten? 

Ilona  halkan  felkacagott  és  csóválta  a  fejét : 

—  Hanem,  hogy  ez  milyen  furcsa! 

A  kezét  is  a  homlokára  tette:  —  No  de 
ilyet !  —  hanem  azért  behajlott  Péter  karjába. 

Azután  nagyot  hallgattak,  hanem  Ilona  meg- 
csóválta a  fejét,  mert  valamin  gondolkodott. 
Végre  azt  mondja: 

—  Magának  nem  volt  még  szeretője? 

—  Te  vagy  az  első,  —  felelte  Péter. 

—  No,  no!  —  kacagott  Ilona.  —  Hát  én 
a  szeretője  vagyok? 

—  Azért  szégyeltem  mások  előtt  köszönni 
neked. 

A  lány  csodálkozva  nézte  meg  Pétert,  aztán 
hozzásimult  szorosan. 

—  Birsz-e  majd  velem,  te  furcsa  Péter? 
Birsz-e  majd  velem  ?  —  Aztán  hirtelen  eltolta 
megint  magától  és  végig-végignézte  fejcsóválva 
de  hirtelen  felkacagott,  átölelte  nyakát,  a  fejét 
pedig  lehajtotta  Péter  vállára:  —  És  mióta 
vagyok  a  szeretöd?  Mondd. 

—  Emlékszel  arra  a  viharra,  amelyik  le- 
döntötte a  gyár  kéményét?  Olyan  irtózatos 
csend  járt  előtte.  A  gépház  ablakából  néztem 
és  egyszerre  csak  a  kavargó  fekete  felhőkben 
a  csapkodó  hajadra  ismertem.  Mikor  belehasí- 
tottak  a  villámok,  az  az  átvillanó  fehér  bőröd 
volt.  Mikor  pedig  beütött  a  villám  és  átrázta 
a  testemet,  akkor  kifutottam  hozzád  a  viharba. 
Azóta  ... 

Dona  behunyta  a  szemét.  —  Ilyen  forró  a 
te  hangod? 

—  A  minap  vettem  fehér  csonttükröt,  meg 
fehér  csontfésüt  a  fekete  hajadnak,  ha  majd 
kibontod  este.  Mert  este,  ha  a  szobámba  va- 
gyok, nagyon  szorítja  az  abroncs  a  szívemet. 
De  akkor  azt  gondolom,  hogy  a  fekete  hajad 
rámborul.  Addig  gondolom,  amig  elszédülök. 
Ugy  tudok  azután  elaludni. 

Dona  felállt  és  olyan  komolyan,  hogy  szinte 
szomorúan  azt  mondja :  —  Gyere  Péter.  Had' 
bontom  ki  a  fehér  csontfésűddel  a  hajamat. 

Akkor  Péter  is  felállt  és  megcsókolták  egy- 
mást, aztán  összeölelkezve  hazamentek  együtt. 

Másnap  előfogták  Ilonát  a  lányok.  —  No 
hát  mi  volt?  Mit  csináltál  vele?  Hová  men- 
tetek? 

—  Hozzá  !  A  szeretője  vagyok !  —  Avval  há- 
tat fordított  és  a  faképnél  hagyta  őket. 

Idő  múlott.  Együtt  ültek  egyszer  a  munká- 
sok a  kocsmában  és  ezt  beszélték  : 

—  No,  nem  jár  többé  közénk  a  furcsa  Péter. 

—  Van  jó  dolga !  —  mondta  az  egyik  és 
összenevettek. 

—  De  meg  is  változtatta  azt  a  szerelem.  Nem 
veri  már  az  üllőt  olyan  istentelenül,  hogy  csu- 
rogna a  verejték  róla. 

—  De  sőt,  mintha  munka  közben  is  mindig 
hallgatódzna. 

~  No  a  kalapácsot  se  fél  most  már  letenni, 
hanem  ugyan  siet  vele.  —  És  megint  össze- 
nevettek a  munkások  és  irigykedtek  rá. 

Esténként  a  nagy  téglás  udvaron  Ilona  várta 
Pétert.  Csendesen  várta,  nem  cicázott  aztán 
kézenfogták  egymást  és  hazamentek.  De  csak 

némaság  volt  a  csendességűk,  mint  a  csen- 
desség a  vihar  előtt. 

Ha  Ilona  kibontott  haja  lobogott  körülötte, 
az  volt  Péternek  a  kavargó  fekete  felhő,  ha 
kivillant  a  fehér  bőre,  az  volt  a  felcikkázó 
villám  és  ha  megölelték  egymást,  az  volt  Péter- 
nek, mikor  belerohant  a  viharba. 

Idő  múlott  és  egyre  forróbb  lett  a  szerel- 
mük. Nem  is  gondolt  már  Péter  gyűrűre  az 
ujján,  abroncsra  a  szívén. 

Épen  egy  félesztendő  múlva,  egy  szombat 
este  hazavitték  a  bérüket.  Hát  két  nagy  kosár 
vörös  rózsát  vásároltak  útközben  és  otthon 
rózsalevéllel  hintették  be  a  szobapadlót  és  az 
egész  szobát.  Rózsalevéllel  vetették  meg  az 
ágyukat  magasra;  süppedő  hűvös  rózsalevél- 
ben feküdtek ;  felhőben  kóválygott  a  részegítő 
illat  és  mint  a  sötét  rubint  izzott  a  kis  szoba, 
mikor  besütött  a  hold. 

Láz  gyúlt  a  vérükben  és  ölelkeztek  egész 
éjszaka. 

Mikor  pirkadt  a  hajnal  és  derülni  kezdett  a 
rózsaszoba,  bágyadtan  hevertek  egymás  mellett 
és  kibámultak  az  ablakon.  Akkor  megszólalt 
Ilona  egészen  csendesen :  —  Pirkad  a  hajnal. 
Ugy-e,  mintha  rózsalevéllel  volna  tele  a  föld 

is,  ég  is.  Az  egész  világ  nagy,  rózsalevéllel 
vetett  ágyunk  minekünk. 

Azután  hallgatták,  hogyan  nö  és  derül  oda- 
kint a  reggel. 

Ilona  azt  mondja:  —  Milyen  nagy  győzelmes 
csendesség  van,  mintha  nem  volna  kettőnkön 
kivül  élő  a  világon.  Most  vagyok  boldog.  Most ! 
Ne  mozduljunk  Péter.  Tedd  vissza  a  karomra 
a  fejedet. 

Hanem  Péter  nyugtalanul  feltámaszkodott. 
—  Mért  csendesedtél  úgy  el  Ilona?  Ne !  Ne  hall- 
gatódz!  Gyere  ölelj  meg  inkább. 

—  Nem,  Péter!  Hadd  a  fejedeta  karomon! 
Látod,  most  boldog  vagyok.  Ha  ölelkezünk, 
mintha  dulakodnánk,  hogy  korlátokat  törjünk 
le,  amik  köztünk  vannak  és  mégse  tudnánk 
egymáshoz  elérni.  De  soh'se  éreztem  magam 
ilyen  egynek  veled,  mint  most.  Mintha  elsü- 
lyedne  minden,  ami  közöttünk  van  és  ez  a 
csend  összemosna  bennünket,  mint  egy  nagy 
folyó.  És  mintha  minket  titkolna  el  ez  a  nagy 
csend  élet  és  halál  elől.   Te  nem  úgy  érzed? 

Péter  feltámaszkodott,  de  nem  felelt.  Ilona 
meglepetve  és  félénken  nézte.  —  Mért  nem 
felelsz  Péter?  Hová  nézel?  Péter  felelj,  mért 
változott  úgy  el  az  arcod? 

—  Szorítja  az  abroncs  a  szívemet. 
— -  Micsoda  abroncs  ? 

—  Ne  hívd  a  csendet,  Ilona! 

—  Édes  Péter,  mi  lel? 

—  Fogj  meg  Hona,  fogj  meg,  mert  elvisz. 
Nagy  violaszín  szemekből  piros  izzás  néz  rám. 
Jaj.  Távolodik  minden  és  elmerül  a  messze- 
ségbe :  anyám  és  a  harmonikás  és  a  vén 
Muharos  és  te  is,  mintha  soh'se  éltetek  volna, 
hanem  csak  álmodtalak  volna  titeket.  Jaj,  fogj 
meg,  Ilona! 

De  Ilona  riadtan  hátrébb  húzódott :  —  Péter, 
Péter  hova  nézel? 

—  Jaj  jön  a  csend.  Nem  hallod?  Megállt 
a  szél.  Levél  nem  rezdül  és  megállt  a  hullám 
a  vizén.  Ilona  fogj  meg,  ölelj  meg.  Jaj  elmúl- 
tok mellölem,  akiket  szeretlek,  mintha  rég 
meghaltam  volna.  Hát  mért  nem  kapaszkod- 
tok belém,  mért  hagytok  magamra,  mért  hagy- 
tok el  ?  !  Ilona  ?  ! 

—  Bizony  te  hagysz  el  most  engem  Péter, 
nem  én  téged.  Bizony  nem  is  engem  szeretsz 
te  akkor  mindennél  jobban  a  világon.  —  És 
Dona  arcán  lassan  csordultak  le  a  könnyek. 

—  Ilona,  nem  igaz,  Ilona  téged  akarlak, 
téged  szeretlek,  téged  hívlak. 

Ilona  lassan  csóválta  a  fejét :  —  Mért  hívsz 
engem  Péter?  —  és  csukott  pillái  alól  szivá- 
rogtak  a  könnyek.  —  Mért  félsz  a  csendtől 
ha  engemet  szeretsz? 

Péter  vadul  magához  ölelte  az  asszonyt : 
—  Ilona,  Ilona! 

Hanem  Ilonának  hátracsuklott  a  feje,  ki- 
bomlott nehéz  haja  lezuhogott  a  rózsalevelekre 
és  csukott  pillái  alól  egyre  szivárogtak  a 
könnyek. 

Akkor  hullott  be  hangtalanul  pendülve  az 
első  napsugár  az  ablakon.  Millió  szikrázó  por- 
szem csillogó  fátylában  ott  volt  a  Tündér. 

Péter  hirtelen  Ilona  ujjára  húzta  a  gyűrűt. 

Akkor  szóltak  a  violaszín  nagy  szemek. 

—  Péter  add  nekem  a  karikagyűrűt. 

Péter  leeresztette  az  asszonyt  a  rózsaleve- 
lekre és  az  ujjára  nézett,  hát  ott  volt  a  gyűrű. 

Feljajdult  erre  és  ruhát  is  alig  kapkodott 
magára  futtában,  úgy  menekült  ki  a  szobából, 
ki  a  városból  és  kimenekült  volna  a  világ- 
ból is. 

Elkerülte  most  már  a  tanyákat  is,  még  az 
országutakat  is.  Azt  mondta :  —  Mi  kereső 
volnék  én  most  már  az  emberek  között?  Ki- 
nek adhatnám   most  már  a  gyűrűmet,  ha  el- 

vesztettem  az  anyámat  is,  a  harmonikást  is, 
meg  Ilonát  is?  Inkább  megyek  a  vadállatok 
közé.  Ha  szét  nem  tépnek,  majd  csak  össze- 
töri az  abroncs  úgyis  a  szivemet. 

Úgy  kódorgott  Péter  erdőn  meg  réten,  mint 
a  vad  és  olyan  nagyon  vágyódott  az  anyja 
után  meg  a  harmonikás  után,  meg  Ilona  után, 
mintha  még  három  abroncs  szorította  volna  a 
szívét.  Már  csak  azt  várta,  hogy  megszakadjon. 

Hát  ahogy  így  kódorgott,  egy  este,  csak 
ismerős  vidékre  érkezik.  Meg  is  látta  mindjárt 
a  kis  házukat  az  erdő  mellett.  Világosság  ég 
az  ablakban,  no,  hát  odalopódzik  lábujjhegyen. 
Csudálkozott  rajta  Péter,  hogy  oly  csendesen 
tud  járni.  Be  is  les  az  ablakon,  ott  is  látja  az 
anyját  az  asztalra  könyökölve,  ahogy  bele- 
bámul a  mécsbe. 

—  Édesanyám  —  gondolja  Péter.  Bemen- 
jek-e  hozzá? 

Akkor  megmozdult  az  öreg  asszony  és  Pé- 
ter hirtelen  lekapta  a  fejét,  hogy  őt  meg  ne 
lássa.  Azután  lábujjhegyen  ellopódzott  a  ház 
mellől.  Mikor  már  jó  bent  volt  az  erdőben 
megállt  és  mosolygott. 

—  Édesanyám  —  gondolta  mosolyogva  és 
egy  abroncs  mindjárt  lepattant  a  szivéről. 

153 


Ment,  mendegélt  tovább  Péter.  Könnyeb- 
ben is  esett  volna  már  a  járás.  Csak  a  har- 
monikás  után,  meg  Ilona  után  fájt  a  szíve, 
hogy  majd  megszakadt.  Ment,  mendegélt  és 
egyszer  egy  faluszélén  kocsma  közelébe  jutott. 
Harmonikaszó  hallatszott  ki  onnan  belülről  és 
mindjárt  ráismert  Péter.  Odalopódzott  a  kocsma- 
ajtóhoz és  az  ajtófélfához  támaszkodva  bené- 
zett az  ivóba.  Hát  üres  volt  az  ivó,  egy  lélek 
se  volt  benne,  hanem  egy  hordó  tetején  ült  a 
harmonikás  és  harmonikázott. 

—  A  harmonikás  —  gondolja  Péter.  Be- 
megyek hozzá. 

Akkor  megmozdult  a  hordón  Pál  és  Péter 
hirtelen  a  falhoz  lapult,  hogy  öt  meg  ne  lássa. 
Aztán  lábujjhegyen  ellopódzott  a  kocsma  mel- 
lől. Mikor  már  a  harmonikát  se  hallotta  meg- 
állt és  mosolygott. 

—  A  harmonikás  az  én  kedves  cimborám,  — 
mondotta  gyönyörűséggel  és  mindjárt  lepattant 
még  egy  abroncs  a  szivéről. 

Ment,  mendegélt  Péter  és  könnyebben  is 
esett  volna  már  a  járás,  csak  Ilona  után  ne 
fájt  volna  a  szíve,  hogy  majd  megszakadt. 
Ment,  mendegélt  és  egyszer  csak  betévedt  egy 
nagy  kertbe.  Sötétlevelü  nagy  fákat  látott  ott 

és  sok  piros  rózsabokrot.  Mindjárt  ráismert 
Péter  Ilonára  és  lábujjhegyen  járt  a  nagy 
sötétlevelű  fák  között.  Hát  ahogy  félrehajlít 
egy  piros  rózsabokrot,  ott  látja  Ilonát  feküdni 
a  gyepen.  Fekete  haja  kibontva,  szeme  be- 
hunyva: Szépen  aludt  Ilona  a  gyepen. 

—  Ilona  —  gondolja  Péter  —  szólok  hozzá, 
föl  is  költöm. 

Akkor  megmozdult  Ilona  álmában  és  Péter 
hirtelen  a  rózsabokor  mögé  guggolt,  hogy  öt 
meg  ne  lássa,  aztán  lassan  ellopódzott. 

Sokáig  járt  ment,  de  még  mindig  látta  a 
sötétlevelű  nagy  fákon,  meg  a  rózsabokrokon, 
hogy  ez  Ilona.  Hanem  mikor  már  illatát  sem 
érezte  a  piros  rózsáknak,  akkor  megállt  és 
mosolygott. 

—  Ilona  az  én  édes  szerelmem  —  mondotta 
mosolyogva  boldog  jósággal  a  szívében  és 
mindjárt  lepattant  még  egy  abroncs  róla. 

Ment,  mendegélt  Péter:  -—  hanem  akkor 
nagyon  sötét  lett,  olyan  sötét  lett,  hogy  egy 
csillag  se  volt  az  égen. 

Azt  mondja  akkor  Péter:  —  No  sötét  van, 
csillag  sincs  az  égen,  aztán  most  már  semmi 
sincs  csak  a  gyűrű  az  ujjamon,  meg  az  az 
egy  abroncs  a  szívemen. 

Ahogy  ezt  Péter  mondja  elérkezik  egy  mély 
fekete  kúthoz.  Belenéz  Péter  a  mély  fekete 
kútba,  hát  csak  megszólal  a  kút: 

—  Hajítsd  belém  azt  a  gyűrűt  Péter,  mert 
már  úgy  sincs  semmi. 

Már  épen  fogta  a  gyűrűt  Péter,  hogy  bele- 
hajítsa a  nagy  fekete  kútba,  mikor  meglátja, 
hogy  mellette  áll  a  vén  Muharos.  És  akkor  nem 
hajította  be  a  gyűrűt. 

Nem  szóltak  ők  egymáshoz  egy  szót  se, 
csak  elindultak  a  nagy  sötétségben  és  ballag- 
tak egymás  mellett.  Nem  szóltak  semmit,  de 
Péter  tudta,  hogy  ez  így  van  és  az  jó  volt. 

Mentek,  mendegéltek,  hát  egyszer  csak  pir- 
kadni kezdett.  Körül  még  nagy  sötétség  volt, 
de  fent  a  magasban  meglátta  Péter  a  havast, 
mint  egy  nagy  piros  rózsát. 

Akkor  nem  szólt  a  Muharos  semmit,  hanem 
csak  megfordult  és  elment  másfelé.  Hanem 
Péter  úgy  ment  fel  a  havasba,  mintha  meg- 
érkezett volna  a  nagy  útról  és  menne  haza- 
felé. Mikor  felérkezett  a  havasba,  visszafordult. 
Lent  feküdt  a  világ  kiterítve,  mint  egy  hímzett 
selyemkendő.  És  látta  lent  a  kis  házukat  és 
benne  az  anyját  és  látta  lent  a  harmonikást 
egy  hordón  ülni  és  látta  Ilonát  kibontott  haj- 

jal  aludni  a  gyepen.   Látta  és  nem  fájt  értük 
a  szíve. 

Akkor  leült  Péter  egy  fatörzsre  és  térdére 
lógatván  fejét  sírt. 

—  Péter,  miért  sírsz? 

Felnézett  Péter,  hát  ott  állt  mellette  a  mo- 
solygó Tündér. 

—  Azért,  hogy  már  a  szívem  se  fáj  értük. 

—  Nekem  adod-e  most  már  a  karikagyűrűt 
Péter  ? 

—  Bizony  neked  adom. 

És  lehúzta  Péter  ujjáról  a  kiválasztó  gyűrűt 
és  a  tündér  ujjára  húzta.  Mindjárt  lepattant  a 
szívéről  az  abroncs. 

(19  0  8) 

OLT  EQY- 
szer,  hol  nem 
volt,  volt  egy- 
szer egy  ki- 
rály meg  egy 
királyné  és 
azoknak  hét 
gyerekük  volt, 
hét  aranyhajú 
királyfi.  Ez  a 
hét  királyfi  a 
királypapával 
meg  a  király 
mamával  egy  gyönyörüszép  arany  palotában 
lakott.  Nagyon  boldogan  éltek  ők  ottan  mert 
bizony  gyönyörű  dolgok  voltak  abban  az  arany 
palotában. 

Hát  először  is  az  a  palota  körhinta-palota 
volt.  Ugy  ám,  körhinta-palota  amely  körbe- 
körbe tudott  forogni.  Vasárnap  délutánonként 
az  öreg  király  elővette  a  hegedűjét  az  arany 
tokból  a  királyné  mama  pedig  az  aranyzongora 
elé  ült  és  muzsikáltak.  Olyankor  aztán  az  egész 
nagy  palota  forogni  kezdett  a  muzsikára  körbe- 
körbe valamennyi  arany  tornyával,  ezüst  bal- 
konjával együtt.  És  a  királyfiak  csak  ültek 

bent  a  szobában  és  néztek  ki  az  ablakon  és 
úgy  forogtak  mint  az  igazi  körhintán  a  város- 
ligetben. Hát  ez  nagyszerű  volt ! 

Aztán  meg  labdafák  voltak  a  kertben.  Isten- 
bizony labdafák.  Olyanok  voltak  azok  mint  az 
almafák,  csakhogy  épen  nem  alma  hanem 
labda  nőtt  rajtuk.  Szép,  nagy,  kerek  gumilab- 
dák, mindenféle  színűek.  Pirosak  meg  zöldek, 
meg  kékek  meg  csíkosak  és  olyanok  is  melye- 
ken képek  voltak.  És  szabad  volt  tépni  róluk. 
Csak  oda  kellett  menni,  kicsit  felágaskodni  és 
letépni  egy  labdát.  Vagy  százat,  amennyit 
akart  az  ember.  Mert  azok  a  fák  telistele  voltak 
labdákkal.  Ha  a  szél  megrázta  őket,  hát  csak 
hullott  le  peregve  a  sok  labda  és  nagyot  ug- 
rott a  földről,  olyan  nagyot,  hogy  megint  el  is 
tűnt  az  égben. 

No  az  természetes,  hogy  cukorfák  is  voltak 
a  kertben,  meg  csokoládé  fák  is.  Azt  nem  is 
kell  mondani.  Meg  azt  se,  hogy  az  istálló  tele 
volt  gyönyörű  hintalovakkal.  De  az  egyik 
istállóban  volt  ám  hét  igazi,  eleven  kis  pony-ló. 
Minden  királyfi  számára  volt  egy.  Azon  lova- 
golhatott. 

Sok  szép  játéka  volt  a  hét  aranyhajú  királyfi- 
nak, de  meg  is  érdemelték.  Meg  ám,  mert  ilyen 

engedelmes,  jó  hét  kis  fiú  az  egész  világon  se 
volt  több.  Ezek  a  királyfiak  sohasem  vesze- 
kedtek, de  Isten  bizony,  egyetlen  egyszer  sem. 
Olyan  nagyon  szerették  ök  egymást,  hogy  csak 
kedves  testvérkémnek  szólogatta  egyik  a  má- 
sikát. Ha  pedig  reggel  az  iskolába  mentek 
hát  szépen  kézenfogták  egymást,  úgy  ballag- 
tak az  utcán  szépen  egy  sorban,  hogy  az  em- 
berek már  messziről  kiáltották  :  „Nézzétek  csak 
ott  jön  a  hét  jó  kis  királyfi!"  Ha  az  egyik 
ajándékot  kapott,  mindjárt  odaadta  a  másiknak 
csupa  szeretetből,  úgy  hogy  egyik  se  játszott 
soha  a  saját  játékával. 

Hát  mondom  így  éltek  éldegéltek  ők  békes- 
ségben és  boldogan,  mikor  aztán  egyszercsak 
kitört  a  borzasztó  háború.  Az  öreg  királynak 
is  bizony  el  kellett  mennie.  Öreg  volt  ugyan 
már,  de  mivelhogy  király  volt,  hát  mégis  be- 
hívták. Mert  király  kell  a  háborúba.  Akkor  ö 
búcsút  vett  a  családjától  és  a  hét  fiát  felállí- 
totta egy  sorba.  „Igazodj!"  —  Kiáltotta.  Aztán 
meg:  —  „Vigyázz  ! !"  —  De  álltak  is  ám  olyan 
egyenesen  és  csendesen  mint  a  katonák,  mert 
királyfiaknak  úgy  kell. 

Akkor  beszélni  kezdett  az  öreg  király  és  így 
szólt :  „Kedves   jó  királyfiaim,  tudom   én  azt, 

hogy  ti  engedelmes  jó  gyerekek  vagytok,  és 
hogy  nagyon  szeretitek  egymást  meg  az  édes 
jó  anyátokat,  de  hát,  hogy  énnekem  most  el 
kelletik  mennem  a  háborúba  és  a  mama  egye- 
dül marad  veletek,  hát  még  százszor  jobban 
kell  viselkednetek.  Mert  a  mama  most  majd 
nagyon  szomorú  lesz  és  sok  gondja  és  bánata 
lesz  neki.  Hát  hogy  legalább  ti  könnyítsetek  a 
dolgán.  Bennetek  legalább  öröme  teljék.  Hiszen 
elég  nagyok  vagytok  már,  azt  a  teremtettét? 

Mikor  ezt  a  hét  királyfi  meghallotta,  hát  csak 
elkiáltotta  magát,  egyszerre  mind  a  hét,  hogy  : 
„Becsületszavunkra  megigérjük,  hogy  segít- 
ségére leszünk  a  mamánknak  és  jól  visel- 
kedünk." 

Akkor  hát  leakasztotta  a  király  nagy  arany 
puskáját  a  falról,  a  vállára  vetette  és  elment 
a  frontra. 

De  amit  a  hét  királyfi  megigért  azt  meg  is 
tartotta  szépen.  Mindnyája  csak  arra  gondolt, 
hogy  mivel  könnyítené  a  szegény  királyné 
nehéz  életét  abban  a  szomorú  időben.  Mert 
nehéz  ám  úgy  egyedül  mikor  a  papa  nincs 
otthon  és  a  hadisegély  is  nagyon  kevés.  A  hét 
kis  királyfi  nagyon  vigyázott,  hogy  nadrágját 
egyik  se  szakítsa  el,  az  asztalterítőre  sem  ejtet- 

tek  foltot,  mindig  megmosták  szépen  a  kezeiket, 
bizony,  és  a  vendégeknek  udvariasan  köszön- 
tek. Még  százszor  jobban  viselkedtek  mint 
annak  előtte  és  még  százszorta  jobban  szeret- 
ték egymást. 

De  hát  ott  lakott  a  szomszédságban  egy 
gonosz  boszorkány.  Annak  olyan  hosszú  kör- 
mei voltak,  hogy  nem  tudott  keztyüt  húzni  a 
kezeire  és  olyan  hosszú  fogai  voltak,  hogy  a 
földig  értek.  Ez  a  gonosz  boszorkány  bor- 
zasztó irigy  volt  a  királynéra.  Irigyelte  tőle  a 
szép  arany  körhinta-kastélyt,  de  még  sokkal 
jobban  irigyelte  a  hét  jó  kis  királyfit  tőle,  akik 
sohasem  veszekedtek,  mert  neki  csak  egy  fia 
volt,  de  az  is  olyan  rossz  volt,  hogy  nem  lehe- 
tett vele  bimi.  Az  bizony  mindennap  verekedni 
kezdett  az  utcán,  rongyos  ruhával  jött  haza  és 
otthon  is  mindent  eltört  és  elrontott.  Igazi 
boszorka  fiú  volt. 

Hát  ez  a  gonosz  boszorkány  egyszer  csak 
beállított  a  királynéhoz. 

—  Jónapot  kedves  szomszéd  asszony  — 
fogadta  barátságosan  a  királyné  —  foglaljon 
helyet  nálunk.  Üljön  velünk  asztalhoz,  mert 
épen  abba  vagyunk,  hogy  ebédeljünk. 

Ugy  is  volt,   hogy  éppen   asztalhoz  terített 

a  hét  királyfi.  Az  egyik  hozta  a  terítőt,  a 
másik  a  szalvétákat,  a  harmadik  az  arany 
tányérokat,  a  negyedik  az  arany  villákat,  az 
ötödik  az  arany  késeket,  a  hatodik  a  poha- 
rakat, és  a  hetedik  vizet  hozott  szép  arany 
korsóban.  És  egyik  sem  ejtett  ám  a  földre 
semmit. 

Látta  ezt  a  gonosz  boszorkány  és  csupa 
sárga  lett  az  irigységtől  és  váltig  azon  gondol- 
kodott, hogy  mit  lehetne  tenni,  hogy  a  hét 
királyfi  ne  legyen  többé  olyan  jó,  hanem  hogy 
ők  is  rosszak  legyenek  és  veszekedjenek  egy- 
mással. Gondolkodott  hát  és  gondolkodott  és 
egyszer  csak  kitalált  valamit  és  így  szólt  a 
királynéhoz : 

—  Milyen  engedelmes,  jó  kis  fiúk  a  maga 
királyfiai  és  milyen  nagyon  szeretik  egymást. 
Bizony. 

—  Az  már  igaz  —  felelte  a  királyné.  — 
Ezek  kérem  még  sohasem  verekedtek  és 
sohasem  is  fognak  verekedni,  pedig  hát  édes- 
testvérek. — 

—  Kár,  kár,  kár,  —  sóhajtotta  a  gonosz 
boszorkány  —  hogy  egyszer  mégis  csak  vesze- 
kedni fognak.  Bizony  verekedni  is  fognak, 
talán  még  majd  meg  is  ölik  egymást. 

165 


Na  de  hogy  megijedt  erre  a  királyné  asszony ! 
Az  Isten  szerelmére  —  mondta  —  mért  vesze- 
kednének már?! 

—  Hát  bizony  kérem,  kedves  királyné  nagy- 
sád —  felelte  a  boszorkány  —  ha  maga  majd 
egyszer  meghal  ezt  a  szép  arany  körhinta- 
palotát ugyan  melyik  fiának  hagyja  majd 
örökségül,  mondja  csak  ?  Mert  ugye  hét  király- 
fia van  nagysádnak,  de  csak  egy  palotája 
azt  pedig  nem  lehet  hétfelé  vágni  mint  a 
tortát.  No  hát  ezen  fognak  hajbakapni  a  hét 
királyfiak,  ha  egyszer  kedves  királyné  nagysád 
meghal.  Bizony  talán  még  majd  meg  is  ölik 
egymást.  Kár,  kár ! .  .  . 

El  is  fakadt  sírva  a  királyné  asszony  mikor 
ezt  hallotta  és  így  szólt :  Istenem,  Istenem,  hát 
most  már  mitévő  legyek?  Mit  csináljak  ha 
hét  fiam  van  aztán  csak  egy  palotám.  Szegény 
uram  a  fronton  van  és  senki  sem  segíthet 
rajtam  —  és  nagyon  sírt  szegény. 

Akkor  megszólalt  a  gonosz  boszorkány  és 
földig  érő  hosszú  fogai  kopogtak  a  padlón.  — 
Tudnék  én  királyné  nagysádon  segíteni  ha 
hallgatna  rám.  Mert  nézze  csak :  ha  nincsen  is 
hét  palotája  hogy  mindegyik  édes  gyerekének 
adhat  egyet,  de   arra  az  egyre  ami  van   tud- 

nék  én  hét  kaput  varázsolni.  Tudja-e,  ugy 
mint  ahogy  az  átjáró  házaknak  két  kapujok 
van  két  különböző  utcára,  ugy  a  maga  palo- 
tájának hét  kapuja  nyilna  hét  különböző  utcára. 
Akkor  aztán  azt  mondhatná  a  kirábyfiaknak : 
neked,  te  első,  azt  a  palotámat  adom  amelyik 
a  magyar  utcában  van  az  első  szám  alatt, 
neked  te  második  az  orosz  utcait  adom  az 
ötös  számút,  te  meg  a  francia  utcabeli  palotát 
kapod.  No  és  valamenyinek  odaadhatná  így  a  pa- 
lotáját és  mind  a  hét  azt  hinné,  hogy  saját  külön 
palotája  van,  pedig  csak  kapuja  volna  külön, 
de  a  ház  ugyanaz  a  ház  volna.  És  így  aztán 
nem  is  veszekednének  soha  és  egymást  min- 
dig nagyon  szeretnék. 

Nagyon  megörült  ennek  a  királyné  mert  hitt 
a  csúnya  boszorkány  szavának.  —  Nagyon 
szépen  köszönöm  a  jó  tanácsot  kedves  szom- 
szédasszony —  hálálkodott  a  királyné  —  és 
majd  ha  érzem  a  halálom  óráját  akkor  majd 
elhívom  a  szomszédasszonyt.  Most  pedig  üljön 
az  asztalunkhoz  és  ebédeljen  velünk. 

Hát  akkor  a  gonosz  boszorkány  is  kapott 
két  aranytányért  meg  egy  arany  kést  meg  egy 
arany  villát  és  ő  is  evett  a  jó  királyi  ebédből. 
Bizony  az  nagyon  finom  jó  ebéd  volt.   Mert 

ott  úgy  volt  szokásba,  hogy  a  leves  után  torta 
jött,  a  hus  után  megint  torta  és  a  főzelék  után 
megint  torta. 

Hanem  a  gonosz  boszorkány  cseppet  sem 
volt  hálás  ezért  a  nagyszerű  ebédért.  Irigykedve 
nézte,  hogy  milyen  szépen  esznek  a  jó  kis 
királyfiak  (nem  olyan  csúnyán  mint  az  ő  rossz 
fia)  hogy  semmit  sem  fogtak  meg  a  kezükkel, 
hogy  nem  vették  a  kést  sem  a  szájukba  és 
ebéd  után  szépen  megtörölték  a  szájukat  és 
sorba  odamentek  a  királynémamájukhoz  és 
egészségére  köszönték  a  jó  ebédet. 

—  Várjatok  csak  ti  jó  kis  fiúk  —  mormogta 
haragosan  —  lesztek  ti  még  rossz  kis  fiúk  is! 
Aztán  egy  fekete  skatulyát  húzott  ki  a  köté- 
nye zsebéből,  melyben  fekete  cukorkák  voltak 
és  így  szólt :  —  Kedves  királyné  nagysád  nem 
parancsol  ebből?  No  kóstolja  meg  ezek  kitűnő 
gyomorerősítők,  az  ilyen  bőséges  ebéd  után 
segíti  az  emésztést. 

A  királynénak  úgy  is  gyenge  volt  kicsit  a 
gyomra  hát  evett  két  szemet  a  fekete  cukorkák- 
ból. Nem  tudta  szegény  milyen  nagy  bajt 
csinál  magának.  De  a  gonosz  boszorkány 
nevetett  magában  és  ugatott  mint  egy  kutya. 
Földig  érő  hosszú  fogai  kopogtak  a  padlón. 

ö  bizony  tudta,  hogy  ebből  milyen  nagy  baj 
lesz. 

Hát  másnap  csakugyan  beteg  is  lett  a  királyné 
asszony.  Görcs  állt  a  gyomrába  és  megfájdult 
a  feje.  Ugy  szédült  szegény,  hogy  alig  tudott 
menni.  No  ezt  a  gonosz  boszorkány  cselekedte 
a  cukorkával. 

—  Kedves  mama  feküdjön  le  —  mondották 
aggódva  a  hét  kis  királyfiak  —  feküdjön  le  az 
ágyba. 

—  Hogy  f ekhetném  már  ágyba  kedves  gyere- 
keim mikor  nincs  aki  gondotokat  viselje?  Ki 
főz  majd  helyettem,  ki  takarít  majd  helyettem? 

--  Mi,  mi,  mi ! !  —  kiáltották  a  királyfiak.  — 
Mi  főzünk,  mi  takarítunk,  mi  ellátunk  mindent. 

Aztán  úgy  is  történt.  A  királyné  szegény 
lefeküdt  az  ágyba  és  a  hét  királyfi  ellátta  a 
háztartást  szépen,  rendesen,  békességesen. 

Az  első  elment  a  piacra  vásárolni,  nagy 
arany  kosárral  a  karján.  A  második  az  söpört 
arany  söprüvel  és  türülgetett.  A  harmadik 
tüzet  rakott  a  konyhában,  a  negyedik  hámozta 
a  krumplit  és  vágta  a  paszulyt,  az  ötödik 
kavarta  és  sózta  az  ételt,  a  hatodik  a  kenye- 
ret vágta  és  terített,  a  hetediknek  a  leg- 
fiatalabbiknak   pedig  az   volt  a  dolga,   hogy 

minden  reggel  friss  virágot  szedjen  a  kertben 
és  azt  királyné  mamája  éjjeli  szekrényére  állítsa 
vázába,  és  hogy  az  asztalt  is  virággal  díszítse. 
De  hiába  gondoskodtak  a  királyfiak  olyan 
kedvesen  a  mamájukról,  az  mégis  egyre  bete- 
gebb és  betegebb  lett.  Jaj  már  egész  fehér 
és  sovány  volt  a  királyné.  Már  olyan  sovány 
és  fehér  volt,  hogy  már  egészen  közel  az  ágy 
mellé  kellett  állni,  hogy  az  ember  meglássa 
öt  a  fehér  párnák  között.  És  bizony  néha  már 
úgy  volt,  hogy  jó  ideig  kereste  a  hét  királyfi 
mig  megtalálta  a  vékony  királynét  a  párnák 
között.  De  akkor  sírtak  is  ám,  hogy  csupa 
víz  lett  az  ágytakaró. 

Egy  nap  aztán  így  szólt  a  királyné  a  hét 
királyfihoz:  Kedves,  jó  gyermekeim  ha  azt 
akarjátok,  hogy  még  egyszer  életre  kövéred- 
jem  akkor  küldessetek  el  Pipirity  városába 
és  hozassatok  onnan  énnekem  bajbajó  orvos- 
ságot, mert  az  az  egy  talán  még  megmenthet 
engem,  ha  idejekorán  megérkezik  mielőtt  még 
úgy  elvékonyodom,  hogy  egészen  el  is  tűnök. 

No  szaladtak,  futottak  erre  a  hét  királyfiak ! 
Szaladtak  a  postára  és  rögtön  sürgönyöztek 
Pipirity  városába  és  sürgönyileg  rendeltek  a 
bajbajó  orvosságból  egy  egész  ládával.   Azt 

sürgönyözték,  hogy  tüstént  automobilra  kell 
rakni  és  elhozni  az  arany  palotába,  amilyen 
gyorsan  csak  automobil  menni  tud.  Mikor  ez 
is  megvolt  hát  visszaszaladtak  a  mamájukhoz 
hogy  megkérdezzék  van-e  még  kivánsága? 
Nézték  az  ágyat,  de  csak  nem  láttak  benne 
senkit.  Megrázták  a  lepedőt,  a  paplanokat 
végre  aztán  egy  órai  keresés  után  megtalál- 
ták a  királynét  két  párna  közé  szorulva  olyan 
vékonyan  és  fehéren,  hogy  alig  vették  észre. 
Hát  sírtak  is  a  királyfiak.  Olyan  nagyon  sír- 
tak, hogy  a  könnyük  kis  patakká  futott  össze. 
A  kis  könnypatak  kifolyt  a  kapun  az  utcára 
és  elfolydogált  a  gonosz  boszorkány  háza 
előtt.  Hét  kis  arany  kacsa  úszott  rajta  és 
szomorúan  énekelt: 

Hét  királyfi  jó  mamája 
Fehér  mint  a  nyoszolyája 
Vékony  mint  a  cérnaszál 
Hét  királyfi  jaj  sokáig 
Keresi  míg  rátalál. 

így  énekelt  a  hét  kis  arany  kacsa.  Meghallotta 
ezt  a  gonosz  boszorkány  és  kijött  a  házából. 

—  Ha-ha-ha  —  örvendezett  nevetve  és  a  föl- 
dön  kopogott  hosszú   fogaival.    —   Beteg   a 

királyné  elmegyek  hozzá,  mert  most  bizonyo- 
san belekerül  a  csapdába.  — 

És  el  is  indult,  fel  az  arany  körhinta-palo- 
tába. —  Óh  Istenkém,  szegény  királyné  nagy- 
sád —  sóhajtozta  ~  azt  hallottam  betegnek 
tetszik  lenni,  hát  csak  mondom,  felnézek  egy 
kicsit,  hogy  hogy  van?    - 

—  Jaj,  bizony,  kedves  szomszédasszony 
lássa-e  milyen  fehér  és  sovány  vagyok  és 
napról-napra  soványodom  még.  Bizony  attól 
félek  hogy  ha  nem  jő  meg  idejekorán  a  baj- 
bajó  orvosság  Pipirity  városából  hát  egészen 
elfogyok  a  föld  színéről.  Jaj  mi  lesz  akkor  az 
én  drága  jó  gyermekeimből?  Jaj,  jaj  attól 
félek  én,  hogy  hajbakapnak  az  örökségen,  az 
arany  körhinta-palotán,  jaj,  mert  hiszen  nem 
vághatom  nekik  hétfelé  mint  a  tortát? 

Felelt  akkor  a  gonosz  boszorkány :  —  Hát 
kedves  királyné  nagysád,  legyen-e  úgy  amint 
Ígértem?  Varázsoljak-e  hét  ajtót,  hét  külön 
utcára  nyilót  a  kastélyra,  hogy  azt  mondhassa 
mindegyik  fiának,  hogy  ráhagyta  az  egészet? 

—  Bizony  az  jó  is  volna  —  kérte  a  királyné 
—  mert  az  én  gyerekeim  mindig  olyan  nagyon 
szerették  egymást,  hát  ne  viszálykodjanak  ezen- 
túl sem. 

Hát  akkor  a  gonosz  boszorkány  körül  járt  a 
házban.  Körül  járt,  körül  forgott  mint  egy  mo- 
tolla. Körülforgott  és  nagy  varázst  mondott. 

Jertek,  jertek 
Hét  kis  ördög 
Szép  palotán 
Ajtót  törtök 
Hét  utcára 
Hét  kis  ajtó 
Szeretetet 
Szétszakajtó. 

Hát  uram  bocsa,  alig  hogy  ezt  kimondta 
nagy  roppanás  hallatszott  és  az  arany  palotának 
egyszeribe  hét  kapuja  volt.  Hét  kapuja  volt 
hét  utcára  és  mindegyik  felett  másik  házszám 
lógott.  Úgy  volt  ez  mint  az  átjáróházaknál. 
Akármelyik  kapun  ment  be  az  ember,  ugyan- 
abba az  udvarba  jött,  csakhogy  a  másik  ol- 
dalról. De  kivülröl  mégis  úgy  nézett  ki  mintha 
hét  különböző  ház  lett  volna. 

Akkor  odahívta  a  királyné  a  hét  királyfiát 
az  ágyához,  hogy  köréje  gyülekezzenek  és  így 
szólt  egész  vékony  hangon. 

—  Kedves  gyerekeim  én  napról-napra  véko- 
nyabb leszek.  Az  is  lehet,  hogy  megjön  még 

idejekorán  abajbajó  orvosság  Pipirity  városából, 
az  is  lehet,  hogy  nem.  Azért  is  én  most  szét  aka- 
rom osztani  köztetek  az  örökséget  mindenkinek 
egyformán,  hogy  össze  ne  vesszetek  rajta,  ha  én 
mégis  elfogynék  a  föld  szinéröl.  Hát  mindegyikre 
marad  egy  palota.  Az  első  kapja  a  magyar 
utca  1-sö  számút,  a  másik  azt  a  palotát  amelyik 
az  orosz  utcában  áll,  a  harmadiknak  a  francia 
utca  bélit,  a  negyediknek  az  olasz  utcait.  .  .  . 

És  így  valamennyinek  adott  egy-egy  palotát. 
Mind  más  és  más  utcában  volt  és  a  házszáma 
is  egészen  más  volt  és  ezért  nem  vették  észre 
a  királyfiak,  hogy  voltaképen  ugyanegyházat 
kaptak  örökségül. 

Megköszönte  szépen  a  hét  királyfi  az  örök- 
séget, de  nem  örültek  neki.  Hogy  is  örülhet- 
tek volna  mikor  a  mamájuk  olyan  vékony  volt 
mint  a  fehér  cérnaszál.  Mindegyik  csak  azt 
kérdezte  a  királynétól. 

—  Azt  mondd  meg  kedves  mama,  hogy  ha 
mindnyájunknak  külön  palotát  adtál,  akkor  te 
melyikünknél  fogsz  lakni,  kinek  a  házában  ? 

Akkor  a  királyné  odahívta  az  elsőt  és  a  fü- 
lébe súgta :  —  Nálad  fogok  lakni  fiam,  de  ne 
mondd  meg  a  testvérednek.  —  Aztán  a  máso- 
dikat  hívta   oda  és   annak   súgta   a   fülébe: 

—  Nálad  fogok  lakni  kedves  gyerekem,  csak  a 
testvéreid  meg  ne  tudják.  —  És  éppen  ugyan- 
ezt súgta  a  harmadik  királyfi  fülébe  is,  és  a 
negyediknek,  az  ötödiknek  és  mind  a  hétnek 
ugyanazt  súgta  a  fülébe  és  valamennyi  nagyon 
meg  volt  elégedve  és  valamennyi  nagyon 
büszke  volt  rá,  hogy  épen  öt  választotta  ki  a 
mamája,  hogy  nála  lakjon.  És  valamennyi  mi- 
kor a  saját  külön  kapuján  át  hazajött,  ott  találta 
édesanyját,  a  beteg  királynét.  Mert  hiszen  tud- 
játok, hogy  ugyanaz  a  ház  volt. 

Hát  ez  így  egészen  jó  lett  volna  csak  az 
volt  a  baj,  hogy  még  mindig  nem  érkezett  meg 
Pipirityböl  az  autó  a  bajbajó  orvossággal  és 
a  királyné  még  sokkal  vékonyabb  lett.  Sírtak 
is  a  szegény  királyfiak  olyan  nagyon,  hogy 
könnyeik  összefolytak  egy  nagy  folyóvá.  Az 
a  nagy  könnyfolyó  kifordult  a  kapun  és  ke- 
resztül ömlött  az  egész  országon  és  kifolyt 
egészen  a  frontig,  ahol  a  király  éppen  borzasz- 
tóan harcolt  az  ellenséges  királlyal.  Nagyon 
haragudtak  egymásra  és  lövöldöztek,  mert 
mindegyik  azt  mondta,  hogy  neki  van  igaza 
és  a  másiknak  nincsen  igaza.  Odafolyl  a  nagy 
könnyfolyó  és  hét  szép  aranyhattyú  úszott  rajta 
és  szomorúan  énekelt : 

Hét  királyfi  jó  mamája 
Fehér  mint  a  nyoszolyája 
Vékony  mint  a  cérnaszál 
Hét  királyfi,  jaj  sokáig 
Keresi  míg  rátalál. 

Meghallotta  ezt  a  király  mikor  épen  el 
akarta  sütni  az  ágyút  és  így  szólt  az  ellensé- 
ges királyhoz : 

—  Várj  csak  egy  kicsit  amíg  visszajövök, 
haza  megyek  most  egy  kicsit  szabadságra, 
meg  kell  már  néznem,  hogy  mi  van  otthon. 

Aztán  fogta  a  nagy  arany  puskát,  a  vállára 
vette  és  elment  haza  szabadságra.  De  az  na- 
gyon messze  volt  és  sokáig  kellett  gyalogolnia. 

Mikor  a  király  még  messzi  volt  hazulról,  de 
már  jött  útközben,  akkor  egyszer  csak  hallja 
a  hét  királyfi,  hogy :  „túú-túú**  —  jön  az 
automobil.  Nosza  rohantak  ki  a  kapuba,  hogy 
megmutassák  a  sofförnek  merre  menjen.  De 
persze  mindegyiknek  más  kapuja  volt  és  mind- 
egyik a  saját  kapujába  szaladt  ki. 

Aztán  az  egyik  azt  kiabálta,  hogy :  Hé 
sofför  bácsi!  Erre  jöjjön  a  magyar  utca  egy 
alá,  mert  itt  lakik  a  beteg  királyné  ide  kell  az 
orvosság !  —  De  akkor  a  másik  kezdett  kiabálni. 

—  Hé  sofför  bácsi  hallja-e,  idejöjjön  az  orosz 
utca  második  számba,  mert  itt  fekszik  a  beteg 
királyné.  —  De  már  akkor  kiabált  a  harma- 
dik is,  meg  a  negyedik  is  és  mind  azt  kiabálta  : 
Sofför  bácsi,  sofför  bácsi  ide  jöjjön  hozzám,  mert 
ide  kell  az  orvosság,  nálam  lakik  a  királyné  csak 
én  nálam  senki  másnál,  ha  akarja  meg  is  nézheti. 
Szegény  sofför  már  nem  is  tudta  hova  menjen 
és  sehova  se  ment  hanem  csak  állt  és  bámult, 
mert  nem  értette,  hogy  ez  azért  van,  mert 
ugyanannak  a  palotának  van  hét  kapuja.  A 
királyfiak  pedig  addig  kiabáltak  és  veszeked- 
tek, míg  aztán  csakugyan  hajba  kaptak  és  el- 
kezdtek csúnyán  verekedni:  —  Nekem  van 
igazam  —  kiabálta  mindegyik  —  én  megígér- 
tem a  papának,  hogy  segítek  a  mamának  és 
nem  hagyom  tőle  elvenni  az  orvosságot.  — 
És  mindegyik  ugyanazt  kiabálta  és  olyan  ellen- 
ségek lettek,  hogy  borzasztó  pedig  azelőtt 
nagyon  szerették  egymást  És  az  az  egész 
csak  azért  volt,  mert  nem  tudták  hogy  ugyan- 
abban a  házban  laknak  és  a  mamájuk  is  ott 
van,  mindegyiknél.  A  gonosz  boszorkány  pedig 
nézte  messziről  és  nagyon  nevetett  mert  hiszen 
ö  okozta  ezt  az  egészet. 
Mikor  már  a  hét  királyfiak  annyira  vereked- 

tek,  hogy  mindnek  a  szép  aranyos  ruhája 
össze  volt  szaggatva  akkor  éppen  megérkezett 
a  papájuk  a  frontról  szabadságra.  Mikor  az 
első  királyfi  meglátta,  hogy  jön  az  úton,  elébe 
szaladt  és  sírva  panaszkodni  kezdett :  —  Papa 
nézd  csak!  Nézd  csak  milyen  rosszak  a  test- 
véreim! Nem  akarják  beengedni  hozzám  a 
bajbajó  orvosságot  pedig  a  mama  olyan  beteg 
és  ott  fekszik  nálam.  —  Mikor  a  második 
királyfi  ezt  meghallotta  ő  is  odaszaladt  a  papá- 
jához: —  Nézd  csak  papa!  —  mondotta  ö 
is  sírva.  —  Nézd  csak,  milyen  rosszak  a 
többiek!  Nem  hagyják  hogy  hazavigyem  azt 
a  kis  bajbajót  a  mamának  pedig  nálam  fek- 
szik, az  én  palotámban!  És  jött  a  harmadik, 
meg  a  negyedik  és  mind  a  hét  és  mind 
ugyanazt  mondta  sírva.  Nekem  van  igazam 
és  a  többiek  rosszak,  mert  nálam  lakik  a 
királyné  mama.  Csak  én  nálam,  másnál  nem. 

No  de  mérges  lett  ám  erre  a  király  és 
szidni  kezdte  a  hét  királyfit  mint  a  bokrot: 
Tyüh  a  kutya  teremtette!  Hát  így  kell  visel- 
kedni jól  nevelt,  finom  királyfiaknak?  Hát  erre 
taníttattalak  benneteket  drága  pénzért?  Mind- 
járt előveszem  a  virgácsot  és  ráncba  szedlek. 

—  De  én  jót  akartam,  de  én  igazságot  akar- 

tam  —  sírt  mindegyik  —  mert  én  nálam,  csak  én 
nálam  lakik  a  mamánk  —  mondotta  mindegyik. 

—  Meg  kell  azt  már  magamnak  nézni  — 
mondotta  a  király  —  mert  itt  az  ördög  se 
ismeri  ki  magát  —  és  azzal  be  is  ment  az 
arany  körhinta-palotába.  Hát  a  palota  azon  való 
örömében,  hogy  hazaérkezett  a  király  elkezdett 
forogni.  És  mind  a  hét  kapu  vele  forgott  mert 
hiszen  ugyanazon  a  palotán  volt.  Akkor  a  ki- 
rály észre  is  vette  mindjárt  ezt  a  dolgot,  de 
már  akkor  a  királyfiak  is  látták,  hogy  ők  tulaj- 
donképen  mind  ugyanabban  a  házban  laknak. 

—  Lássátok,  lássátok  kedves  királyfi  gyerme- 
keim —  mondta  a  király  —  bizonyosan  valami 
gonosz  boszorkány  csalt  meg  így.  Mert  ti  min- 
dig ugyanabban  a  házban  laktatok  és  mindig 
is  ugyanabban  a  házban  fogtok  lakni  és  azért 
édesmamátok  mindnyájotoknál  lakikegyformán 
és  sohasem  kell  miatta  veszekednetek. 

Hát  megörültek  ennek  a  hét  királyfiak  és 
egymás  nyakába  borultak  és  összecsókolództak, 
mert  ők  jobban  szerették  szeretni  egymást  mint 
gyűlölni  és  meg  is  esküdtek,  hogy  soha  többé 
nem  lesznek  ellenségek. 

De  akkor  egyszer  csak  körülnézett  a  király 
a  szobában  és   azt    mondta.  —  Jól  van,  jól, 

de  hol  a  királyné  mama  ?  Gyorsan  be  kell 
neki  végre  adni  a  bajbajó  orvosságot,  hogy 
meggyógyuljon. 

Mindnyájan  odamentek  az  ágyhoz,  de  csak 
párnákat  láttak,  lepedőt,  takarót  de  királynét 
bizony  nem  láttak. 

—  Hol  a  királyné?  —  kérdezte  a  király,  talán 
a  másik  ágyba  feküdt? 

—  Nem,  nem  —  mondták  a  királyfiak,  itt 
kell  neki  lenni.  Csak  olyan  vékony  és  fehér 
már,  hogy  nem  lehet  mindjárt  meglátni. 

Avval  elkezdték  emelgetni  és  rakni  a  pár- 
nákat, kirakták  a  lepedőt  is  de  hiába.  A  királyné 
nem  volt  sehol. 

No  de  erre  elfakadt  sirva  a  király.  —  Lás- 
sátok-e ti  rossz  fiuk  —  mondta  —  míg  ti  a 
kapu  előtt  az  orvosságért  versengtetek  addig 
a  mamátok  elfogyott  a  földszínéről. 

Éppen  amikor  ezt  mondta  nagy  lárma  meg 
dörömbölés  kezdődött  az  ajtó  mögött. 

—  Ki  az  ?  ^  kérdezte  a  király. 

—  Én  vagyok  itt,  az  ellenséges  király.  Csak 
te  ne  tettesd  magad  !  —  ordította  egy  haragos 
hang.  —  Olyan  soká  megvárattál  engem  a 
fronton,  hogy  már  utánad  jöttem  mert  én 
tovább  akarok  harcolni.  Én  meg  akarlak  téged 

ölni  —  ordította  az  ellenséges  király  az  ajtó 
mögött  —  mert  nekem  van  igazam  és  te 
gonosz  vagy  és  nincs  igazad. 

Akkor  be  is  jött  az  ellenséges  király  a  szo- 
bába egy  nagy  ágyúval.  Éppen  rá  akart  lőni 
az  ágyúból  a  királyra,  mikor  az  megszólalt 
csendesen  és  szomorúan,  mert  még  szomorú 
volt  az  eltűnt  felesége  miatt: 

-—  Várj  csak  egy  kicsit  kedves  ellenség. 
Valamit  el  akarok  mesélni  mert  azt  mondod, 
hogy  neked  van  igazad  és  nekem  nincs  és 
hogy  azért  harcolunk.  —  És  akkor  a  király 
elmondta  az  ellenséges  királynak,  hogy  lett 
egymásnak  ellensége  a  hét  jó  királyfi  a  hét 
ajtó  miatt.  —  Látod-e  kedves  ellenség  — 
mondta  aztán  —  talán  mi  is  csak  azért  har- 
colunk mert  nem  vesszük  észre,  hogy  az  egész 
világ  csak  ilyen  szép  aranyos  forgópalota, 
amelyben  mind  együtt  lakunk,  ha  különböző 
ajtókon  járunk  is  ki-be. 

Amikor  az  ellenséges  király  ezt  meghallotta 
így  szólt.  -  Bizony  igazad  lehet  —  és  jobb 
kezét  nyújtotta  a  királynak  és  avval  békét  kö- 
töttek. Aztán  még  megkérdezte :  —  Ugyan  mit 
kerestek  olyan  nagyon  abban  az  üres  ágyban  ? 

—  Oh  jaj  —  siránkoztak  ők  —  a  királynét 

keressük  aki  betegségében  egyre  vékonyabb 
és  fehérebb  lett  és  most  már  meg  se  leljük. 

Akkor  csak  felkiáltott  az  ellenséges  király:  — 
Nézzétek  csak,  nézzétek  csak  ott  repül  egy 
fekete  holló  és  egy  vékony  fehér  cérnaszálat 
visz  a  csőrében!  — 

A  fekete  holló  épen  ki  akart  repülni  az  abla- 
kon. De  a  hét  kis  királyfiú  olyan  ügyes  volt,  hogy 
még  gyorsan  elkapták  a  farkánál.  Ki  is  vették  a 
csőréből  a  cérnaszálat,  hát,  uram  bocsa  akkor 
látják  hogy  az  nem  cérnaszál,  hanem  a  vékony- 
fehér királyné.  No  gyorsan  beadták  neki  a  bajbajó 
orvosságot  és  attól  mindjárt  is  elkezdett  vasta- 
godni meg  pirosodni.  És  mikor  végre  talpra  állt 
sírva  borult  a  királyfiak  nyakába,  meg  a  király 
nyakába,  de  még  az  ellenséges  királyt  is  meg- 
ölelte, megcsókolta  mert  olyan  nagyon  boldog 
volt.  Akkor  aztán  a  fekete  holló  felé  fordult  és 
mindjárt  megismerte,  hogy  az  a  gonosz  boszor- 
kány aki  mindennek  oka  volt.  Meg  is  fogták  a  hol- 
lót és  avval  az  ágyúval  amit  az  ellenséges  király 
magával  hozott  agyonlőtték.  Azután  pedig  ki- 
dobták az  ágyút  az  ablakon,  egy  nagy  folyóba 

mert  úgyse  fognak  soha  többé  harcohii. 

(19  16) 

lU-CSANGVÁ- 
rosában  élt 
egy  Wan-Hu- 
Csen  nevű 
szegény  em- 
ber. Szülei  e- 
lég  sok  pénzt 
hagytak  rá  és 
rokonai  is  va- 
gyonos  né- 
pek voltak. 
De  Wan-Hu- 
Csen  semmi- 
féle becsületes  munkát  nem  szívelt:  sem  keres- 
kedni nem  akart  a  sárkányvitorlás  bárkákon,  sem 
a  selyemszövéshez  nem  volt  kedve.  Tudós  köny- 
vekkel foglalkozott  minduntalan  és  az  állami  vizs- 
gákat akarta  letenni,  hogy  hivatalnok  legyen.  De 
Wan-Hu-Csen  ostoba  volt.  Az  első  Csin-fokot 
sem  sikerült  elérnie.  így  lassan  elszegényedett, 
ezért  a  rokonai  is  kitagadták,  sőt  még  csúfot 
is  űztek  belőle.  Ezt  kell  tudnunk  Wan-Hu- 
Csenröl. 

Li-Fan  a  kormányzó  lánya  volt,  akinek  liliom- 
arca szerelmet  gyújtott  Wan-Hu-Csen  szívében. 
De  Li-Fan  is  csak  nevette  öt.  A  kormányzó 

pedig  elfogta  Wan-Hu-Csen  egy  levelét,  mely 
így  szólt: 

Oh,  kedvesem,  be  messze  vagy  tőlem, 
Messze  vagy,  mint  szobámtól  a  hold. 
Fehér  képed  szívem  fenekén  reszket. 
Mint  a  hold  képe  szobám  padlóján. 

Akkor  a  kormányzó  kidobatta  házából  a  sze- 
gény, dologtalan  és  ostoba  kérőt. 

E  nagy  szégyen  után  Wan-Hu-Csen  kerülte 
az  embereket  és  lesütött  szemmel  kóborolt  ma- 
gányos utakon.  Estenden  pedig  bús  szívvel 
ült  a  sovány  mécsvilágnál,  fehér  rizshártyái 
és  barna  boroskorsója  előtt.  Wan-Hu-Csen  köny- 
vet írt.  Azért  voltak  előtte  fehér  rizshártyái  és 
barna  boroskorsója.  Az  ősök  történeteit  írta 
össze  és  ama  nevezetes  kalandokat,  melyekbe 
oly  gyakran  keveredtek  emberek  halottak  szel- 
lemeivel, rókákkal,  virágok  lelkével  és  külön- 
böző madarakkal.  Hűségesen  és  pontosan  je- 
gyezte ő  fel  e  történeteket  és  soha  hazug  kita- 
lálást beléjük  nem  írt.  De  mióta  eltiltották  a 
liliomarcú  Li-Fan  látásától,  a  vágyódás  elvisel- 
hetetlen kínja  annyira  emésztette,  hogy  törté- 
netet gondolt  ki  egy  Li-Fan  nevű  leányról  és 
finom  szálú  ecsetjével  most  már  azt  írta  min- 

dig  fehér  rizshártyáira.  De  az  ö  Li-Fanja  még 
szebb  volt  ám,  mint  ez  a  liu-csangi  és  nem 
kormányzó  lánya  volt  csak,  hanem  hatalmas 
mandariné  és  száz  szolgáló  szolgálta.  Messze 
lakott  ö,  a  fehér  almafavirágok  völgyében  és 
nem  nevetett  mindig^  nem  is  mondott  kegyet- 
len tréfákat,  hanem  sáppadt  arccal,  vágya- 
kozva ült  ablakában  és  könnyes  szemmel  né- 
zett ki  északra  Wang  herceg  kastélya  felé, 
miközben  e  verset  mondta: 

Óh,  kedvesem,  be  messze  vagy  tőlem. 
Messze  vagy,  mint  szobámtól  a  hold, 
Fehér  képed  szívem  fenekén  reszket. 
Mint  a  hold  képe  szobám  padlóján. 

Most  Li-Fan  mondotta  e  szavakat  és  Wan- 
Hu-Csen  szíve  belefacsarodott,  úgy  sajnálta. 
„De  csak  hadd  fájjon  neki"  —  mondogatta. 
~  „Hadd  fájjon  neki  is"  —  keményítette 
magát. 

Egy  este  kiégett  az  olaj  Wan-Hu-Csen  mécse- 
séből és  ezért  nem  írhatott  tovább.  Betűzte 
hát  ecsetjét  az  asztal  repedésébe  a  csésze 
mellett,  hogy  nedves  pamacsa  felfelé  álljon  és 
ne  piszkolja  be  kiterített  rizshártyáit.  Aztán  nézte 
vágytól  felborzolt  szívvel,  hogy  hull  be  a  nagy 

telihold  kis  kamrája  imbolygó  sötétjébe  és  látta, 
hogy  ezüst  ujját  belemártja  a  csésze  piros 
borába  és  ráteszi  cirógatva  a  rizshártyára,  Li- 
Fan  tussal  rajzolt  szép  nevére.  Akkor  Wan- 
Hu-Csen  szeméből  kicsordult  a  könny  és  így 
szólt:  „Óh  be  közel  vagy  hozzám  szép,  szo- 
morú Li-Fan;  finomszálú  ecsetem  hegyéből 
csordultál  ki  és  a  fehér  almafavirágok  völgye 
itt  terül  el  fehér  rizshártyáimon.  Mégis  milyen 
elhagyatva  ülök  itt  sötét  szobámban.  Eljönnél-e 
hozzám,  ha  hívnálak  és  hallod-e,  ha  kiáltok: 
Li-Fan!  ...  Óh  Li-Fanü  .  .  ." 

Alig  hogy  kiáltott,  Wan-Hu-Csen  észrevette, 
hogy  a  csészéje  mellett  álló  ecsetnek  szálai 
végükön  kigöndörödnek  azután  széthajolnak, 
mint  valami  kis  pálmafa  ágai.  A  kis  tusszínü 
fa  mindjárt  rügyezni  is  kezdett  és  apró  fekete 
levelek  serkedtek  fényes  fekete  ágakon.  A  kis 
ecsetfa  fekete  koronájára  rásütött  a  hold  és 
himbáló  árnyékot  vetett  az  asztalra.  Akkor  a 
kis  fa  legtetejéről  egy  kis  fekete  levél  hullott 
le  karikázva  bele  a  csészébe  és  úszott  a  bor 
színén.  Amint  azonban  nedves  lett,  felkunko- 
rodtak szélei  és  kis  fekete  csolnak  lett  belőle. 
Wan-Hu-Csen  észrevette,  hogy  egy  picike,  finom 
leány  ül  a  csolnakban  és  úszik  feléje   a   bor 

színén.   Wan-Hu-Csen  kisujját  a  csésze  szélére 
tette  és  U-Fan  a  csolnakból  rálépett. 

-—  Itt  vagyok  uram  —  mondotta  alig  hall- 
ható finom  ezüst  hangon.  —  Eljöttem  a  fehér 
almafavirágok  völgyéből,  mert  hívtál. 

—  Óh,  drága,  szép  Li-Fan  —  felelte  Wan- 
Hu-Csen  boldogan  —  be  régen,  be  régen  vár- 
lak itt  egyedül  elhagyatva.  Tekints  hát  rám. 
Mért  fordítod  el  halovány  arcod  mindig  északra 
nézve  ? 

—  Messze  északon  van  az  én  kedvesem 
kastélya,  Wang  hercegé. 

—  Óh,  fordulj  felém,  szép  Li-Fan,  hiszen 
magamnak  írtalak  én  téged,  mert  szeretlek  és 
oly  egyedül  vagyok. 

U-Fan  kitárta  észak  felé  karjait: 

Óh,  kedvesem,  de  messze  vagy  tőlem, 
Messze  vagy,  mint  szobámtól  a  hold. 

—  Valóban  így  írtam  szavaidat  én  magam  — 
mondta  Wan-Hu-Csen  türelmetlenül.  —  De 
Wang  herceget  csak  azért  gondoltam  ki,  mert 
hiszen  magam  nem  léphettem  be  a  könyvbe. 
Óh  könyörülj  rajtam.  Csak  egy  pillantást!. . . 

—  „Fehér  képed  szivem  fenekén  reszket "* 
—  énekelte  tovább  a  kis  Li-Fan. 

—  Szívtelen  vagy  Li-Fan.  Látod  Wang  her- 
ceg gazdag  és  boldog,  én  pedig^  szegény  és 
elhagyatott  vagyok.  Mégis  inkább  ama  tengerbe 
öntőd  örömeid  korsóját,  minthogy  engem  szom- 
jazót itatnál  vele,  pedig  ecsetemből  született 
a  te  herceged  és  te  magad  is. 

—  Nem  tehetek  róla  —  felelte  Li-Fan  búsan 
—  így  születtem  ecsetedből. 

Akkor  Wan-Hu-Csen  haragra  gerjedt.  — 
Hát  csak  menj  vissza  a  könyvbe.  Majd  meg- 
látod mi  lesz! 

Alighogy  ezt  kimondta,  Li-Fan  eltűnt  és  a 
kis  fekete  fa  is  becsukódott  hegyes  ecsetté. 
Másnap  Wan-Hu-Csen  uj  fejezetet  írt  vele 
könyvébe,  melynek  ez  volt  a  címe:  „Wang 
herceg  szörnyű  halála".  Abban  gonosz  rablók 
kegyetlenül  lemészárolták  Wang  herceget. 

Wan-Hu-Csen  azon  az  estén  megint  hívni 
akarta  Li-Fant,  de  a  sajnálat  elszorította  torkát. 
Nem  tudott  volna  a  szegény  Li-Fan  szemébe 
nézni.  Alighogy  lefeküdt  aludni,  Wang  herceg 
szelleme  jelent  meg  álmában  és  a  bambusz 
ágy  szélére  ült.  —  „Megöltél  engem  Wan- 
Hu-Csen"  —  mondotta  szomorúan  —  „de  én 
Li-Fan  sorsán  bánkódom  csak,  aki  özvegy 
szívvel  maradt  a  fehér  almafavirágok  völgyé- 

ben.  Segíts  rajta,  mert  elviselhetetlen  az  élete. " 
Ennyit  mondott  csak  a  szellem  és  eltűnt. 

Másnap  reggel  mindjárt  rizshártyái  elé  ült 
Wan-Hu-Csen,  de  ecsetje  nem  mozdult.  Mitévő 
legyen?  Újabb  vetélytársat  írjon  magának? 
Tépelődésben  múlt  el  a  nap  és  este  megint 
csak  nem  merte  magához  hívni  Li-Fant,  mert 
szégyelte  magát.  Azonban  alig  hogy  elaludt, 
megjelent  Wang  herceg  szelleme  és  még  szomo- 
rúbbvolt, mint  az  elmúlt  éjen.  —  ^Kérlek  kedves 
Wan-Hu-Csen  —  mondotta  —  vigasztald  meg 
szegény  özvegy  Li-Fant.  Ha  már  engem  meg- 
ölettél, hívd  el  magadhoz  és  szeressed  te, 
mert  a  szerelemtől  felborzolt  asszonyszívnek 
elviselhetetlen  az  élete  férfi  nélkül".  Ennyit 
mondott  és  eltűnt. 

Akkor  Wan-Hu-Csen  felébredt.  A  hold  járt 
kis  szobája  sötétjében  és  ezüst  ujjakkal  rizs- 
hártyáit lapozgatta.  Wan-Hu-Csen  felkelt  és 
az  asztalhoz  ült.  Ecsetjét  beszúrta  a  repedésbe 
a  csésze  mellé  és  félénk  szégyenlős  hangon 
kiáltotta  Li-Fan  nevét.  Akkor  az  ecset  szálai 
kigöndörödtek,  a  kis  fekete  fa  lombosodott  és 
mikor  remegő  kis  koronája  már  kerek  árnyé- 
kot vetett  az  asztalra,  lehullott  tetejéről  a  kis 
fekete  levél  a  csészébe.  Szélei  felkunkorodtak 

és  úszott  a  kis  csónak  a  bor  színén  és  hozta  Li- 
Fant.  Wan-Hu-Csen  a  csésze  peremére  tette  kis 
ujját  és  Li-Fan  kiszállt.  Kisírt,  halvány  arca  keresz- 
tül sütött  a  gyászfátyolon.  —  Hívtál  uram  —  mon- 
dotta. ~  Eljöttem  a  fehér  almafavirágok  völgyé- 
ből, ahol  most  szerelem  nélkül  sivatagban  élek. 

—  Óh  bocsáss  meg  nekem,  drága  Li-Fan  — 
dadogta  Wan-Hu-Csen.  De  Li-Fan  leszállt 
tenyeréről  a  földre  és  nőni  kezdett.  Nemso- 
kára gyönyörű  sugár  leány  állt  Wan-Hu-Csen 
előtt.  Haja  és  szemei  feketék  voltak,  mint  a 
fényes  tus,  fiatal  bőre  pedig  fehéren  ragyogott, 
mint  a  friss  rizshártya  papir.  Wan-Hu-Csen 
elragadtatva  nézte. 

—  Óh  gyönyörű  Li-Fan  —  mondotta  — 
meg  tudnál  nekem  bocsájtani  szörnyű  kegyet- 
lenségemért ? 

Li-Fan  azonban  nem  felelt  e  szavakra,  hanem 
Wan-Hun-Csen  felé  tárta  csillogó  karjait, 
miközben  fogai  közt  dúdolta  : 

Édes  képed  szivem  fenekén  reszket, 
Mint  a  hold  képe  szobám  padlóján  ! 

—  Óh  Li-Fan,  ha  szivembe  láttál  volna  — 
így  folytatta  Wan-Hu-Csen  —  megértetted 
volna  tettemet. 

Akkor  Li'Fan  mosolygott  és  szép  nagy 
fogain  megcsillant  a  hold.  ~  Nem  így  szok- 
tak beszélgetni  az  ifjak  — -  mondta  —  mikor 
leányt  fogadnak  éjjeli  vendégül.  Ha  így  foly- 
tatod, kedves  Wan-Hu-Csen,  még  elhiszem 
rokonaidnak,    hogy    csakugyan    ostoba  vagy. 

Akkor  Wan-Hu-Csen  elszégyelte  magát,  meg- 
ragadta Li-Fan  átlátszó  ujjait  és  ölébe  vonta 
öt.  Boldogan  ölelték  át  egymást,  boldogan 
feküdtek  le  és  boldogan  szerették  egymást 
hajnalig.  Mikor  a  remegő  nádfüggöny  réseibe 
vékony  fehér  léceket  illesztett  be  a  reggel, 
Li-Fan   elbúcsúzott   és    visszatért  a  könyvbe. 

Másnap  Wan-Hu-Csen  a  gazdag  emberek 
jóságos  mosolyával  ült  rizshártyái  előtt  és 
ajándékokat  írt  Li-Fannak.  Drága  hímzett  sely- 
meket írt  neki  és  művészi  ékszereket,  melyek- 
nek kövér  kövei  alá  bódító  illatszerek  vannak 
rejtve.  Este  megint  magához  hívta  Li-Fant  és 
attól  fogva  minden  este.  Nappal  pedig  elhal- 
mozta kedvesét  ajándékokkal.  Gyönyörű  tavat 
írt  a  fehér  almafavirágok  völgyébe ;  annak 
partjára  kastélyt,  ragyogó  jádeból.  Ébenfa 
fuvolák  ébresztették  és  altatták  benne  Li-Fant 
és  arany  bárkák  úsztatták  a  tavon  a  teli  hold 
elébe.  És  epedő  szerelmes  verseket  írt  számára, 

melyekkel  vágyatta  maga  után  és  perzselő 
szerelmi  tüzet  írt  a  vérébe,  hogy  vágytól 
remegve  érkezzék  hozzája  este.  Li-Fan  szerel- 
mes hálával  borult  ölébe  minden  éjjel,  de 
néha  jóságosan  figyelmeztette.  —  „Ne  szítsad 
vérem  tüzét  szakadatlanul,  mert  megárt  neked 
drága  Wan-Hu-Csen,  el  fogja  égetni  fiatalsá- 
godat". —  De  Wan-Hu-Csen  evvel  nem  törő- 
dött. Ha  kifáradtak  a  csókba,  akkor  egymás 
mellett  ültek  a  bambusz  ágyon  és  lábaik  árnyékát 
összekeverte  a  padlón  a  hold.  A  fehér  almafa- 
virágok  völgyéről  beszéltek,  melyben  minden 
oly  szép  és  csendes,  melyben  nem  pusztítanak 
viharok,  sem  ősz  és  öregség,  mert  ott  nincs 
uralma  a  halálnak.  A  fehér  almafavirágok 
völgyében  a  mozdulatlan  ifjúság  szélcsendjét 
őrzik  az  örök  betűk  falai. 

így  telt  az  idő  és  egy  év  múlva  fiuk  szüle- 
tett. Mikor  Li-Fan  először  hozta  magával  a 
vörös  bor  színén  úszva,  Wan-Hu-Csen  észre- 
vette, hogy  a  kis  fekete  levélcsónak  mélyeb- 
ben jár  és  gondolta,  hogy  nagyobb  teher  lehet 
benne. 

—  Óh  Wan-Hu-Csen  —  szólt  Li-Fan  mikor 
kiszállt  —  sok  gyönyörű  ajándékodért  most 
végre  én  is  hozhatok  valamit.  íme  fiunk.   De 

nézd  jól  meg,  kit  adott  nekünk  vissza  a  titok- 
zatos sors, 

—  Hiszen  ez  Wang  herceg!  —  kiáltotta 
Wan-Hu-Csen.  —  Most  már  egészen  boldog 
lehetek,  mert  lelkem  nyugalmát  visszaadta 
nekem  méhed. 

A  gyermeknek  haja  és  szeme  fekete  volt, 
mint  a  tus  és  bőre  fehér,  mint  a  fényes  rizs- 
papir.  Apjánál  maradt;  anyja  pedig  eljött  min- 
den éjjel  és  így  teltek  az  évek  nyugalmas 
boldogságban.  Wang  herceg  nemsokára  emlé- 
kezett is  előbbi  életére,  de  megbocsátott 
Wan-Hu-Csennek.  Rendkívül  eszes  fiú  volt.  Tíz 
esztendős  korában  apja  összes  könyveit  betéve 
tudta  és  Wan-Hu-Csen  bánatos  irigységgel 
megnyugodott  benne,  hogy  le  fogja  tenni  az 
állami  vizsgákat  és  többre  fogja  vinni,  mint  ő. 

Akkoriban  Wan-Hu-Csen  különben  is  bána- 
tos volt,  mert  észrevette,  hogy  öregszik.  Haja 
őszülni,  arca  ráncosodni  kezdett.  Li-Fan  szemre- 
hányásokat tett  neki  mondván :  „Látod-e  mond- 
tam, hogy  ne  szítsad  minduntalan  szerelmes 
szomjúságomat.  Szép  ifjúságod  elégett  benne". 

—  Nem  az  ártott,  kedves  Li-Fan  —  csóválta 
fejét  Wan-Hu-Csen.  —  Hanem  mi  emberek 
öregszünk. 

Nem  is  az  ösz  hajszálak  és  a  ráncok  fájtak 
neki  leginkább,  hanem  az,  hogy  Li-Fan  min- 
dig egyformán  fiatal  maradt  és  úgy  érezte, 
mintha  távolodnék  tőle :  egy  megállíthatatlan 
sötét  bárka  vitte  el  lassan  a  parttól  Hanem 
a  könyvében  semmi  sem  változott.  Egy  nap 
sem  múlott  el  azóta  és  Li-Fan  oly  ifjú  volt, 
mint  az  első  éjszakán. 

Még  egy  gondja  volt  Wan-Hu-Csennek.  A 
pénze  egészen  elfogyott  ezen  évek  alatt.  Házikó- 
jának fala  megrepedezett,  ablakai  beszakadtak, 
becsurgott  a  víz  és  befujt  a  szél  és  az  öregedő 
Wan-Hu-Csen  álla  alá  húzott  térdekkel  kupo- 
rodott meg  bambusz  ágyán  és  röstelte  ezt 
Li-Fan  előtt,  aki  hímzett  selymekbe  öltözve,  mű- 
vészi ékszerekkel  megrakottan,  mint  egy  csá- 
szári paripa  jött  el  hozzá  éjjelenként.  Mert  a 
könyvben  nem  változott  semmi.  Li-Fan  jáde- 
palotáját  nem  kellett  tatarozni. 

Mindez  nagyon  megfájdította  Wan-Hu-Csen 
szívét.  De  egy  napon  azt  vette  észre,  hogy 
már  enni  sem  tud  adni  fiának,  Wang  her- 
cegnek. Ezt  nem  bírta  elviselni.  Kézen  fogta 
a  tizenkétesztendős  szép  fiút  és  bement  a 
városba,  hogy  valamelyik  gazdag  rokonának 
gondjára  bízza.  De  hiába  kopogtatta  a  dísze- 

sen  faragott  ajtókat.  Rokonai  elűzték  öt  és 
csúfolódva  kacagták  rongyos  és  piszkos  ruhá- 
ját. Wan-Hu-Csen  véres  szívvel  kullogott 
hazafelé  fiával,  Wang  herceggel.  Akkor  elmen- 
tek a  kormányzó  háza  előtt.  Egy  gyászruhás 
előkelő  öreg  asszony  szállt  ki  éppen  kocsijából. 

—  Kié  ez  a  gyönyörű  fiú  —  kérdezte 
Wan-Hu-Csent. 

—  Enyém.  Előbbi  életében  megöltem  és  most 
megöl  engem,  hogy  nem  tudom  életben  tartani. 

—  Add  hát  nekem    —■    felelte  az  asszony. 

—  Az  én  házamban  jó  nevelésben  lesz  része. 
Wan-Hu-Csen  sírva  búcsúzott  el  fiától,  Wang 

hercegtől  és  lassan  haza  kullogott.  Hideg  eső 
esett  és  ő  fázott  és  sáros  lett.  Mikor  házához 
ért,  megfordult  ajtajában  és  kinézett  a  világba. 
„Itt  minden  elromlik  és  rossz,*"  —   mondotta. 

—  „Itt  romoljak  el  már  én  is,  mint  a  házam?" 

—  Azután  fehér  rizshártyái  elé  ült  és  hívta 
U-Fant. 

—  Miért  sírsz?  —  kérdezte  a  liliomarcú 
ragyogó  asszony  és  megsimogatta  Wan-Hu- 
Csen  őszülő  fejét. 

Wan-Hu-Csen  elpanaszolta  minden  bánatát. 
U-Fan  hallgatta,  aztán  csendes  szemekkel  a 
szemébe  nézett. 

—  Nem  jönnél  el  velem  a  fehér  almafa- 
virágok  völgyébe?  —  mondotta.  ~  Ragyogó 
jáde-palotám  vár  a  tó  partján.  Az  ébenfafuvo- 
lák zenéje  még  nem  hangzott  el,  a  hold  még 
nem  merült  a  tóba  és  egy  szirom  sem  hullott 
le  azóta  az  almafákról.  Mert  ott  nem  pusztí- 
tanak viharok,  mint  itt,  sem  az  ősz,  sem  az 
öregség,  ott  nincs  hatalma  a  halálnak.  A  moz- 
dulatlan ifjúság  szélcsendjét  őrzik  ott  az  örök 
betűk  áthághatatlan  falai. 

—  Óh,  de  hogyan  juthatnék  én  el  oda 
Li-Fan? 

—  írjad  magad  oda,  ahogyan  engem  oda- 
írtál és  Wang  herceget. 

És  úgy  történt. 

Másnap  a  kis  Wang  herceg  kereste  apját,  mert 
csodálatos  hírtakart  vele  közölni.  A  kormányzóék 
házában  megtudta,  hogy  Li-Fan,  a  kormányzó 
lánya  tizenhárom  évvel  ezelőtt,  épen  mikor 
Wan-Hu-Csen  könyvét  írni  kezdte,  meghalt.  Ké- 
sőbb megjelent  anyja  álmában.  Akkor  már  teher- 
ben volt.  —  Ne  sírjatok  értem  —  mondotta  any- 
jának —  mert  boldogan  élek  a  fehér  almafa- 
virágok  völgyében. 

De  a  kis  Wang  herceg  nem  találta  meg 
apját  sehol  az  egész  házban.  Észrevette  azon- 

ban,  hogy  újabb  fejezet  van  írva  a  könyvhöz. 
A  címe  ez  volt:  „Wan-Hu-Csen  megérkezése 
a  fehér  almafa  virágok  völgyébe/' 

A   kis   Wang   herceg   magával   vitte   apja 
könyvét  és  mindig  nagy  tiszteletben  tartotta. 
Idővel  hatalmas  mandarin  lett  belőle. 

(HAJÓS  EDITHNEK  MESÉLTEM 
1912-BEN) 

